
Vrem joc full! 


/V 

ncă din primele scrisori pe care 
le-am citit eu pe vremea când 
eram un biet începător în ale re- 
dactoriei, apărea scrisă cu litere mari 
şi colorate o doleanţă a cititomlui ro¬ 
mân, rezumată scurt: Vrem joc full! 
„Vox populi, vox dei!” ne-am zis noi 
atunci şi am purces cu mic, cu mare, 
cu jalba în băţ să batem pe la uşile 
producătorilor, doar-doar se va mi¬ 
lostivi vreunul şi ne va arunca din 
înălţimile piedestalului pe care i-a 
aşezat comunitatea gameristică, o 
firimitură de joc pe care să o împărţim 
cu voi pe farfuria LEVEL. 

Insistenţa cu care cititorii, pe un ton 
fie imperativ, fie plângăcios, ne cereau 
jocuri full pe CD ne-a determinat să 
folosim aceleaşi metode cu vajnicii 
producători de jocuri. Rezultate însă 
ioc, de abia din când în când, reuşind 
să obţinem câte o licenţă pe ici pe co¬ 
lo. Şi uite aşa am ajuns noi să punem 
câte un joc full pe CD. Numai că, sur¬ 
priză! Aceeaşi cititori, veşnic nemulţu¬ 
miţi aş putea spune, în loc să apre¬ 
cieze faptul că am dat curs unei do¬ 
leanţe de-a lor în scrisorile sosite ul¬ 
terior la redacţie au început să curgă 
pretenţiile. Da de ce aţi pus tocmai acel 
joc? De ce nu l-aţi pus pe celălalt? Eu 
vreau Stareraft, eu vreau Quake... 
Vorba unui cititor de-al nostru: „nu 
le daţi dom’le jocuri full, că apoi or 
să înceapă să vă ceară imposibilul.” 

Oameni buni, aţi văzut vreo re¬ 
vistă de jocuri din Occident să 
introducă jocuri full pe CD? Nu! De 
ce? Fiindcă acolo omul dacă vrea 
jocul se duce şi şi-l cumpără de la 
magazin. Ştiu că în România această 
stare de lucruri este doar un vis şi că 
nimeni nu-şi permite să dea jumătate 
de salariu pentru un joc ce-1 va juca 
probabil câteva zile sau săptămâni. 


Aici intervine munca noastră, noi vă 
prezentăm jocurile, le analizăm, vă 
spunem părerea noastră, vă oferim un 
demo să-l jucaţi după care voi veţi de¬ 
cide dacă merită sau nu achiziţionat. 

Revenind însă la problema jocului 
full, vreau să înţelegeţi odată pentru 
totdeauna... Dacă putem punem, 
dacă nu... nu vom pune. în nici nu 
caz nu vom putea pune pe CD ulti¬ 
mele apariţii, producătorii nu vor fi 
niciodată de acord chiar dacă am 
avea banii să plătim licenţele respec¬ 
tive. Jocurile vechi şi celebre (Fall- 
out, Civilization), care în continuare 
au fani înrăiţi, sunt încă o sursă de 
câştiguri pentru casele producătoare/ 
distribuitoare şi din această cauză vor 
fi extrem de reticenţi în a le oferi. 
Sunt producători care nici nu vor să 
audă de această posibilitate indiferent 
ce titlu le ceri, pe când altele mai sunt 
deschise discuţiilor. însă, ca întotdea¬ 
una, totul SC învârte în jurul pieţei de 
desfacere şi a banilor. Iar cum la noi 
nu există practic nici una vă daţi sea¬ 
ma, cred, de impactul pe care îl are o 
cerere de-a noastră în timpanele unui 
preşedinte companie. 

Ce vreau să înţelegeţi este că şi 
noi vrem să facem revista pe placul 
vostru, chiar dacă asta înseamnă să 
alergăm de la unul la altul pentru un 
joc full, dar avem nevoie şi de susţi¬ 
nerea şi înţelegerea voastră. Am 
inclus acum o strategie, data viitoare, 
dacă va mai fi, poate un FPS, iar dacă 
vom reuşi să achiziţionăm un joc de 
seamă (Doom, Civilization, Fallout) 
cu atât mai bine. în nici un caz nu vă 
vom lăsa baltă... 



Claudiu Gedo 
Redactor şef 
LEVEL International Games 
Magazine 


„Ştiu că în România 
această stare de lucruri este 
doar un vis şi că nimeni nu-şi 
permite să dea jumătate de 
salariu pentru un joc ce-l va 
juca probabil câteva zile sau 
săptămâni.” 

Flash 

X-COM Alliance 
amânat 

Hasbro I nteractive a anun¬ 
ţat o nouă amânare a lansării 
lui X-Com Alliance^ împin¬ 
gând-o până în 2001, ori¬ 
când în 2001. Iniţial, Hasbro 
şi-a propus să lanseze acest 
joc, ce are la bază engine-ul 
de Unreal, cândva în noiem¬ 
brie 2000, dar acum trebuie 
să mai aşteptăm o bucată bu¬ 
nă de vreme până când vom 
putea instala pe computere 
ceea ce se vrea un action-stra- 
tegy de cea mai bună calita¬ 
te. Hasbro Interactive a pro¬ 
mis că va mai oferi infonna- 
ţii cu privire la X-Com Alli¬ 
ance „pe măsură ce vor 
deveni disponibile”. 

Quake III Arena 
pentru PS2 

Todd Hollenshead, CEO al 
Electronic Arts, care a anunţat 
pe 24 august planurile iD-ului 
de a lansa Quake III Arena pe 
PS2, cot la cot cu EA, a con- 
fînnat acest lucru, subliniind 
cu această ocazie că noul con¬ 
tract iD - Electronic Arts nu 
va afecta cu nimic relaţia din¬ 
tre părinţii Quake-\x\\x\ şi 
Activision, distribuitorul a 
numeroase titluri iD. Q3A 
pentru PS2 este în producţie 
în cadrul EA, aducându-şi 
aportul şi o parte din stafif-ul 
Bullfrog (Synclicate Wars, 
Dungeon Keeper ş.a.). Data 
lansării jocului este, în spiritul 
iD, „când va fi gata”. 

Siemens si THQ 

9 

THQ investeşte bani nu 
doar în achiziţii, ci şi în pro¬ 
ducţia de jocuri pentru sis¬ 
temele mobile Siemens. Pri¬ 
mul joc din această serie va fi 
unul de golf, testat pe Multi- 
Mobile-ul creat de Siemens 
în colaborare cu fînna Casio 
şi pe SlMpad. Jocul, prezen¬ 
tat în cadrul unei impresio¬ 
nante conferinţe de presă, va 
fi lansat în 2001 şi se aşteap¬ 
tă să revoluţioneze piaţa co¬ 
municaţiilor fără fir. 


Highiander Online - Kalisto 


Membrii companiei Ka¬ 
listo visează de mult să producă 
un joc bazat pe filmele cu 
Christopher Lambert (Connor 
Macleod) şi Adrian Paul (Dun- 
can Macleod). în sfârşit, visul 
lor devine realitate prin High- 


lander Online. In acest joc se vor 
îmbina armonios (spun pro¬ 
ducătorii) elementele de luptă cu 
cele de role-playing, rezultatul 
fiind o experienţă unică, situată 
într-un mediu 3D, creat cu ajuto¬ 
rul engine-ului grafic folosit în 



Panzer General III 
Earth - SSI 

Familia Panzer General are 
un nou membm: Panzer Gene¬ 
ral III: Scorched Earth, aproxi¬ 
mativ al 10-lea (dacă luăm în 
considerare şi jocurile sci-fi şi 
fantasy). Deşi pare a fi un add- 
on, Scorched Earth este de fapt 
un joc fiill şi primul axat inte¬ 
gral pe frontul de est în timpul 
celui de-al doilea război mon¬ 
dial. Folosind acelaşi engine ca 
şi predecesorul său (PG 3DAs- 
sault), Scorched Earth, susţine 
SSI, are câteva îmbunătăţiri: 
grafică de calitate superioară şi 
efecte 3D, o nouă structură a 
campaniilor, noi condiţii de 
victorie. Marile nume antago¬ 
nice sunt Gennania şi Rusia, iar 
naţiunile mai puţin importante 
pe frontul de est nu îşi vor face 
prezenţa simţită prea mult (cu 


: Scorched 



excepţia Poloniei şi, răzleţ, a 
Angliei şi a Statelor Unite). PG 
III: Scorched Earth cuprinde 4 
campanii, care însumează peste 
250 de scenarii, şi 40 de scena¬ 
rii independente single şi mul- 
tiplayer. Este important de re¬ 
marcat apariţia noii hărţi stra¬ 
tegice, dinamice, prin interme¬ 
diul căreia jucătorul îşi poate 
alege singur drumul spre glo¬ 
rie. PG III: Scorched Earth se 
va găsi în magazine în luna 
octombrie. 




Nightmare Creatîires 2. în High¬ 
iander vor exista şi un teren de 
antrenament (pentru nemurito¬ 
rii mai mici), luptă cu sabia, de¬ 
capitări. Va exista şi o poveste 
în jurul căreia se va broda în¬ 
treaga acţiune a jocului. Până 
acum, rezultatele testelor au 
fost mai mult decât promiţă¬ 
toare, dar nota se acordă doar 
la review. Şi până nu uit, „Thcrc 
can be only onc!” 

Space Emplres: 
IV - Shrapnel 
Games 

Space Empires: IV întâr¬ 
zie să-şi facă apariţia. Acest 
TBSS (turn-based space- 
strategy) produs de Malfa- 
dor Machinations şi distri¬ 
buit de Shrapnel Games tre¬ 
buia să ajungă la versiunea 



Gold pe 1 septembrie şi în ma¬ 
gazine la sfârşitul lunii cu 
pricina. Amânarea însumea¬ 
ză acum o lună: Gold pe 1 
octombrie şi în magazine pe 
23 ale aceleiaşi. Motivul în¬ 
târzierii, declară Richard Ar- 
nesen (Shrapnel Games), 
este intenţia de a adăuga noi 
elemente în joc, de a elimina 
bug-urile existente şi de a îm¬ 
bunătăţi la maxim game- 
play-ul. Ideile implementate 
sunt rezultatul sugestiilor 
primite din partea testerilor, 
care, timp de câteva săptă¬ 
mâni, au întors versiunea be¬ 
ta pe toate părţile. 

Warrior Kings - 
Sierra Studios 

E timpul să vă pregătiţi ar¬ 
miile, căci mare bătălie se 
prefigurează la orizontul întu¬ 
necat al Evului Mediu. War¬ 
rior Kings este acea pastilă 
de război, dominaţie, grafică 
3D şi putere în stare pură de 
care avem nevoie. Aşezat fru¬ 
mos într-un mediu 3D, folo¬ 
sind un engine grafic ce face 



uz de cele mai noi tehnolo¬ 
gii şi axat pe o poveste din 
cele cu regi, eroi, anuate, cas¬ 
tele şi, nonnal, asedii, War¬ 
rior Kings promite a fi un 
joc în care orice amănunt 
contează, în care înălţimile 
au importanţă strategică, un 
joc cu o interfaţă de invidiat, 
animaţii realiste, grad de 
complexitate direct propor¬ 
ţional cu experienţa 
acumulată şi, nu în ultimul 
rând, indispensabilul joc în 
multiplayer, cu până la 8 
participanţi, foarte dinamic 
şi fără lag. Furtuna începe în 
noiembrie 2000. 


Nici nu s-a răcit bine iadul 
după încinsele bătălii purtate 
în Diahlo //că Blizzard s-a ho¬ 
tărât să lanseze şi un expansion 
pack. Acesta survine ca o ne¬ 
cesitate, în urma imperioaselor 
cereri ridicate de fanii Diahlo, 
insaţiabili, în legătură cu game- 
play-ul, cu personajele şi nu¬ 
mărul de anne. Ce noutăţi ni se 
promit? în primul rând, au fost 
introduse două noi clase de per¬ 
sonaje: Assasin şi Dniid. Cele 
două noi clase vor avea în jur 
de 30 de skill-uri noi şi vor pu¬ 
tea fi alese pentru a juca prime¬ 
le patru acte (cele originale). A 
fost introdus şi un nou act, care 


are loc în Barbari an Highlands, 
monştri (simpli şi boss) noi şi 
grămezi de anne şi armuri cum 
n-aţi mai văzut. Mai trebuie 
spus că Blizzard s-a trezit la 



realitate şi a mărit (la insistenţa 
gamerilor) stash-ul. Diahlo II 
Expansion va încălzi inimile şi 
calculatoarele cândva la înce¬ 
putul anului 2001. 



STARFLEET Command II - Empires at War - Interplay 


întoarcerea la universul 
Star Trek se face întotdeauna 
fără mari dificultăţi, iar gamerii 
sunt bucuroşi să joace şi să 
tennine cât mai multe titluri cu 
rezonanţe plăcute urechii. Una 
din aceste rezonanţe este, pro¬ 
babil, produsă şi de STAR¬ 
FLEET Command,]oc ce a mar¬ 
cat un punct de cotitură în isto¬ 
ria curentului Star Trek. Era pri¬ 
mul joc în care gamer-ul putea 


fi un adevărat Jean-Luc Picard 
şi chiar mai mult. Ei bine, în 
urma răsunătorului succes obţi¬ 
nut cu STARFLEET Command, 
Interplay a decis să răscolească 
din nou universul cu STAR¬ 
FLEET Command II - Empires 
at War. Acesta este SC la pute¬ 
rea n. Diferenţele se manifestă 
mai puţin la nivelul graficii, ca¬ 
re oricum a fost îmbunătăţită şi 
promite să ofere efecte vizuale 


cum nu am mai văzut, şi mai 
mult în ceea ce priveşte game- 
play-ul. în SC II şi-au făcut apa¬ 



riţia rase noi, amie şi tehnologii 
inexistente în versiunea ante¬ 
rioară. Interfaţa a rămas aproape 
neschimbată şi, sincer vorbind, 
nici nu prea avea nevoie de 
schimbări. Lansarea lui STAR¬ 
FLEET Command II va avea 
loc în iarnă. 

Până atunci, „Mr. Data, ta- 
ke us out of here!” 



Flash 

Ubi Soft 
cumpârâ Red 
Storm 



La Paris, pe 29 august 
2000, Ubi Soft a semnat 
contractul cu Red Storm En- 
tertainment, în care se sti¬ 
pulează că aceasta din imnă 
devine proprietatea celei 
dintâi. Totul a avut loc cu 
acordul deplin al acţionarilor 
ambelor companii. Cu toate 
că, în viitor, proaspăta achi¬ 
ziţie va fi subordonată com¬ 
plet companiei Ubi Soft şi, 
deci, va fi o ramură a aceste¬ 
ia, Red Storm Entertain- 
ment îşi va păstra multe din 
atributele specifice fînnclor 
independente. Majoritatea 
angajaţilor va rămâne în Ca- 
rolina de Nord, dar biroul 
Red Storm din Marea Brita- 
nie se va muta lângă biroul 
Ubi Soft din Wimbledon. 


AMD - preţuri 
pentru toate 
buzunarele 

Grijulie cu buzunaml cum- 
părătomlui isteţ dar lipit pă¬ 
mântului, compania AMD a 
lansat un nou procesor din se¬ 
ria Duron, având ataşată foarte 
atractiva cifră de 750 MHz. 
Mai mult de 20 de producători 
de computere din întreaga 
lume (inclusiv Compaq, IBM 
şi Fujitsu Siemens Comput- 
ers) s-au oferit pe loc că co¬ 
mercializeze PC-uri cu noul 
procesor lansat de AMD, care 
prezintă o arhitectură a cache- 
Lilui sofisticată şi un FPU su- 
perscalar, cu tehnologii 3D de 
ultimă oră. Procesoarele Du¬ 
ron sunt fabricate în Austin, 
Texas, şi au la baz.ă, bineînţe¬ 
les, tehnologia de 0,18 mi¬ 
croni. Cei mai cu dcire de mână 
se pot şi ei pregăti să-şi achizi¬ 
ţioneze unul din cele mai pu¬ 
ternice procesoare de pe piaţă: 
AMD Athlon la 1,1 GHz. Preţul 
noului CPU se învârte în jiiml 
ameţitoarei cifre de 853 USD 
(valabil în cazul cantităţilor de 
1000 de unităţi). 



News 









News 



Flash 

Novalogic şi 
genul horror 


După Comanche, F-22 
Lighting II şi Delta Force, era 
şi timpul ca Novalogic să facă 
un joc... HORROR !?!?! Dc 
unde până unde o companie 
care se vrea cea mai simula- 
torantă dintre toate se apucă 
să facă jocuri cu vampiri? Ex¬ 
plicaţia se află în legile co¬ 
merţului: Novalogic s-a gân¬ 
dit că, dacă tot a produs un 
engine pentru Delta Force: 
Land Wafriof\ nu ar strica să-l 
folosească şi în jocuri care 
prind foarte bine la public. în 
Necrocide: The Dead Must Dk\ 
care se petrece în locuri reale, 
din prezent, oamenii se luptă 
cu vârcolaci, necromanţi, 
zombi şi demoni. Jocul cu¬ 
prinde atât spaţii exterioare, 
largi, cât şi interioare foarte 
complexe şi se va putea juca 
şi pe Internet, prin Novaworld. 


Chariot Racer 

După Gladiator, a venit 
vremea să ne întoarcem în anti¬ 
chitate, prin intermediul unui 
titlu ce promite să revoluţione¬ 
ze jocurile de curse. Chariot Ra¬ 
cer va cuprinde tot ceea ce-şi 
poate dori un ahtiat de istorie, 
acţiune şi grafică (în ce ordine 
doriţi). Totuşi, nu este vorba de 
un simplu joc de curse. în Cha¬ 
riot Racer există o întreagă 



panoplie de arme: săbii, bice, 
topoare de luptă, suliţe şi 
buzdugane. Nu vor lipsi, natu¬ 
ral, scuturile mici şi mari, ar¬ 
murile (atât pentru luptător cât 
şi pentru cai) şi caschetele. Per¬ 
sonajele vor fl foarte variate, cu 
provenienţe din cele mai exo¬ 
tice: romani, barbari, asiatici 



etc. Bătăliile/cursele vor putea 
avea loc şi în reţea şi online, pe 
circuite care fac inimile să tresalte: 
Circus Maximus, Roman Coli- 
seum, Pompeii, Partenon, deşertul 
Etiopian. Pe parcursul jocului, 
personajul va evolua, iar modul 
de abordare a curselor va trebui şi 
el adaptat în permanenţă. 
Demonstraţia de la ECTS a arătat 
multora că Chariot Racer are un 
potenţial extraordinar, în condiţi¬ 
ile în care foamea de istorie şi 
acţiune creşte. Din acest punct de 
vedere, succesul răsunător al lui 
Gladiator e relevant. 



Take-Two si UEFA 

J 

Take-Two Interactive a 
anunţat că va distribui UEFA 
CHAMPIONS LEAGUE în 
următoarele trei campiona¬ 
te, ca urmare a contractului 
cu International Sports 
Multimedia (ISM). Seria de 
footbal-sim-uri va fl produsă 
de firma Silicon Dreams 
(Marca Britanic) şi va fl dis¬ 
ponibilă pentru PS, PS2 şi 
PC. UEFA CHAMPIONS LEA¬ 
GUE 2()()()/2()()I va fl lansat 
pentru Playstation la sfârşitul 
anului. Despre data de lansare 
a versiunilor pentru PS2 şi PC 
nu se ştie încă nimic. 

Alchemy Beta 

Intrinsic Graphics a lan¬ 
sat versiunea beta, oficială, 
a engine-ului 3D numit Al¬ 
chemy, un mediu pentru 
dezvoltarea jocurilor multi- 
platform, independent de 
hardware şi de sistemul de 
operare. Versiunea beta este 
dedicată consolelor Play¬ 
station 2 şi Sony GScube, 
precum şi unor versiuni de 
Windows. 


Gunman 
Chronicles - 
Sierra Studios 

Sierra Studios a anunţat că 
va distribui jocul produs de Re- 
w'olf Software, intitulat Gunman 
Chronicles şi construit cu 
ajutorul engine-ului grafic con¬ 
ceput de Valve şi folosit cu atât 
de mult succes în „the one and 
only” Half-Life. Gunman Chro¬ 
nicles este un 3rd şi Ist person 
action situat într-o lume Science 
fiction, cu totul necunoscută ce¬ 
lor care au jucat HL (şi care ar 


putea fl tentaţi să creadă că este 
vorba de un add-on), o lume po¬ 
pulată de nave spaţiale şi 
dinozauri. Ni se promit 40 de 
ore de joc susţinut, timp în care 
gamerul va vizita 4 lumi, va lua 
în vizor 30 de creaturi diferite 
şi se va putea juca cu arma din 
dotare în 32 de moduri diferite 
(în Gunman Chronicles nu există 
decât o singură armă, multilateral 
dezvoltată şi capabilă să se com¬ 
porte ca o miniannată). Lansarea 
acestui joc care pare a nu avea 
nevoie de comentarii se va pe¬ 
trece la sfârşitul sezonului plo¬ 
ios şi începutul celui ninsos. 



Simon the 
Sorcerer 3D - 
Hasbro 
Interactive 

Trebuie să ştiţi că Simon 
nu a dispărut complet de pe 
firmamentul jocurilor, ci 
chiar evoluează. în ceea ce 
priveşte jocul Simon the Sor¬ 



cerer 3D, atât producătorul 
(Headfirst) cât şi distribui¬ 
torul (Hasbro Interactive) 
declară plini de încredere că 
se înregistrează progrese. Ba 
mai mult, jocul se află în ul¬ 



timele stadii ale producţiei 
şi chiar se zvoneşte în sediul 
Headfirst că Simon va fi re- 
surectat cândva pe la sfâr¬ 
şitul anului. Acum Simon fa¬ 
ce un duş intensiv deparazi- 
tant, antibug şi de reglare a 
tuturor funcţiilor vitale: gra¬ 
fică, sunet, gameplay, po¬ 
veste. Până când Simon the 
Sorcerer 3D se va afla insta¬ 
lat pe sisteme, nu ar strica o 
rejucare a primului Simon 
Vrăjitorul, doar aşa, pentru 
susţinerea atmosferei. _ 

Combat Flight 
Simulator 2 - 
Microsoft 
(website) 

Intemet-ul face casă bună 
cu Microsoft şi găzduieşte o 
nouă pagină de web (http:// 
www.mic rosoji. coin/^aniRs/ 
comhatfs2/) . destinată vii¬ 
torului şi mult-aşteptatului 
flight sim Combat Flight Si¬ 
mulator 2: WWII Pacific The- 
atef\ sequel al unuia dintre ce¬ 


le mai bune flight-sim-uri cu 
avioane din al doilea război 
mondial. 

Noul website oferă celor 
care îl vizitează informaţii de 
ultimă oră, caracteristici ale 
jocului, grafică, o listă de bă¬ 
tălii aeriene, hărţi din Joc şi 
interviuri cu Saburo Sakai şi 
Joe Foss - doi piloţi experi¬ 
mentaţi şi scăpaţi cu viaţă din 
WWII. Amândoi au zburat 
numeroase misiuni deasupra 
Pacificului. Jocul va fi lansat 
cândva în decursul lunii oc¬ 
tombrie. 


Pentru cei pasionaţi de Jo- 
culeţe pentru Playstation 2-ul 
lor, cel de acasă, ZedTwo a pro¬ 
dus continuarea faimosului 
Wetrix (un fel de Tetris, în care 
jucătorii folosesc piese căzătoa¬ 
re pentru a face diguri în calea 
apei), denumită, în spiritul „se- 
quel-ării succesive”, Wetrix 2. 
Drepturile de publicare pe teri¬ 
toriul american au fost apucate 
în ghemţe de faimosul SCi, care 
a hotărât că seria Carmagecldon 
nu arc nici un efect asupra creic- 
relor nonviolcntc şi că un even¬ 
tual Wetrixeddon ar fi indicat 
acum, în prag de iarnă. în Sta¬ 
tele Unite Wetrix 2 va fi distri¬ 
buit de o companie încă necu¬ 
noscută. Se poate să apară şi o 
versiune pentru PC, dar nimic 
sigur nu se ştie în acest moment. 


Ground Control: Dark Conspiracy- 


După succesul înregistrat 
cu Ground Control, Sierra Stu¬ 
dios a decis că lumea arc nevoie 
de încă puţină tactică şi se pre¬ 
găteşte să lanseze Ground Con¬ 
trol: Dark Conspiracy, un ex- 
pansion set produs de High 
Voltage Software în colabo¬ 
rare cu Massive Entcrtainment 
(să nu uităm că Ground Con¬ 
trol a fost produs doar de Mas¬ 
sive Entertainment). GC: Dark 
Conspiracy (Conspiraţia întu¬ 
necată ^ nu cumva c un pleo¬ 
nasm?), pe lângă faptul că dez¬ 


voltă povestea deja ultradez- 
voltată din Ground Control, 
oferă şi 15 noi misiuni, unităţi 
noi şi o nouă facţiune, care lup¬ 
tă atât cu Corporaţia Crayvcn 
cât şi cu Ordinul Noului Ră¬ 
sărit. Nu vor lipsi nici hărţile 
de multiplayer, care vor susţine 
înrăite partide de Ground Con¬ 
trol jucate pe Sierra.com. Lan¬ 
sarea expansion set-ului va 
avea loc în noiembrie (este ne¬ 
voie de o versiune de Ground 
Control pentru a putea juca 
Dark Conspiracy). 




Wolfpack Studios 


Shadowbane - 

Shadowbane este un 
RPG Online creat de 
Wolfpack Studios, joc în 
care este adusă atmosfera 
unui Ev Mediu alternativ, 
în care lupta corp la corp, 
armurile, săbiile şi scu¬ 
turile strălucitoare, caste¬ 
lele, zidurile crenelate se 
combină cu magia. Vrăji¬ 
tori, cavaleri, scorpioni 
gigantici, schelete, vam¬ 
piri şi zombi, creaţi de o 
imaginaţie fecundă până 
la limite, populează o 


lume magică, un tărâm de 
poveste, care ar putea face ca 
toate celelalte jocuri online să 
pară sărace şi lipsite de ins¬ 
piraţie. Jocului i-a fost dedicat 
şi un website, care oferă cele 
mai proaspete informaţii refe¬ 
ritoare la Shadowbane, imagini 
din joc, muzică şi sunete, o sec¬ 
ţiune extrem de detaliată cuprin¬ 
zând toate clasele de luptători şi 
monştri şi o alta legată de dis¬ 
ciplinele din joc şi funcţiile lor. 
Adresa paginii de Internet este 


flash 

Epic alâturi de 
NVIDIA 


Epic Games şi NVIDIA 
vor colabora pentru a pro¬ 
duce aplicaţii destinate să 
avantajeze tehnologiile 3D 
ale producătorului de chip- 
set-uri grafice, inclusiv noile 
proprietăţi ale GPU-urilor 
GeForce 256 şi GeForce2. 
Cu ceva timp înainte. Epic 
Games a început să dezvolte 
noi caracteristici ale engine- 
ului Unreal pentru GeForce 
256 şi GeForce2 GTS (un 
exemplu ar fi posibilitatea 
de a crea spaţii cu adevărat 
largi, pentru care este nevoie 
de putere mare de calcul). 
Contractul prevede ca NVI¬ 
DIA să ofere companiei Epic 
hardware şi drivere şi, pe lân¬ 
gă aceasta, se obligă să tes¬ 
teze aceste drivere cu produse 
bazate pe cngine-ul Unreal. 

Placa de sunet 
la un preţ 
acceptabil 

Giiillemot a lansat în Sta¬ 
tele Unite cea mai nouă apa¬ 
riţie din seria sa de plăci de 
sunet şi anume Maxi Sound 
Muse, destinată gamerilor, 
pasionaţilor de muzică şi 
celor care au de-a face cu 
MP3-uri şi DVD-uri. Placa 
are funcţii audio de poziţio¬ 
nare 3D care sunt compa¬ 
tibile cu DirectSound 3D, 
EAX 1.0 şi A3D 1.0. Preţul 
plăcii este de 29 USD. 

ATI şi Nintendo - 
o echipa 

ATI Technologies şi 
Nintendo au semnat un con¬ 
tract prin care ATI se obligă 
să fiirnizeze tehnologie pen¬ 
tru consola ce unnează să fie 
lansată sub numele de GA- 
MECUBE (fostă Dolphin). 
GAMECUBE are un copro¬ 
cesor grafic furnizat de ATI, 
40 MB de memorie, un drive 
DVD produs de Matsiishita 
şi, nu în ultimul rând, un pro¬ 
cesor IBM pe bază de cupru. 

THQ cumpârâ 
Volition 

Volition, producător de 
jocuri pentru toate tipurile 
de console, a fost achiziţio¬ 
nată de THQ. Volition deri¬ 
vă din Parallax Software şi 
este bine cunoscută pentru 
faimoasele Descent şi Free- 
space. Achiziţia a fost desă¬ 
vârşită pe 31 august, iar THQ 
a anunţat că şi-a planificat să 
cumpere şi Parallax Online 
(serviciul online al com¬ 
paniei Volition). Momen¬ 
tan, Volition are în lucru 
Siimmoner şi Red Faction 
(PC şi Playstation 2). Am¬ 
bele jocuri vor fi lansate în 
2001 . 


Tombola LEVEL 
UbiSoft România 


Câştigătorii tombolei 
organizate de LEVEL şi 
UbiSoft România în luna 
august sunt: 


Cernat Alex (Braşov) - 
Premiul Surpriză 

Denes Robert (Braşov) - 
joc Tonic Troublc 

Nuţă Cristian (Bucureşti) 

- joc Tonic Trouble 

Brânduşoiu Andrei (Her- 
culane) - joc Tonic Trouble 
Baciulică Dragoş (Moi- 
neşti - Bacău) - joc Tonic 
Trouble 

Nicoară Andrei (Bucu¬ 
reşti) -joc Tonic Trouble 
Moldovan Radu (Cluj- 
Napoca) - tricou Tonic 
Trouble 

Bulai Elena (Timişoara) 

- tricou Tonic Trouble 

Roşea Cezar (Botoşani) 

- tricou Tonic Trouble 

Macovschi Orest (Tul- 
cea) - tricou Tonic Trouble 
Marian Vasile Alexan¬ 
dru (Ploieşti) - tricou Tonic 
Trouble 


Câştigătorii sunt rugaţi să 
contacteze redacţia LEVEL 
(tel. 068-415158, e-mail: 
level@level.ro) pentru a 
stabili modul de intrare în 
posesia premiilor. 


Independence Day Online - Centropolis Interactive 


Am văzut aproape cu toţii 
filmul Independence Day şi 
ştim prea bine ce lecţie ne-a dat 
în legătură cu efectele speciale. 
O parte dintre noi mai cunoaşte 
şi jocul Independence Day, care 
nu s-a prea ridicat la cotele bu¬ 
nei cuviinţe. A venit însă mo¬ 
mentul să primim în PC-uri o 
lovitură serioasă. Primul şi ulti¬ 
mul lucru pe care îl vedem este 
că pe pumn scrie Independence 
Day Online şi se doreşte a fi un 
space-sim dintre cele mai ner¬ 
voase, exclusiv pentru multi- 
player. Acţiunea din ID4 Online 
se petrece la o generaţie după 
film. Oamenii au avut timp să 
înveţe câte ceva despre tehno¬ 
logia extraterestră şi să-şi con- 
stmiască propria flotă de nave 
spaţiale. Totul s-a desfăşurat 
exact la timp, pentru că imediat 
ce flota a fost completă, ex- 
tratereştrii au revenit în forţă. 



în scurt timp au construit baze 
enonne în apropierea Pămân¬ 
tului, care servesc ca punct de 
lansare a ultimei şi celei mai 
devastatoare campanii ima¬ 
ginabile. Luptele dintre oameni 
şi extratereştri se vor da pentai 
cucerirea unor obiective bine¬ 
cunoscute: Luna, Marte şi, de¬ 
sigur, Pământul. Jocul are la 
bază un engine grafic 3D, 
accelerat integral. ID4 Online 
permite ca 30 de jucători (care 
pot alege una din cele două ta¬ 
bere) să lupte unul împotriva 
altuia, unul împotriva tuturor sau 


toţi împotriva unuia (depinde 
de preferinţe şi încrederea în 
sine). Perspectiva este Ist per- 


1 .^ 1 . 

/ 


son, iar nava poate fi împinsă 
în orice direcţie, printr-un 
mecanism de control „arcade’'. 
Vizitaţi Mothe rshipGames .corn 
pentru mai multe infonnaţii. 




Cultures - THQ 

Dacă sunteţi cumva pasio¬ 
nat de life-sim-uri, dar şi de stra¬ 
tegii, atunci vouă vă este dedi¬ 
cată noua simulare combinată 
cu un management serios al re¬ 
surselor produsă de Funatic, 
distribuită de THQ şi cunos¬ 
cută sub titlul de Cultures. în 
acest joc gamerii trebuie să aibă 
grijă ca tribul de nordici pe care 
îl au în subordine să trăiască. 


să crească şi să prospere. Gata 
să lovească magazinele în oc¬ 
tombrie, Cultures oferă ocazia 
de a coloniza înaintea englezi¬ 
lor continentul nord-american. 
Prin comerţ, luptă şi unitate tre¬ 
buie recuperate cinci fragmente 
de cometă, a căror reunire duce 
la instalarea păcii. Jocul nu va 
fi axat pe război, iar elementul 
diplomatic va fi crucial. Fiecare 
personaj din Cultures are pro¬ 
pria personalitate şi poate 



interacţiona cu celelalte, ceea 
ce duce la căsătorii, întemeieri 
de familii cu mai mulţi copii, 
creşterea acestora, găsirea unei 
slujbe şi păstrarea ei. Printre 
alte caracteristici ale jocului se 
numără campania compusă din 
treisprezece misiuni, interfaţă 
prietenoasă şi un Al de nivel 
superior. 

Severance: Blade of Darkness - Rebel Act Studios 


Situat într-un mediu com¬ 
plet interactiv, Severence^ creat 
de Rebel Act Studios, promite 
să fie o revoluţie în sectorul jo¬ 
curilor 3D, o experienţă unică, 
în care se combină o mare va¬ 
rietate de arme şi obiecte, o 
grămadă de inamici, nivele (fie¬ 
care cu un mediu diferit) sufi¬ 
cient de multe pentru a satis¬ 
face chiar şi cele mai nesăţioase 
apetituri şi, nu în ultimul rând, 
patru personaje care pot fi 
configurate după pofta inimii: 
amazoană, cavaler, pitic sau 
barbar. Fiecare prezintă abilităţi 
proprii şi poate folosi un anu¬ 
mit set de arme. Acestea din ur¬ 
mă cuprind o gamă largă de 
obiecte grele, tăioase şi luci¬ 
toare: săbii, cuţite, arcuri şi bâ¬ 
te. Desigur, un pitic nu se poate 
compara cu o amazoană la tra¬ 
sul cu arcul, lucru care se va fa¬ 
ce simţit în joc. Severence va 
avea suport pentru Glidc, Open- 
GL, D3D şi Software Rcndering 




şi va fi lansat în luna noiembrie. 
Până atunci, aveţi la dispoziţie 
websitc-ul ( www. rebe lact. corn ) 
creat de Rebel Act Studios, site 
care cuprinde toată informaţia 
de care puteţi avea nevoie în 
legătură cu Severance: Blade 
of Darkness. 


Red Faction - THQ 


Volition este proaspăta 
achiziţie a companiei THQ. 
Compania, fondată în 1996 şi 
având la activ titluri precum si¬ 
mulatoarele spaţiale de mare re¬ 
nume Freespace şi Freespace 2, 
a oferit publicităţii imagini noi 
ale unui 3D shooter care promi¬ 
te poate prea mult. Red Faction 
(iniţial denumit FPS, după cum 
spune o ştire din numărul 
LEVEL din iunie 2000) rămâ¬ 
ne un FPS destinat atât PC-uri- 
lor cât şi consolelor Playsta¬ 


tion 2. Gamerii vor putea găuri 
pereţii şi vor avea de luptat cu 
un AI sofisticat care reacţionea¬ 
ză la schimbările petrecute în 
mediul ambiant şi care, deci, se 
va retrage dacă se simte copleşit 
în luptă. Red Faction va prezen¬ 
ta deci o fizică extrem de rea¬ 
listă şi foloseşte tehnologia nu¬ 
mită, în limba română, „modifi¬ 
care arbitrară, în timp real, a 
geometriei’’. în Red Faction, 
jucătorul va putea controla şi 
o serie de vehicule. 



Art Is Dead - Fiendish Games 



Fiendish Games a anunţat 
lansarea unui joc mai... ciudat. 
Intitulat Art Is Dead, jocul este 
dedicat celor care nu prea au 
bani pentru jocuri şi este o pro¬ 
fanare a artei tuturor timpurilor 
(nerecomandabil celor care ţin 
cât de cât la onoarea unei pânze 
de Van Gogh, de exemplu). Ide- 
ea jocului este diabolic de sim¬ 
plă: loviţi obiectele care se miş¬ 
că pe ecran (insecte, vicnni, ri¬ 
noceri zburători) în cele mai bi¬ 
zare moduri sau, mai precis, îm- 
puşcaţi-lc, pentru a obţine 
puncte. în fine, cei interesaţi în 
a distRige râme care ies în cel 


mai scârbos mod din nasul Gio- 
condei lui da Vinci pot arunca 
o anumită sumă pe Art Is Dead. 
Totuşi, există puţine şanse ca 
arta să fie ucisă într-un mod atât 
de barbar. Gioconda va zâmbi 
multe secole după ce toată lu¬ 
mea a uitat ce înseamnă Fien¬ 
dish Games. 



Flash 

Etherlords 
la ECTS 

Nival Interactive a pre¬ 
zentat la ECTS Etherlords, 
un turn-based strategy cu 
grafică 3D, care combină 
managementul resurselor cu 
lupta magică, aspect împru¬ 
mutat din jocuri de cărţi, de 
tip Magic: The Gathering. 
Nival Interactive a com¬ 
binat prezentarea lui Ether¬ 
lords cu cea a jocului Evil 
Islands. Etherlords se va 1 
găsi în magazine în această 
toamnă. 

Microsoft - 

expansiunea 

continua 

Firma Big Huge Cjames 
s-a dovedit a nu fi atât de 
mare încât Microsoft să nu 
fie capabilă să o înghită. 
BHCîames a fost fondată în 
februarie anul acesta de vete¬ 
rani ai industriei jocurilor: 
Tim Train, David Inscore, 
Jason Coleman şi Brian 
Reynolds. Cu toţii au lucrat 
înainte pentru Firaxis şi 
sunt responsabili, în mare 
parte, de Civilization II şi 
Alpha Centauri. Big Huge 
Games, în noua fomiă (vasal 
Microsoft), se va concentra 
asupra producţiei de RTS- 
Liri. Nu se ştie încă în ce 
termeni financiari a fost 
discutat contractul. 

Eidos = 
constanţa 

De curând au fost anunţa¬ 
te rezultatele fiscale obţi¬ 
nute de Eidos la sfârşitului 
primului sfert de an fiscal, 
marcat la data de 30 iunie 
2000 . 

Compania a declarat 
presei că veniturile au însu¬ 
mat 25,4 milioane USD, ce¬ 
ea ce nu diferă cu nimic faţă 
de anul trecut. Vânzările 
produselor distribuite de 
Eidos au fost în general slabe, 
excepţie tăcând Dens Ex, care 
a spart toate topurile. 

Hask 

Vânătoare în 
stil Infogrames 

Trophies of the West este 
noul hunt-sim produs de 
Sunstorm şi distribuit de 
Infoj^rames. E oare cazul să 
discutăm de concurenţă la 
inimitabilul, sofisticatul şi 
cvasiperfectul DeerHunteri 
Jucătorul poate colinda pla¬ 
iuri virtuale în căutarea vâ¬ 
natului mare sau mic. Vâ¬ 
nătoarea va avea loc şi de pe 
cal, iar plimbarea prin peisaj 
se va putea desfăşura şi prin 
intermediul unui ATV (AII 
Terrain Vehicle). Şi, ca să nu 
staţi prea liniştiţi, în Tro¬ 
phies of the West va exista 
şi AI. Altfel spus, animalele 
mai fioroase nu vor ezita să 
1 atace vânătorul inconştient. 

Si Blue Byte a 
fost la ECTS 

Bluc Byte Software a 
prezentat la ECTS cinci ti¬ 
tluri de mare efect: Battle 
Isle: The Andosia War, Set- 
I tlers IV, Dragon 's La ir 3D, 

I IL-2 Stunnovik ^i Battle Isle: 
DarkSpaee, primul joc On¬ 
line din seria Battle Isle. 
Oleg Maddox s-a aflat acolo, 
din parte casei producătoare 
Maddox Games şi a făcut 
faţă cu brio nenumăratelor 
I interviuri. Standul Blue 
I Byte a fost unul din cele mai 
I vizitate din întregul ECTS. 

Website pentru 
Amazons and 
Aliens 

Simon & Schuster a lansat 
un website dedicat RTS-ului 
cu accente comice Amazons 
and Aliens T] 0 {: în care trei rase 
extraterestre se luptă pentru 
controlul unei planete. în joc 
sunt prezente clemente tipice 
RTS-urilor: colectarea resur¬ 
selor, producţia de unităţi, dar 
şi ciudăţenii. De exemplu, 
unităţile au nevoie de baruri 
şi secţii de poliţie, fără de care 
tind să devină independente 
şi criminale. 


Batman of the Future: 

Return of the Joker - Ubi Soft 


Ubi Soft Entertainment şi 
Kemco şi-au unit forţele pentni 
a publica un joc cu un personaj 
care a cam lipsit din calcula¬ 
toarele noastre în ultimii cinci- 
şase ani. Jocul în discuţie se 
numeşte Batman of the Future: 
Return of the Joker şi, din pă¬ 
cate, nu va avea nici o legătură 
cu PC-urilc, fiind creat doar pen¬ 
tru Sony Playstation, Colour 
GAME BOY şi Nintendo 64. 
Noul Batman va fi distribuit în 
Europa, Africa de Sud, Noua 
Zeelandă şi Australia. Jocul es¬ 
te produs de Kemco sub licen¬ 
ţa Warner Bros. Interactive 
Entertainment şi va fi lansat 
la sfârşitul lunii octombrie a 
acestui an. Batman of the Fu¬ 
ture: Return of the Joker oferă 
acţiune în cel mai pur stil ninja 
(spun producătorii) şi, bineîn¬ 
ţeles, va avea în fundal decorul 
futurist din Gotham City, ajuns 
acum în secolul XXI. Jocul este 
destinat în principal jucătorilor 
cu vârste între 4 şi 8 ani, ceea 



înseamnă că vom mai aştepta o 
vreme până la apariţia unui joc 
mai „matur” cu Batman ca 
personaj central. 


Heroes of Might and Magic III 
(Dreamcast) - Ubi Soft 


UBI SOFT Entertain¬ 
ment şi 3DO au hotărât că nu 
ar strica să lanseze, doar pentru 
Sega Dreamcast, o versiune a 
unuia din cele mai jucate TBS- 
uri din istorie. Toate elemente¬ 
le din Heroes of Might and 
Magie III pe care îl ştim cu toţii 
au fost păstrate. 

Jucătorii controlează cei 
mai mari croi ai Erathiei, viteji 
care au în subordine aceleaşi 
creaturi de basm, de film hor- 
ror sau din Biblie pe care le cu¬ 
noaştem din versiunea pentru 
PC. Scopul jocului este, desi¬ 


gur, reinstaurarea reginei Ca- 
therine pe tronul Erathiei. Exis¬ 
tă nenumărate quest-uri de re¬ 
zolvat, inamici în toate combi¬ 
naţiile posibile şi noi aliaţi. 
Atmosfera cu puternice accente 
medievale se manifestă din 
plin în muzică şi efectele de su¬ 
net. Dcsignul jocului este unul 
non-liniar şi bazat în mare parte 
pe quest-uri. Campaniile sunt 
suficient de complexe pentru 
a-1 reţine pe gamer de la înda¬ 
toririle zilnice, iar modul hot 
Seat de joc în multiplayer (până 
la 8 participanţi) a fost păstrat. 



Final Fantasy 
IX - Square 

Square Electronic Arts a 
decis că ar fi timpul să fie 
mai exactă în ceea ce pri¬ 
veşte data lansării în Statele 
Unite a mult-aşteptatului 
Final Fantasy IX. Jun Iwa- 
saki, preşedintele Square 
Electronic Arts, a declarat: 





„Panii FINAL FANTASY din 
S.U.A. vor trebui să aştepte 
câteva luni în plus pentru a 
trăi aventura. Suntem încân¬ 
taţi să lovim atât de puternic 
sectorul de piaţă dedicat con¬ 



solei Playstation şi ne aştep¬ 
tăm la un succes în S.U.A. 
similar cu cel pe care l-am 
avut în Japonia.” „Câteva 
luni” înseamnă mijlocul 
lunii noiembrie. Sâmbătă, 7 



octombrie 2000, Square va 
face o demonstraţie publică 
cu Final Fantasy IX la maga¬ 
zinul Playstation din clădirea 
Sony Metreon (San Fran¬ 
cisco). Astfel, gamerii din 
zonă vor avea ocazia să joa¬ 
ce FFIX cu câteva săptămâni 
înaintea lansării oficiale. 


Level - octombrie 2000 



















Cărţile in Magic the Gathering 

Deşi luna trecută am început să prezint culorile din Magic şi am promis că în numărul acesta vor 
apărea sfaturi care să vă ajute la alcătuirea (construcţia) unui deck, trebuie să vă prezint şi 
coloana vertebrală a acestui joc: cărţile de MTG. 



C ărţile din Magic, din 
punct dc vedere al rari- 
rarităţii, se împart în trei 
categorii: comune, necomune şi 
rare, valoarea lors^iescâjjid în 
această ordine. Există însă şi 
excepţii, de exemplu o rară .să 
valoreze 1 USD iar o comună sa 
coste 2,5 USD. Acest lucru se 
întâmplă din . cauza su¬ 
praevaluării cărţii respective. 


care, folosită într-un anume 
arhetip de deck, devine mai 
mult decât utilă. 

Dcck-ul din MTG^poate fi 
alcătuit din minim 60 dc cărţi 
în care mai mult dc o treime (21 - 
24) de cărţi sunt pământuri 
(land), o şesime creaturi (8-12), 
iar restul sunt enchantment, sor- 
cery şi instant. în afară dc 
pământuri, într-un deck, cele¬ 


lalte cărţi nu pot fi mai mult de 
patru copii ale aceleiaşi cărţi. 
Bineînţeles că, în funcţie de ti¬ 
pul deck-ului pot să tle mai 
puţine sau mai multe pământuri, 
creaturi etc. De asemenea, există 
şi deck-uri care nu au nici un fel 
de creatură. Aceste deck-uri sunt 
bazate pe aşa-numitele combo- 
uri, combinaţii de cărţi care îţi 
garantează câştigul în primele 


turc. Jocul de Magic poate fi pri¬ 
vit ca o strategie pe ture. Astfel, 
fiecare jucător poate Juca cărţi 
în anumite faze ale Jocului. Pen¬ 
tru a J uca aceste cărţi (în afară de 
pământuri) Jucătorul are nevoie 
de mana, obţinută din pământuri. 
Data viitoare vă v^oi prezenta 
modul de Joc, fazele Jocului şi 
câteva arhetipuri de deck-uri. 

K’Shu 


Numele cârtii 


Tipul cărţii: în cazul 
nostru este vorba de o 
creatură. Alte tipuri de 
cărţi mai sunt: Instant, 
Sorcery, Enchantment, 
Artefact şi Land. 


Textul explicativ: 
explică proprietăţile 
cărţii sau abilităţile 
unei creaturi 





Atac/Apărare: cifrele 
respective reprezintă 
puterea cu care atacă o 
creatură, respectiv 
câte puncte de damage 
poate „încasa” până 
moare. 


Rscendant ©vincar 




Flying 

Other black creatures get 4-1/+1 
Nonblack creatures get -l/-!. 


Things are gomg to change aroimd here'' 

— Crovax 


us. Mark Zug 

W I of ihk.' CauiQ* V 141 


Costul cărţii: aici este vorba 
despre un cost specific de 
mana al cărţii. 


Simbol: acesta 
reprezintă ediţia sau 
expansion pack-ul în 
care a apărut cartea. 


Flavortext: de multe 
ori este un text 
amuzant creat special 
pentru fiecare carte. 


Premiu 

3 Boostere! 


E 


oferite de 
Dan Morărescu 

Cu BilI Gates la manşă, monştrii de metal ne 
asaltează din nou... 


D a, da, da!!! Universul Mech Warrior 
se întoarce pe calculatoarele 
noastre! Au trecut 16 ani de când a 
fost lansat primul joc din seria MechWar- 
fior, 16 ani în care monştrii de metal au 
dobândit o aură de legendă. 

Trecut mai întâi prin mâna Activision- 
ului(carc a făcut o treabă excelentă), ajun¬ 
gând apoi la Microprose, jocul bazat pe 
universul BattleTech ajunge în 2000 la, ei 
ghici?!, Microsoft. Huiduielile nu îşi au 
rostul aici, orice aţi avea împotriva gigan¬ 
tului din Redmond este imposibil ca jocul 
ăsta să nu vă acapareze. 


FASA, „proprietarii” universului 
BattleTech (o chestie complicată, dar foarte 
dezvoltată acolo pe la ei) şi-au jucat de fie¬ 



care dată bine cărţile. Când am aflat că 
FASA nu va mai colabora cu Activision nu 
mi-am putut imagina cum de va mai putea 
continua seria MeciiWarnor. Microprose 
şi Zipper Interactive aveau însă alte gân¬ 
duri aşa că au scos cel de-al 4-lea episod 
din serie, Mech Warrior3. Cu o grafică ce 
îţi lua ochii, MechWarriorS a uitat însă că 
cea mai gustată parte din jocurile prece¬ 
dente a fost povestea, o poveste captivantă, 
imersivă despre onoare. Cu toate acestea, 
MechS a fost un titlu foarte apreciat la vre¬ 
mea lui, mai bun totuşi ca precedentele 
dar îi lipsea acel... ceva. 

Mech-uri ce trec prin 
Gates 

Şi cum cei de la Microsoft nu sunt 
băieţi proşti, au decis să nu repete aceeaşi 
greşeală şi, odată cu licenţa de la FASA au 
luat şi pe unii dintre cei mai experimentaţi 

FIRE POWER! Cum ar veni... BANZAI! 





oameni în universul BattleTech. Aşadar... 

Cum ziceam, e o chestiune de onoare. 
Tu nu mai eşti luptătorul aflat în slujba 


unui imperiu la ananghie şi nici mercenarul 
din MechWarrior2: Mercenaries, eşti prin¬ 
tre ultimii supravieţuitori ai neamului tău, 
ucişi de roboţii Federaţiei Commonwealth 
pentru că au avut curajul să i se opună. Nu 
urmăreşti glorie, nu vrei să cucereşti lumea, 
tot ceea ce vrei este să te răzbuni, asta dacă 
poţi supravieţui... 

.locul arată pur şi simplu extraordinar, 
şi nu exagerez. S-a lucrat atât de mult la 
grafica sa şi s-a ajuns la un asemenea stadiu 
în care producătorii se gândesc să o lase 
mai uşor cu eye-candy-ul ca să nu îl distra- 
gă prea mult pe jucător. 

S-a tenninat cu pei.sajcle dezolante, cu 
terenul golaş pe care ai luptat până acuma, 
detaliile împânzesc 
de pe acum ecranul, te ^ 
lupţi pe 15 tipuri di-"^ 
ferite de teren, pă¬ 
duri, mlaştini, pei- 
saje îngheţate şF 
oraşe pline de for¬ 
fotă. Da, da, în sfârşit 
vei avea posibilitatea de 
a călca pe vreun pieton 
neglijent sau de a te distra 
distrugând maşini şi clă¬ 
diri în stânga şi în dreapta. 

Astfel, un oraş va însemna 


Maşinării deştepte 


AI-ul inamicilor a fost de asemenea 
îmbunătăţit, lupta nu va mai însemna doar 
rotirea în jurul unui Mech şi lansarea 
tuturor armelor către picioarele lui, 
nuuuu! acuma inamicii sunt mult mai 
inteligenţi, te ocolesc, îţi cad în spate, 
fug, te prind în capcană, folosesc 
jump-jet-urile mult mai eficient. 
Şi nu e de mirare, FASA a strâns o 
mână de oameni pe care i-a pus să 
se distreze jucând jocul, le-a observat 
atent tacticile, manevrele şi apoi le-au 
pus pe toate acestea în AI-ul inamicilor, 
sună bine, nu? 

De asemenea controlul mech-ului 
a fost simplificat, renunţându-se la 


un oraş, cu tot ceea ce implică asta, 
locuitori ce îşi văd de treaba lor, maşini 
circulând şi claxonând haotic, dropship- 
uri ce îşi depun marfa în toate 
colţurile oraşului... 

Şi asta nu e tot, vei avea 
un MULT mai mare control 
asupra jocului, s-a terminat cu 
linearitatea scenariilor, faci ce 
vrei tu şi cum vrei tu, alegi unde 
să lupţi, când să lupţi, îţi alegi 
singur tovarăşii de luptă, alegi 
cu ce mech-uri să intre aceştia 
în bătălie etc. Vei interacţiona 
cu o groază de per¬ 
sonaje, vei decide 
următoarea ta acţiu¬ 
ne după ce vorbeşti 
cu informatorii tăi, asculţi 
ştirile şi te consulţi cu prie¬ 
tenii... pentru că, să nu uităm, 
ăsta este războiul TÂU, nu mai 
eşti un simplu pion, ci chiar 
şeful armatei. Asta implică 
desigur şi o mai mare atenţie la 
detalii, o pregătire mai stra¬ 
tegică a bătăliilor ce vor urma, 
toate astea aducând un iz mai 
puternic de strategie în joc. 


toate combinaţiile de taste pe care trebuia 
să le memorezi, totul este simplu ca într-un 
FPS (eh, nici chiar aşa...). 

Multiplaycr-ul a fost dintotdeauna un 
mare minus al jocului, ajungându-se câteo¬ 
dată ca un joc în multiplayer să se asemene 
cu un banal deathmatch. 

Nu am aliat prea multe despre mul- 
tiplayer-ul din MechWarnor4, dar băieţii 
s-au pus serios pe treabă, au pierdut câteva 
nopţi jucând Unreal Tournanient, QuakeS 
şi Team Fortress şi sunt sigur că o să iasă 
ceva bun din asta, că mai rău chiar nu cred 
că o să-l facă. 


Ce mai e de zis... or să fie 21 de mech-uri 
în joc, fiecare customizabil până la cel mai 
mic detaliu, dintre care 6 mech-uri no, pentm 
că, nu-i aşa: „Evcrybody loves mcchs!’’ 

Mitza 

/V 

n ultimul timp m-am plâns mereu de 
I „subţirimea” cu care s-a prezentat un 
-M 4 »en de joc care, cu foarte mulţi ani în 
unnă, a detcmiinat pe subsemnatul să re¬ 
nunţe la viaţa socială şi să pătrundă în 
lumea virtuală. E vorba de tum-based-urile 
spaţiale. Jocuri precum Maşter of Orion, 
Alien Legacy sau Ascendancy. în urmă cu 
un an, creatorii mitului Maşter of Orion^ 
Microprosc au încercat să readucă genul 
pe podiumuri prin Star Trek: Birth of the 
Federationfpc ce din păcate a dezamăgit 
la multe capitole. Acesta a fost unicul joc 
mai răsărit, de acest gen, care a fost lansat 
în ultimii aproximativ cinci ani. De atunci 
cam bate vântul... Din fericire pentioi noi, 
producătorii de jocuri au sesizat acest as¬ 
pect şi în ultimul an am aliat de existenţa a 
nu mai puţin de trei proiecte: Reach for 
the Stars la care SSI lucrează deja de 
aproape doi ani. Maşter of Orion /// ce a 
fost anunţat de către Microprose la E3 anul 
acesta şi ultimul din serie, Space Etnpire IV. 
produs de Malfador Machinations şi dis¬ 
tribuit de Shrapnel Games. 

Istoria Space Etnpire a început cu mulţi 
ani în urmă, prin 1993, Aaron Hali obsedat 
literalmente de jocul Maşter of Orion s-a 


decis să-şi facă propria sa epopee spaţială. 
Jocul a fost finisat rapid, iar succesul său a 
fost pe măsură. Ca urmare, alte două epi¬ 
soade au fost lansate în anii următori. însă 
de abia acum Space Empire pare să atingă 
acel obiectiv pe care şi l-a propus încă de 
la prima apariţie (profitând un pic şi de 
vidul prezent în cadrul acestui gen) şi anu¬ 
me acela de a egala măcar geniul care l-a 
inspirat. Maşter of Orion. 

Prima suta 

Space Empire IV va fi lansat în jurul da¬ 
tei de 1 octombrie, însă până atunci produ¬ 
cătorii ne-au oferit posibilitatea de a gusta 
un pic din tortul pe care ni-1 pregătesc. De- 
mo-Lil lansat la mijlocul lunii august ne 
oferă posibilitatea de a juca primele 100 
de tururi din aventura spaţială ce ne este 
rezervată. După cum s-a prezentat demo¬ 
ni, este clar că jocul se atlă în faza finală de 
producţie, iar data de lansare programată 
va fi respectată. Chiar dacă este doar un 
demo de prezentare, are incluse aproape 
toate clementele ce vor fi prezente şi în ver¬ 
siunea finală, doar că din cauza limitării 
nu vom avea acces la ele. 


Primul element care ne interesează la 
un asemenea joc este diversitatea raselor, 
caracteristicilor lor şi echilibrul dintre 
acestea. Space Empire /E se prezintă cu 18 
rase unice din care doar opt sunt prezente 
în demo. Nu cred că se vor opri foarte mulţi 
asupra lor de vreme ce rata de customizarc 
a extratereştrilor din Space Empire IV este 
fantastică. Este la fel de stufoasă ca şi cea 
din Maşter of Orion însă mult mai „lejeră”. 
Ai la dispoziţie nenumărate opţiuni de la di¬ 
versele caracteristici naturale ale raselor, 
până la abilităţi speciale (care vor şi pcnnite 
accesul la tehnologii speciale), de la atitu¬ 
dini şi tendinţe până la descrierea biologică 
şi istorică sau tipul societăţii şi organizării 
interne. Toată această diversitate nu poate 
decât să ne bucure, cu atât mai mult cu cât 
îl vom putea juca 20 de prieteni în reţea în 
tururi concomitente (altfel ar fi trebuit să 
aşteptăm o veşnicie), momente în care va- 
riaţiunile rasiale vor putea cântări greu. 

Interfaţa jocului este foarte „prietenoa¬ 
să”, nici n-ar fi fost greu să fie altfel de vreme 
ce întreaga acţiune se desfăşoară într-un 
singur ecran, singura excepţie constituind- 
o bătăliile. Toate ferestrele necesare şi prin 
care eram obligaţi să navigăm în alte jocuri 
vor apărea acum sub formă de pop-ups 
atunci când le vom selecta. De vreme ce 
vom avea o singură fereastră, nici grafica 
nu este super-extra pretenţioasă, de altfel 
tipică unor strategii tum-based. Poate to¬ 
tuşi este mult prea monotonă... Să stai să 
joci orc în şir, aşa cum se pretează, şi să 
vezi acelaşi şi acelaşi lucru... Nu ştiu cât 
de benefic va fi acest aspect asupra jocului. 
Singurul care ne-ar putea face să-l ignorăm 
este un gameplay atractiv şi complex. 

Joaca de-a împăratul 

Space Empire este un 4X clasic şi con¬ 
ţine toate ingredientele necesare pentm a-i 
asigura succesul pe piaţă. Economia, cer¬ 
cetarea, spionajul, diplomaţia, absolut toate 
aceste zone sunt atinse. Economia mi se pare 
cea mai slab implementată. Fiecare planetă 
are un număr maxim de structuri pe care le 

Mişcarea statică a flotelor solare. 



2 uncii de motor, o linguriţă de blindaj... 


suportă, iar acestea odată construite, nu mai 
pot fi decât Lipgradate sau demolate. Resur¬ 
sele sunt de trei feluri: minerale, material 
organic şi energie radioactivă. Acestea vor 
fi şi cele care în mare măsură vor determina 
locul coloniei în cadrul imperiului. Nu¬ 
mărul scăzut de facilităţi permise te vor 
obliga să gândeşti bine rolul fiecărei 
colonii, iar jocul te şi ajută în această pri¬ 
vinţă, lăsându-te să determini soarta noii 
aşezări încă de la înfiinţare (colonii 
miniere, agricole, energetice, militare etc.). 
Universul este împăilit în sisteme solare, 
fiecare conţinând o stea şi câteva planete, 
plus artificii gen pulsari. asteroizi sau 
furtuni energetice. Sistemele solare sunt 
conectate între ele prin găuri de vienne, une¬ 
le stabile, altele nu, unele naturale, altele 
artificiale. Călătoria între aceste sisteme, 
între colonii se realizează bineînţeles cu 
nave spaţiale, nave de al căror design va 
trebui să ne ocupăm tot noi. La fel ca şi în 
cazul coloniilor selectezi de la început ro¬ 
lul navei (transport, atac, apărare, minieră) 
după care începi să montezi instalaţiile ne¬ 
cesare (blindaj, arme, droizi, motoare, pun¬ 
tea de comandă, camerele echipajului, sis¬ 
temele de menţinere a vieţii, cargo bay, 
suply bay). Spre mândria patrioţilor din 
noi, atunci când vom selecta numele clasei 
de nave respective vom avea posibilitatea 




Un sistem solar proaspăt descoperit. 


de a folosi denumiri de oraşe mioritice. 
Astfel au apărut Baza Stelară Babadag 
0001, Ciiicişătorul de Atac Baia Marc 0010 
sau Nava Minieră Lupeni 0003. 

Dezvoltarea nu ar putea fi posibilă tară 
un suport tehnologic adecvat. Cercetarea 
ştiinţifică este împărţită în trei categorii 
mari: domenii (chimic, astrofizică, electro¬ 
nică...), proiecte (propulsie, colonizare, 
blindaj...) şi cercetarea militară (în speţă 
amie). Interesant este faptul că, în funcţie 
de disponibilităţi şi necesităţi, 
poţi aloca bani pentru mai 
multe proiecte simultan sau 
numai pentru unul singur. 

Arborele tehnologic este foarte 
stufos, poate oferă chiar mai 
multe de cercetat decât Maşter 
ofOrion însă este greu de spus 
încă. 

Elementul care a avut cel 
mai mult de suferit până acum 
a fost diplomaţia. Niciodată 
contactele dintre civilizaţii nu 
au fost exploatate aşa cum ar fi trebuit. Nici 
cel din Space Ernpire IV nu străluceşte, în¬ 
să oferă mult mai multe opţiuni de tratative 
şi decongestionare a situaţiilor. Se pot face 
tot felul de înţelegeri, parteneriate sau 
alianţe însă tot nu am reuşit, încă, să observ 
comportamentul aliaţilor în cazul unui 
conflict. Producă¬ 
torii ne-au asigurat 
însă că flotele aliate 
vor putea face front 
comun pentm a face 
faţă unei invazii sau 
pentru a declanşa 
una. Fie că vrem, fie 
că nu vrem, la un 
moment dat va 
trebui să lăsăm tu¬ 
nurile cu plasma să 
vorbească pentru 
noi. Luptele se vor 
duce într-o fereastră 
separată, aşa cum 
am menţionat ante¬ 
rior. 


Din nefericire, numărul mare de nave 
permise în această fereastră (peste lOO 
pentru fiecare rasă implicată) a dus la nişte 
dimensiuni micronice ale navelor de luptă, 
mai ales ale celor de început. Astfel, te poţi 
trezi într-o fereastră ce se întinde pe vreo 
10 monitoare şi în care ai trei fightere 
punctiforme luptându-se cu un deslroyer 
sau o fregată puţin mai vizibilă. Ce mi-a 
plăcut este că în timpul acestor lupte poţi 
defini grupuri de nave care să execute 


anumite manevre. 

Space Ernpire nu a ajuns degeaba la a 
patra generaţie, iar mezinul va fi un rival 
serios pentru Maşter of Orion HI. Este greu 
de spus de pe acum, de vreme ce nici unul 
dintre cele două jocuri menţionate nu a 
fost lansat. însă din această confruntare noi 
vom avea de câştigat cel mai mult, de¬ 
oarece vom avea ocazia să încercăm două 
viziuni nu tocmai îndepărtate asupra vi¬ 
sului de milenii al omenirii: Să stăpânească 
stelele! 

Claude 

^ Nu încercaţi^ 
să vă reglaţi ^ 
calculatoarele! 
Acesta nu este un 
desen animat! Este 
realitate... din 
păcate, realitate > 
^ virtuală! 




altceva decât suportul multiplayer pe care 
cu siguranţă îl vom exploata la maxim, pu¬ 
tând astfel să utilizăm „dispozitivele” care 
există pe toate maşinile din joc. 

La început vom avea la dispoziţie doar 
opt personaje: Penclope Pitstop, Peter Per¬ 
fect, Rufus Ruffcut & Sawtooth, Luke & 
Blubbcr Bear, Ant Hill Mob, Sergeant Blast 
& Private Meeks, Gruesome Twosome şi 
ultimii, dar nu şi cei din urmă, Slag Broth¬ 
ers. In caz că vom fi destul de îndemânatici, 
dar mai ales destul de vicleni pentru câştiga 
cât mai multe curse vom putea debloca şi 
celelalte trei personaje care nu pot fi decât: 
Red Max, Pat Pending şi Dick Dastar- 
dly&Muttley. Oricum, cred că fiecare îşi 
va alege personajul preferat pentru a con¬ 
cura, şi pentru că tot veni vorba de 
personaje preferate, trebuie să vă spun că 
mie îmi plac la nebunie Dick şi Muttley. 


P entru cei care nu ştiu, Wacky Ra- 
cers este un film de desene animate 
creat de cei de la Haiina-Barbera 
la începutul anilor '60. Acţiunea acestui de¬ 
sen animat implică 11 personaje care mai 
de care mai haioase, împătimiţi ai curselor 
care nu fac altceva decât să se întreacă atât 
cât este ziulica de lungă. Există două cate¬ 







gorii de personaje, unele pozitive care con¬ 
curează cinstit, tară nici un fel de subter¬ 
fugiu, şi altele negative care fac uz de cele 
mai trăzuite şi murdare tertipuri pentru a 
câştiga. Bineînţeles că băieţii buni câştigă 
întotdeăuna la fel ca în 
cele mai fmmoase po- 
fveşti şi basme pe care 
le citeam pe când 
era bunica fată. 
Probabil, sau mai 
mult ca sigur că 
'acest lucru nu va fi 
valabil şi în ceea ce priveşte 
^Jocul unde oricine poate 
câştiga. Noi vom avea ceva de 
^pus cu privire la acest aspect. 


Dâ-i a doua câ frigi 
motorul! 

Panii acestui desen animat vor fi foarte 
încântaţi să afle că vor găsi în Wacky- Ra- 
cers personaje îndrăgite, care există şi în 
serialul realizat de cei de la Hanna-Bar- 
bera: Penelope Pitstop, Dick Dastardly sau 
Muttleys. Deocamdată nu vă 
rămâne altceva de făcut decât 
să vă aşezaţi comod în fotolii 
şi să continuaţi să citiţi pentru 
a afla cât mai multe infonnaţii 
despre acest Joc. 

Realizatorii Jocului ne vor 
pune la dispoziţie cel puţin 
cinci modalităţi în care vom 
putea Juca Wacky Racers, şi 
acestea ar fi: Arcade, Champi- 
onship, Time Trial, Endurance 
şi Versus. în principiu sunt cam 
aceleaşi modalităţi de Joc pe 
care le-am mai întâlnit şi la alte 
producţii de acest gen, singurul 
lucru care diferă fiind probabil denumirea 
acestora. Astfel că Versus nu reprezintă 





Voi pe cine preferaţi? 
în ceea ce priveşte modalitatea de Joc 
singlc-playcr există câteva voci nemulţu¬ 
mite (probabil cei care au Jucat vreo ver¬ 
siune beta) care afirmă că A.I.-ul ar fi unul 
extrem de dur şi foarte greu de învins. Un 
alt aspect care a trezit nemulţumirea în 
rândul acestora ar fi acela că nu există un 
feeling al vitezei care, în mod normal, nu 
ar trebui să lipsească dintr-un astfel de Joc. 
însă mai mult ca sigur că realizatorii Jocului 
vor rezolva aceste mici „neajunsuri” până 
în momentul în care Jocul va fi pus în vân¬ 
zare. 

Prinde-mâ...dacâ poţi!!! 

După părerea mea, un Joc de curse cu 
maşini arc nevoie de două lucruri esenţiale 
pentru a fi cu adevărat reuşit. 
Unul dintre aceste lucruri arc fi 
gameplay-ul, iar celălalt, care, 
cred eu, este cel mai important, 
ar fi controlul bun al maşinilor. 
Pentru că tot veni vorba de con¬ 
trol, se parc că Wacky Racers 
stă foarte bine la acest capitol. 
Astfel că vor exista două tipuri 
de manevrabilitate: advanced 
şi kart. „Kart” este alegerea cea 
mai convenabilă pe care poate 
să o facă un gamer datorită 
faptului că nu implică prea 
multă bătaie de cap (acce- 

Icraţic, stânga-dreapta şi puţină frână), însă 
cei care se simt maeştri de maeştri într-ale 
condusului trebuie să opteze pentru „ad- 
vanced'’. Manevrabilitatea va depinde şi 
de personajul cu care vom concura. Toc¬ 
mai de aceea, în funcţie de această alegere, 
va trebui să ne stabilim şi o strategie de 
concurs care să fie ideală de la caz la caz. 

Gameplay-ul este extraordinar şi NU 
lipseşte cu desăvârşire. Pentru început hai¬ 
deţi să discutăm despre părţile bune ale 
acestuia. Traseele sunt presărate cu denive¬ 
lări, curbe, linii drepte sau ace dc păr care 
solicită la maxim şi pe cel mai îndemâ¬ 
natic şofer. Dar tocmai în asta constă ade¬ 
vărata plăcere de a juca Wacky’ 

Racers pentru că toate acestea 
implică derapaje, salturi specta¬ 
culoase, întoarceri la 180 sau 
chiar 360 de grade. Pe lângă 
toate acestea mai există şi po¬ 
sibilitatea de a ne întâlni cu alţi 
concurenţi şi... atunci să te ţii 
pentRi că va trebui să îi luăm 
puţin la întrebări cu powcr-up- 
urilc din dotare. 

Unele vehicule, cum ar fi 
Compact Pussycat şi Surplus 
Six sunt recunoscute pentru re¬ 
zistenţa lor şi pentru viteza ma¬ 
ximă pe care o pol atinge. Pe 
de altă parte, Arkansas Chugga Bug sau 
Bullet Proof Fkmib dispun de o acceleraţie 
extraordinară şi îşi revin foarte repede după 


în final ce ar mai fi de spus 
decât că sunt foarte nerăbdător 
să văd cum arată Wacky Racers 
mai ales după ce am jucat câ¬ 
teva titluri asemănătoare cu 
fraţii Mario sau cu cei din 
South Park. Oricum cred că nu 
poate fi decât distractiv. Wacky’ 
Racers va fi disponibil şi 
pentru Playstation, Dreamcast 
sau Color Game Boy. 

Versiunea pentru Play¬ 
station este realizată de firma 
Appaloosa şi va fi lansată la 
sfârşitul acestui an. 


I Producător: Infogrames 

1 Distribuitor: Infogrames 

J Ofertant: Monosit Comimpex 

î Tel. 01-3302375 Fax:01-3306351 

I Sistem recomandat: 

1 Pentium 233 MHz, 32 MB RAM 
I Platformă: Windows 95/98 

J Multiplayer: Da 

1 Data apariţiei: Primăvara anului 2001 


un accident. în funcţie de 
aceste calităţi ale maşinilor ne 
vom putea stabili o strategie 
care să fie suficient de bună 
pentru a câştiga. Voi cum pre¬ 
feraţi? După ce vom alege per¬ 
sonajul vom avea posibilitatea 
de a opta pentru trei power-ups 
care ne vor fi extrem de 
folositoare în timpul cursei. 
Evident că le vom folosi pentru 
a îi încetini pe ceilalţi concu¬ 
renţi sau dacă se poate pentru a 
îi scoate definitiv din cursă. 


Wacky Racers un joc cu 
final neaşteptat! 


Acestea fiind spuse nu îmi rămâne 
decât să vă urez multă baftă pentru cursele 
trăznite la care veţi participa. în final, îmi 
pemiit să vă dau un singur sfat: Fiţi duri, 
fiţi răi... fiţi învingători!!! 

Şi cum tânjeam eu deja după un Shogun II, mai bun decât primul, iaca sare 
din tufiş te miri cine, copilul lui strategie de strategie. 


A devărul este că, fiirat de Shogun, 
am neglijat în ultima vreme acele 
jocuri pe care le-aş numi simplu - 
Sivilaizeişănuri. Când, iacătă, Activision 
ne scutură de creieri pe cei împătimiţi după 
jocurile de strategie, anunţând 
apariţia în curând a celei de-a 
doua versiuni a aproape 
celebrului Civilization: Caii 
To Power. Promis pentru 
această toamnă (dă. Doam¬ 
ne, să se ţină Activision 
de cuvânt, că al nai¬ 
bii ce simţeam 
nevoia de un 
joc dăş- 
tept!), 
Civiliza- 
ion: Caii 
ToPow'er II 
pare să fie 
plin de nou¬ 
tăţi, care mai de 


care mai intere¬ 
sante. 


Externe 


în primul rând, 
din lista acestor îm¬ 
bunătăţiri mi-a sărit 
în ochi aspectul 
diplomatic. Asta 
pentru că atât în 
C/v 2, cât şi 
în Alpha 


Centauri, diplomaţia mi s-a părut prea 
redusă în posibilităţi, şi prea „schematică”, 
în schimb. Caii To Power parcă, parcă, mai 
dezgheţase puţin această componentă a 


strategici. înainte de toate, este de remarcat 
că, la fel cum inspirat au fost introduse în 
Alpha Centauri, şi în Civilization: Caii To 
Pow^er II vor exista graniţe între imperii, 
lucru care va uşura definirea statutelor di¬ 
plomatice şi evitarea ciocnirilor accidentale 
cu trupele Al-ului. 

Apoi, şi aici intrăm deja în domeniul 
noutăţilor absolute în jocurile de gen, se 
vor putea face oponenţilor propuneri com¬ 
puse, se vor putea face ameninţări în toată 
regula, iar, pentai a fi cât mai convingător cu 
putinţă, se va putea seta tonul cu care te vei 
adresa celorlalţi lideri din joc. Nici nu-mi 
vine să mă gândesc cât de fain trebuie să 
fie în multiplayer să te răsteşti într-o în¬ 
tâlnire diplomatică la un oponent uman! 
în ceea ce priveşte AI-ul, producătorii ne 
dau asigurări că vom avea de-a face cu mo¬ 


dele de tipuri umane foarte variate şi 
numeroase. 

Celor interesaţi de operaţiunile 
de impoîl-cxport de elefanţi le atrag 
atenţia că preţul acestora va depinde 
de cantitatea de elefanţi disponibilă 
şi de distanţa de la care îi veţi aduce. 
Bineînţeles, aceste legi fireşti ale comer¬ 
ţului se vor regăsi în tranzacţiile cu oricare 
din resursele disponibile în Civilization: 
Caii To Power II, şi vor fi o continuare a 
pasului timid tăcut în Civ 2, unde, deşi era 
cam neclar cum se stabileşte venitul din 
comerţ, puteai fi sigur măcar de un lucru: 
comerţul exterior, cu alte imperii, era mai 
rentabil. 


I 


7 


Interne 


La primul contact cu Civilization: 
Caii To Power, mulţi jucători de Civ s-au 
plâns de interfaţă, că e complicată, că e 
greoaie, că aşa şi pe dincolo. în opinia 
mea, era vorba doar de dificultatea 

adaptării la conceptele noi, avansate, ale 
jocului, care nu erau bine înţelese de mulţi 
din cei obişnuiţi cu C/v-ul clasic. Cu atât 
mai greu de înţeles era interfaţa adaptată 
acelor concepte. Activision promite cu 
amândouă mâinile că interfaţa va fi mult 
îmbunătăţită, că vom avea screenuri de sta- 
tistiei accesibile dintr-un singur clic de 
mouse, că vor fi meniuri ce se vor deschide 
cu un clic dreapta, că va fi pop-up text şi 


în primul rând, problema este că am¬ 
bele minuni pot fi realizate foarte aproape 
în timp şi pe arborele tehnologic. Apoi, 
chestiunea se complică pentru că amândo¬ 
uă minunile au rolul de a oferi „free” câte 
10 avansuri tehnologice, în cazul Inteme- 
tului acestea aparţinând celor deja desco¬ 
perite de alte civilizaţii. Asta poate că nu 
ar deranja prea mult în single player, dată 
fiind inteligenţa limitată a Al-ului, eare nu 


Doua dureri 

Ei bine, una din marile mă¬ 
gării care au umbrit C/v-urile, 
fie ele Microprose, dar 
mai ales aproape cele¬ 
bra producţie a Acti¬ 
vision, este cea legată 
de confruntările armate între 
unităţi specifice unor timpuri is¬ 
torice diferite. Să vă ex¬ 
plic. în prima versiune de 
Civilization: Caii To Po¬ 
wer, cu o armată de 7-8 
muşchetari puteai face faţă 
la una sau două unităţi de 
puşcaşi marini sau chiar de 
tancuri, ceea ce este cu cer¬ 
titudine o imposibilitate. Asta 
ca să nu mai vorbim de unită¬ 
ţile de cavaleri care doborau 
avioane! Activision o spun 
clar: luptele vor fi adaptate 
realităţii istorice şi tehnice, în 
aşa fel încât astfel de 
anomalii nu vor mai afecta 
gamcplay-ul. 

Dar, de ce îi tot dau eu cu „aproape 
celebra” atunci când vorbesc despre prima 
versiune de Civilization: Caii To Power! 
Pentru că jocul ar fi devenit cu adevărat 
celebru, inclusiv în cercurile distinse ale 
elitei civuitorilor, dacă nu ar fi suferit de 
pe unna unei stângăcii în proiectarea ar¬ 
borelui tehnologic şi de minuni ale lumii. 

Odată descoperit Railroad, se desprind 
două ramuri, una spre Electricity, şi una 
spre Corporation. Electricity ne permite 
construirea minunii Edison’s Lab. După 
Corporation, mai descoperim numai Mass 
Media, şi, împreună cu Electricity, vom ob¬ 
ţine cunoaşterea Computer. Computer 
permite construirea unei foarte importante 
minuni: Internet. 


exploatează îndeajuns această 
scăpare în concepţia jocului. în mul- 
tiplayer, însă, datorită impor¬ 
tanţei acestor două descoperiri 
şi a apropierii dintre ele, orice 
jucător experimentat de 
C/v va face 
tot posibilul 
pentru a con¬ 
strui cele două minuni, pen¬ 
tru că ele sunt cheia câştigării 
jocului. Deci, toată lumea se 
bate în multiplayer pentru 
Edison’s Lab şi pentru Inter¬ 
net. Numai că, acela care va 
face Edison’s Lab are şi cele 
mai multe şanse de a face şi 
Internet (datorită situării apro¬ 
piate pe aceleaşi ramuri 
tehnologice). Şi va câştiga, 
practic, jocul, pentru că ar 
deveni de-a dreptul invin¬ 
cibil prin avansul tehnologic 
căpătat. Deci, jocul este câş¬ 
tigat aproape la jumătatea 
desfăşurării lui, atunci când 


ar mai fi de trecut prin două ere: Genetic şi 
Diamond. 

Activision nu ne spun, însă, nimic de¬ 
spre eventuala îndreptare a acestei stângăcii 
în viitorul Civilization: Caii To Power II. 
De dragul gameplay-ului în multiplayer, 
sper că au remediat ceva în această direcţie, 
mai ales că suntem anunţaţi de apariţia în 
Civilization: Caii To Power II a unor noi 
ştiinţe, minuni şi unităţi militare. 

Oricum, dacă Civilization: Caii To 
Power II va fi mai bun decât primul CTP, şi 
acesta excelent, va fi mai mult decât OK. 
Se pare că vom avea Civ! 

Marius Ghinea 


radar map. Cum s-ar spune, să 
nu ne temem, că e de bine la 
capitolul interfaţă. 

Mână în mână cu interfaţa 
funcţionează sistemul de 
management al jocului, atât 
la nivel de oraş cât şi la 
nivel de imperiu. Inspiraţi 
eu forţa din Alpha Cen¬ 
tauri, Activision anunţă 
apariţia în Civiliza¬ 
tion: Caii 
To Power 
II a „pri¬ 
marilor automaţi”, în sea¬ 
ma cărora poate fi lăsată 
dezvoltarea oraşelor. Mă 
rog, trag nădejde că pri¬ 
marii din CTP II nu vor fi 
la fel de tâmpi precum gu¬ 
vernatorii din Alpha Centa¬ 
uri, ale căror iniţiative con¬ 
structive cu greu ajungeau 
până la înaltul nivel de semi- 
imbecilitate cu spume. Un 
lucru, însă, îmi atrage plăcut 
atenţia din mormanul de 
îmbunătăţiri mai puţin 
semnificative ce apar la 
structura şi funcţionarea 
oraşelor. Este vorba de 
„expanding city influ- 
ence”, cum ne spun producătorii, ceea 
ce, pe baza unor indicii vagi oferite de 
aceştia, pare să fie un element foarte mult 
aşteptat de jucătorii de Civ. Este vorba de 
mărirea suprafeţei de teren exploatate de 
oraş, odată cu creşterea acestuia în 
populaţie. Deci, după cum se pare, nu vom 
mai fi limitaţi la pătrăţelele clasice aşezate 
într-un fel de cruce, ci vom putea extinde 
respectiva suprafaţă. Ar fi frumos să fie aşa! 

UEFA 2001 


şchiopătează! Aşa şi trebuie! Dar nu cred 
că este o premieră. S-a întâmplat în cel pu¬ 
ţin trei simulatoare ale genului. Să admitem 
că a fost o greşeală a producătorilor, sau 
că, pur şi simplu, jucătorii din UEFA 2001 
vor şchiopăta mult mai realist. 

Numero due: peste 20 de stadioane 
reale. Nu am stat să număr stadioanele din 
FIFA 99 sau 2000, dar nu cred că acest lucru 
are prea mare importanţă la un simulator 
de acest gen. 

De discutat mai mult ar fi la reacţiile 
publicului, care, se spune, vor fi în funcţie 
de comportamentul echipei gazdă. Şi Ju¬ 
decând după faptul că publicul este pentru 
prima dată animat astfel încât vom observa 
valuri şi vom auzi cântece de bucurie în 
caz de victorie sau vom vedea tribunele 
golindu-se înainte de sfârşitul meciului şi 
vom fi învăluiţi de linişte în caz de înfrân¬ 
gere, mă aştept să iasă ceva frumos. 

Aici cei de la Iiifogrames chiar au 
şansa să realizeze ceva cu totul nou, şi sper 


Sportul rege este mereu în atenţia microbiştilor 
prin diferite metode. 


U na dintre acestea o reprezintă si¬ 
mulatoarele acestui sport, pe care 
majoritatea gamerilor le îndrăgesc, 
în lumea simulatoarelor fotbalistice, com¬ 
petiţia este dură. Dacă cei de la Actua au 
cam rămas în unuă cu Aetna Soccer, în luptă 
au rămas cei de la EA Sports şi Infogrames. 
Şi cum în seria FIFA, cei de la EA Sports 
au fâcut un pas înapoi cu FIFA 2000 şi mai 
nou cu Euro 2000, pe care fanii sunt de păre¬ 
re că FIFA 99 le depăşeşte, iată că celor de 
la Infogrames li se oferă şansa de a deveni 
liderii acestui gen. 

Titlul în cauză este UEFA 2001. Dacă 
vor reuşi sau nu să ridice standardele şi să 
lanseze o provocare pentru cei de la EA, al 
căror FIFA 2001 îl aştept cu nerăbdare, vom 
încerca să stabilim în cele ce unnează. 


Hent! 

s 

Şi cartonaş galben! Nu pentru joc, că 
nu l-am văzut încă. Pentru producători! De 
ce? Pentru simplul fapt că press-release-ul 
lor este oarecum neserios. Dacă jocul va 
urma acelaşi calapod, cred că vom fi destul 
de dezamăgiţi. Pentru că nu vreau să fiu 
considerat rău, o să vă explic şi vouă de ce 
sunt aşa de revoltat. Ni se spune despre 
UEFA 2001 că este plin de elemente noi, 
care vor face din acest titlu cel mai îndrăgit 
simulator de fotbal. Până aici nimic rău! 
Numai că urmează o scurtă enumerare a 
aşa-ziselor elemente noi care vor apărea în 
acest titlu. Primul? N-o să vă vină să credeţi, 
dar este faptul că odată accidentat, jucă¬ 
torul şchiopătează, spun ei. Foarte bine. 


că o vor face. Alte date tehnice care au o 
importanţă mai scăzută pentru calitatea 
producţiei finale, se referă la jucătorii care 




























au participat la realizarea jocului, cu 
sfaturile lor şi chiar ca modele pentru 
graficienii de la Infogrames, la Golden 
Team-ul pe care îl putem conduce către 
cucerirea de titluri europene, şi care este 
compus din cei mai bine cotaţi jucători ai 
momentului sau la numărul de echipe ce 
vor putea fi întâlnite în joc. 

Penalty (sau „paliturî 
di osânda”) 

Un singur lucru mă nelămureşte. Dacă 
tot s-au lăudat chiar şi cu ce nu trebuia, de 
ce nu au pomenit producătorii acestui titlu 
nimic despre AI? Ori nu s-a umblat deloc 
la el, ori sunt ei prea modeşti! 

Oricum, aspectul la care s-a lucrat cel 
mai mult, este bineînţeles cel grafic. S-a 
acordat o foarte mare importanţă trăsături¬ 
lor specifice fiecărui personaj, datorită fap¬ 
tului că s-a dorit recunoaşterea lor fără a 
citi numele. Chiar dacă acest lucru nu se 
va realiza, eforturile producătorilor sunt 
lăudabile. Există 7 modele de bază, 15 mo¬ 


dele de tunsori, 7 culori ale părului, 5 mo¬ 
dele faciale şi şapte modele craniene. Faceţi 
câteva combinări, aranjamente sau per¬ 
mutări (de n luate câte k) şi veţi vedea câte 
modele de jucători putem obţine. 

Şi calitatea imaginii a fost îmbunătă¬ 
ţită mult, lucru ce poate fi dedus din ima¬ 
ginile şi filmele puse la dispoziţie de eătre 
producători. Pentru a se apropia şi mai mult 
de realitate, producătorii au încercat să 
copieze cât mai fidel arhitectura stadioa¬ 
nelor pe care se vor desfăşura meciurile din 
joc. Astfel vom putea distinge fără prea mari 
probleme terenuri celebre precum San Siro 
din Milano, Old Trafford, Olimpico din 
Roma, Highbury, Noucamp sau Stamford 
Bridge, nu doar după numele lor (ca în ca¬ 
zul altor titluri ale genului) ci şi după tră¬ 
săturile specifice construcţiei fiecăruie, pe 
care un ochi de cunoscător le va observa 
de îndată. 

Singurele semne de întrebare care pot 
fi ridicate sunt legate de cursivitatea cu 
care jocul se va mişca şi de resursele de 
sistem minime necesare. 


Fluier de final 

S-a pomenit ceva şi despre anumite 
aspecte manageriale, mai bogate decât cele 
clasice, întâlnite în celelalte producţii ale 
genului, dar cum cei de la Infogrames au 
fost cam zgârciţi cu amănuntele privitoare 
la acest lucru, nu ne vom lansa în nici un 
fel de comentarii. 

Despre sunete nu am putut afla nimic, 
şi nici măcar despre suportul pentru 
multiplayer, eare, în cazul predecesorilor a 
reprezentat un punct de maximă atracţie 






pentru gameri, pentru că vorba aia: „Nu e 
creanga cum e pomuV Nici AI-ul nu-i ca 
omu’.” 

Şi cum imediat se tennină şi prelun¬ 
girile, trebuie să vă spun că până la fluierul 
de început, care se va auzi odată cu primul, 
meci disputat în UEFA 2001, eu merg până 
la vestiare să iau o pauză. Ne vedem în 
repriza a doua! 

Dr. Pepper 

întoarcerea la Tesla Coli, Tanya şi Chronosphere 
este iminentă. Resistance is futile! 


Supcrarmele cu pricina poartă nume sonore 
şi întrucâtva cunoscute: Nuclear Silo, 
Chronosphere sau Weather Control Device, 
jucării care îl pot face pe inamic să regrete 
amarnic ideea de a constmi toate clădirile 
aproape una de alta. 

Inovaţia nu se opreşte la atât. West- 
wood a decis să îmbunătăţească grafica 
jocului. Hărţile şi unităţile sunt cu 20 - 30 
% mai mari decât cele din Red Alert. Spre 
deosebire de Tiberian Sun, joc în care 
peisajul trebuia să fie postapocaliptic, iar 
atmosfera cât se poate de sumbră, în Red 
Alert 2 culorile sunt vii, aprinse (de arun¬ 
cătoarele de flăcări), cuprinzând pătrun¬ 
zătoare nuanţe de verde de Paris şi galben 
de Beijing. Copacii sunt verzi, trandafirii 
sunt roşii, diamantele (resursele păstrate 
din Red Alert) sunt multicolore, însă tot 
nu se explică cum se face că nestematele 
cu pricina cresc precum poRimbul timpuriu 
pe străzile din Washington. Clădirile ruseşti 
sunt mai dure, mai neprietenoase, cu un 
colorit mai sumbru (vezi Casa Poporului 
pentru detalii suplimentare), pe când cele 


S eria Command & Conquer refiiză să 
dispară. Ceea ce păreau a fi zvâr¬ 
coliri agonice cu Tiherian Sun: Fire- 
storm s-au dovedit a fi doar dureri „natale”, 
căci Westvvood se întoarce la jocul care i-a 
conferit cu adevărat imortalitatea în do¬ 
meniul RTS-urilor. Red Alert qsXq titlul care 
a schimbat lumea, istoria şi perspectiva asu¬ 
pra jocurilor pe PC. Fără nazişti, fără Hitler, 
al doilea război mondial are loc oricum. 
Red Alert 2 continuă povestea lăsată în se- 
misuspensie de RA. Aşadar, ruşii sunt în¬ 
vinşi, iar americanii pun în locul lui Stalin 
un Lînnaş al Romanovilor. Cu toate că Ro- 
manovul în discuţie pare a fi păpuşa per¬ 
fectă, uşor de controlat, acesta nutreşte alte 
gânduri decât capitalizarea Rusiei: răzbu¬ 
nare cu un vârf de seceră. Timp de douăzeci 
de ani, Romanov pune la punct o scrie de 
baze secrete şi se lansează într-o serie de 
jocuri politice, cu scopul de a pune cap la 
cap ţările cu tendinţe comuniste, inclusiv 
Cuba, Libia şi Irak şi de a elimina ultimul 
obstacol, cunoscut şi sub numele de Statele 
Unite ale Americii, în calea atingerii celor 
mai înalte culmi ale construcţiei socialiste. 
Chiar şi când conflictul stă să izbucnească. 



Casa Albă, simbol al păcii şi siguranţei. 


Europa se ţine de-o parte şi le aminteşte 
americanilor că şi ei au cam dat din colţ în 
colţ în primul război dintre Sovietici şi Ali¬ 
aţi. Aceasta fiind situaţia politică, nu mai 
rămâne de spus decât că acum se va recurge 
la arme psihologice. 

Noutâti de la Westwood 

Red Alert 2 are la bază engine-ul din 
Tiherian Sun. Problema este că Red Alert a 
fost un joc cu un ritm mai mult decât nei*vos 
şi RA2 trebuie să menţină acest ritm. în 



Aţi ajuns cam tărziu, băieţi! 

aceste condiţii, se pare că dorinţa produ¬ 
cătorilor de a avea jocuri de multiplayer 
de jumătate de oră şi nu de trei ore va de¬ 
veni realitate. Problema rush-ului cu infan¬ 
terişti sau tancuri a fost rezolvată prin intro¬ 
ducerea în joc a unor unităţi care au capaci¬ 
tăţi de apărare exagerate: Terror Drones sau 
infanterişti în tranşee. în fine, dacă rush-ul 
nu duce la nici un rezultat, se prea poate ca 
nici strategiile pe termen lung să nu fie 
bune de nimic, pentru că în joc vor exista 
superamie, capabile să distmgă instantaneu 
porţiuni importante din baza inamică. 



La soare, la mare... 


americane pleznesc de sănătate, au culori 
„durdulii” şi sunt, în general, mai rafinate. 
Hărţile pe care se vor găsi aceste clădiri 
vor reprezenta locuri pe care le cunoaşteţi 
foarte bine (de la televizor): Washington 
DC, San Antonio, Hawaii, New York, Paris, 
Moscova sau Chicago, dar şi locuri mai 
ciudate, cum ar fi Polul Nord sau Munţii 
Urali. 

Din arhiva Westwood 

Cunoaştem încă de la primul Command 
& Conquer tendinţa celor de la West>vood 
de a insera cât mai multe filme pe parcursul 
jocului. Tradiţia se respectă şi în cazul lui 
Red Alert 2, care va avea nu mai puţin de 
treizeci de minute de secvenţe video de 
cea mai bună calitate. Diferenţa apare în 
cazul atmosferei induse de filmuleţele în 
cauză. Ca de altfel întregul joc, secvenţele 
video din RA2 vor avea un ton mai puţin în¬ 
tunecat şi se va recurge mai des la umor, 
spre deosebire de Tiberian Sun, a cărui at¬ 
mosferă cerea cu totul altceva. A venit însă 
timpul să discutăm despre aspectele cu 
adevărat esenţiale ale oricărui RTS. Pentru 
început, trebuie spus că există riscul ca 

interfaţa din Starcraft să rămână una din 
cele mai bune, dat fiind că cea din Red 
Alert 2 a suferit foarte puţine modificări. 
Totuşi, arhicunoscuta bară din dreapta ecra¬ 
nului nu va mai fi divizată atât de haotic, 
ci va cuprinde patru secţiuni fundamentale 
de construcţie: structuri primare, structuri 
de apărare, unităţi de infanterie şi, în fine, 
vehicule. Din nefericire, în continuare nu 
vom putea constmi simultan două unităţi 
de un anumit tip în mai multe clădiri. Două 
barăci, de pildă, nu reprezintă două puncte 
distincte de producţie, ci doar eficienţă mai 
mare. De asemenea, nu se vor putea constmi 
în acelaşi timp două stmcturi din aceeaşi 
categorie (primare sau defensive), ceea ce 
este întrucâtva logic, pentru că am fi nese- 
rioşi să pretindem ca un amărât de Con- 
struction Yard să umple o întreagă hartă cu 
clădiri, toate ridicate în acelaşi timp. 

Ceea ce s-a schimbat cu adevărat este 
gameplay-ul. O îmbunătăţire semnificativă 
este implementarea, în sfârşit, a posibilităţii 
de a introduce trupe în clădiri neutre (Gar- 
risoning). Se ştie încă din Starcraft cât de 
bine se poate comporta un mic gmp de in¬ 
fanterişti sub acoperirea unei structuri so¬ 
lide. în Red Alert 2 soldaţii vor da mult de 
furcă tancurilor inamice dacă vor fi cazaţi 
într-o clădire neutră (infanteriştii nu pot 
intra în clădirile aliate, iar în clădirile ina¬ 
mice nu pot intra decât inginerii şi spionii). 

Cele patru elemente 
si ceva 

I 

Un RTS nu e întreg dacă îi lipsesc in¬ 
gredientele esenţiale: unităţi de APÂ, de 
AER, de PĂMÂNT, toate capabile să pro¬ 
ducă FOC. Ambele tabere pot produce 
unităţi convenţionale (aliaţii: Allied 
Grizzly Tank, Allied Infantry Fight 
ing Vehicle (IFV); ruşii: Soviet 
Rhino Heavy Tank, Soviet Apo- 
calypse Assault Tank, Soviet 
Flak Trak APC) sau neconven¬ 
ţionale (americanii pot produce 
Mirage Tank, capabil să se camufleze 
în copaci sau alte elemente statice din de¬ 
cor, şi Prism Tank, a cărui annă principală 
trage cu raze concentrate de lumină ce pot 
lovi mai multe ţinte; nici mşii nu stau mai 
prost şi pot produce rachetele V-3, mai 
puternice şi mai vulnerabile decât V-2-urile 


j^ KIROV AIRSH IP 

din Red Alert; tot ruşii pot produce Terror 
Drone, insectoizi mecanici care nu numai că 
decimează infanteria inamică, dar pot să 
distaigă şi tancuri, parazitându-lc. Harvester- 
ele nu mai sunt atât de vulnerabile, pentru 
că acum au montat un tun de mare calibru, 
iar Chrono Miner-ul aliaţilor poate să se 
teleporteze înapoi la bază în caz de peri¬ 
col). în aer vor fi prezente, de partea ali¬ 
aţilor, avioane de vânătoare Intruder şi 
transportoare Blackhawk. Sovieticii au ce¬ 
ea ce se numeşte Kirov Airship, un zeppe- 
lin care poate lansa o ploaie de bombe asu¬ 
pra inamicului. Pe apă se vor găsi portavi¬ 
oane aliate şi submarine sovietice, „clasa” 
Typhoon, al căror inamic principal este, ca 
şi în Red Alert, distrugătorul aliat. Există 
însă şi ciudăţenii: aliaţii au un Delfin, care 
atacă unităţile inamice cu un sonar special, 
iar ruşii aruncă în luptă the Soviet Giant 
Squid, o caracatiţă enormă, controlată prin 
puteri psionice, care trage în abis vasele 
inamice. în Red Alert 2 contează mult ex¬ 
perienţa unităţilor şi, de 
data aceasta, se va 


vedea 
nu doar în 

numărul de steluţe al unităţii 

respective, ci şi în comportament, unde vor 
apărea îmbunătăţiri ofensive şi defensive 
evidente. Unele unităţi vor arăta diferit 
când vor deveni Veteran şi se poate chiar 
să primească superanne. 


Adaos (comercial) 

Tovarăşe, mai stăm ia discuţii? 


în viitutea tradiţiei, în Red Alert 2 nu 
se vor putea cerceta noi tehnologii, dar, de 
data aceasta, se vor putea fura din clădirile 
inamice. 

Rezultatul va consta în combinaţii noi 
de unităţi. De exemplu, Cray Ivan al ruşilor 
poate deveni Chrono Ivan, ceea ce în¬ 


seamnă că se va putea teleporta, asemenea 
unităţilor de Chrono Legionnaires ale 
aliaţilor. 

Multă lume s-a plâns de „engineer msh”, 
cum se numeşte tactica unora, în Tiherian 
Sun, de a invada baza inamică cu engine- 
ers. Acum lucrurile s-au întors la nonnal. 
Ca şi în Red Alert, în Red Alert 2 clădirile 
nu pot fi capturate decât dacă sunt aproape 
distruse. 

Şi, dacă tot a venit vorba despre clădiri, 
în RA2 se vor putea construi clasicele Power 
Plane, Barrack, War Factory, Naval Yard, 
Radar Tower, Service Depot şi Battle Lab. 


...şi să nu vă prind că mâncaţi la McDonald’s 

Dintre inovaţii amintesc Ore Puri fier¬ 
ul aliaţilor, clădire care măreşte valoarea 
minereului colectat, şi Nuclear Reactor-ul 
sovietic, capabil să genereze o cantitate 
enormă de energie, dar, în caz de atac, poa¬ 
te să facă mai urât decât vărul de la Cer- 
nobâl. 

Multiplayer-ul, indispensabil, va cu¬ 
prinde Global Domination (mod introdus 
în Tiberian Sun), Unholy Alliance (mod în 
care jucătorii vor putea construi atât 
clădiri ruseşti cât şi aliate). Naval War 
(în care predomină unităţile maritime 
şi multe din unităţile terestre, aeriene şi 
superarme sunt N/A), Air War, Meat 
Grinder (doar cu inianteric şi tancuri) 
şi Nuke War (în care unităţile cu 
adevărat puternice lipsesc, dominanta 
fiind superannelc). 

Din câte se pare, Red Alert 2 va fi bun, 
poate foarte bun. Ca de fiecare dată, lucrul 
acesta rămâne de demonstrat. Să fim încre¬ 
zători, entuziaşti, dar precauţi. „Hop” se 
strigă în timpul săriturii, nu înainte, aşa că 
ar fi bine să ne facem fraţi cu dracu’ până 
trecem puntea, că nu se ştie niciodată de 
unde sare ‘epurele. 

Mike 


Prevlew 

Cutremur 
în lumea-mamâ 



Homeworld: 


Cataclysm 


Au trecut 15 ani. Universul este tot atât de rece, 
lumile sunt tot atât de îndepărtate. între ele se 
află doar spaţiul, timpul şi conflictul. 


N U puţini dintre noi au trăit un vis 
în clipa în care şi-au aruncat privi¬ 
rea măcar asupra unui dcino dc Ho- 
memyrlcL care este, de departe, una din cele 
mai bune strategii în timp real produse 
vreodată. Conceptul era cât se poate de ori¬ 
ginal, dar a fost implementat cu mare artă 
într-o capodoperă de grafică şi sunet. Pot 
spune, cu toată tăria (votcă sau palincă), 
despre Homeworld, că este primul joc în 
care misterul spaţiului, răceala şi incan¬ 
descenţa lui, alăturate, sunt prezente pentru 
a oferi o puternică senzaţie de călătorie 


prin vid, printre asteroizi şi planete. Şi, dacă 
motoml grafic a atins cu adevărat limitele 
impuse de sfârşitul de mileniu, nici sunetul 
nu a fost mai prejos. Atât de mult m-a im¬ 
presionat, încât îndrăznesc să caracterizez 
muzica drept perfectă. 

Este singurul joc la care am avut răb¬ 
dare să vizionez, integral, derularea cre- 
dit-urilor, doar pentru că muzica are ceva 
magic, care te ţine lipit în faţa calculato¬ 
rului. Cam aşa s-a prezentat Homeworld 
sub ochii şi în urechile mele. Aşa sper să 
fie şi Homeworld: Cataclysm. 


Dacă Homeworld q'sXq relativ nou, Ca¬ 
taclysm se vrea reprezentant al următoarei 
generaţii de jocuri. Homeworld: Cataclysm 
este primul episod oficial din universul HW, 
produs de Barking Dog Studios, companie 
situată în Vancouver, British Columbia, Ca¬ 
nada. Iniţial un grup „mic” (36 de persoa¬ 
ne), Barking Dogs Studios a crescut marc şi 
a angajat încă o duzină de entuziaşti. Aceş¬ 
tia, după ce au observat că producţia lor, 
Homeworld, are un succes atât de mare, au 
trecut la partea a doua, care oferă nu mai puţin 
de 18 nave noi, 25 dc tehnologii inedite, de-a 
lungul a 17 misiuni de single-playcr. 

Povestea din Homeworld este conti¬ 
nuată în mod interesant: Catacylsm începe 
prin aşezarea jucătomlui în fruntea unei 
facţiuni (kiith), alcă¬ 
tuită din oameni 
marginalizaţi du- î 
pă victorioasa şi 
mult-trâmbiţata în¬ 
toarcere acasă, pe Hii- 
gara (lumea-mamă). în' 
aceste condiţii, jucătoml 
pleacă întru contracararea 
atacului lansat de piraţi tura-’ 
nici împotriva unei alte kiith. | 

Pe drum, soarta face să dea peste ^ 
o probă aliană, care poartă-n- 
trânsa un rău ancestral. Pe mă¬ 
sură ce evenimentele se desfăşoa¬ 
ră, va fi nevoit să supravieţuiască 
ofensivei devastatoare lansate de un 
inamic cu mult mai puternic, să res¬ 
pingă atacurile piraţilor turanici şi să 
lupte împotriva imperialiştilor, care 
fac tot posibilul să reocupe Hiigara. 
Povestea este, de altfel, foarte com¬ 
plicată. Am stat nu mai puţin de jumă¬ 
tate de oră pentru a parcurge pagini de 
superbă imaginaţie pusă în practică. Pe 
scurt, după ce poporul Kushan şi-a încheiat 
cu bine exilul început în Homeworld şi s-a 
stabilit pe o nouă planetă (Hiigara), lucni- 




E un adevărat festin SF. 


Tot festin, dar atacat. 

rile au luat o întorsătură proastă. Desigur, 
supravieţuitorii acestui lung exod au avut 
destule motive de bucurie când au pus din 
nou piciorul pe o planetă, dar nici necazul 
nu a întârziat să apară. Mulţi dintre kusha- 
nieni, aduşi în noua casă în timp ce dor¬ 
meau în gigantice containere criogenice, 
nu aveau nici cea mai vagă idee despre ce 
s-a întâmplat pe Kharak, planeta de pe care 
au plecat şi pe care au lăsat, la plecare, fa¬ 
milii, prieteni, bunici, copii (doar adulţi 
tineri, puternici, au avut dreptul să se îm¬ 
barce în containerele criogenice). Cu toţii 
au suferit un şoc enonu când au auzit că 
forţele Imperiului Taiidani (inamicul lor 
de moarte) a incinerat complet planeta 
Kharak. Rezultatul a fost cutremurător: sute 
de sinucideri, haos, deznădejde la nivel 
planetar. Deşi forumul de conducere prin¬ 
cipal pe Hiigara este Noul Daiamid 
(situat în ca- 
p i t a 1 a 
planetară 
A s a a m 
Kiith’sid), 
dezorganizarea 
nu a întârziat 
să se manifeste şi 
— la nivel politic, pute- 
\ rea fiind de fapt îm- 
^ părţită între facţiuni. Se ştie 
^ că poporul Kushan este îm¬ 
părţit în kiith-uri. Cu cât are mai 
mulţi membrii, cu atât un kiith este 
mai puternic. Printre facţiunile mai im¬ 
portante se numără Manaan, Soban, 
. Naabal, LiirHra, Paktu şi Kaalel. 

1^ Surprinzător, Jucătorul nu aparţine 

nici uneia dintre kiith-urilc cu rezonanţă 
semitică enumerate înainte, ci unei 
9 facţiuni mult mai mici (unele pot 
I ajunge să aibă doar 30-40 de membri, 
" restul fiind morţi cu ocazia apocalipsei 
de pe Kharak). Numele de Somtaaw nu 
mai denumeşte un kiith important, ci doar 
o grupare de mineri. Cu toate acestea, 
aceşti mineri vor avea rolul principal în 
Homeworld: Catacylsm (tot astfel cum anu¬ 
miţi mineri au avut un rol nu mai puţin im¬ 
portant în Romania: Cataclysm). Şi, ca un 
adevărat Miron Cosma, jucătoml trebuie, 
la un moment dat, să se implice în afacerile 
patinei şi să vină în ajutorul unui kiith mult 
mai puternic, care îi cere ajutorul. 

De partea cealaltă a baricadei se află, 
după cum spuneam, o forţă extraterestră 
practic invincibilă, cunoscută sub numele 
de Bestia, capabilă să asimileze navele ori¬ 
cărei rase, apoi piraţii turanieni şi „loia- 
liştii”, care vor ca Imperiul Taiidani să re¬ 
nască din starea de republică în care a decă¬ 
zut, pierzând 90 din cele 150 de sisteme so¬ 
lare câte cuprindea înainte de Lovitură (re¬ 
voltă a forţelor anitiimperialiste, la care au 
participat şi forţele Exilaţilor de pe Kharak 
şi care a dus la moartea împăratului Ries- 
stiu IV, în timpul bătăliei pentru planeta 



Hiigara). Desigur, nu poate lipsi din joc 
misterioasa specie de extratereştrii, numită 
Bentusi, care au oferit nu de puţine ori teh¬ 
nologii la preţuri acceptabile în primul Home¬ 
world. Pentru cei care nu au jucat Homeworld 
(şi chiar şi pentru cei care l-au terminat), 
toate aceste enumerări de organizaţii, bă¬ 
tălii şi împăraţi ar putea suna ciudat, dar 
lumea Cataclysm-ului este una activă, în 
continuă mişcare şi propice unei strategii 
în timp real care să rupă toate barierele ge¬ 
nului. 

Fârâ beta-test 

Producătorii şi mai ales distribuitorii 
(Sierra Studios) sunt atât de convinşi de 
succesul jocului încât nici nu s-a pus pro¬ 
blema unui beta-test. Desigur, au fost păs¬ 
trate toate elementele forte ale primei ver¬ 
siuni şi au fost adăugate noi detalii, care să 
ofere şi mai multă savoare jocului. De 
exemplu, navele jucătorului (Somtaaw) vor 
cuprinde câteva noi specimene, cum ar fi 
cele care pot lua forma altei nave folosind 
un sistem de proiecţie holografică sau cele 
care se ataşează navelor inamice, distru- 
gându-le sistemele pe bază de plasmă sau 
expunându-le radarului. 

In ceea ce priveşte gameplay-ul, Ca¬ 
tacylsm vine cu o serie de îmbunătăţiri: 
acum există fog of war; posibilitatea de a 
accelera scurgerea timpului în joc, pentru a 
nu mai pierde atât de mult timp cu deplasa¬ 
rea unităţilor sau cu acumularea resurse¬ 
lor; un sistem de waypoint-uri (pentru de¬ 
plasarea unităţilor pe anumite rute); teh 
nologii noi, cum ar fi „infcction 
beam” (preluată de la entitatea 
extraterestră). Şi, dacă 
tot veni vorba 
resurse, produ 
cătorii au intro¬ 
dus în joc anu¬ 
mite cristale 
roz, care sunt 
mult mai den¬ 
se decât aste- 
roizii sau praful 
stelar şi, prin ur¬ 
mare, oferă mult 

mai multe „uni- tăţi 

de resurse” sau " \ R U - u r i 

(resource units) bani, în 

limbaj cotidian. Desigur, cum fiecare 
avantaj are undeva prin preajmă şi un de¬ 
zavantaj, cristalele acestea rozalii sunt 
foarte volatile şi sunt greu de cules (navele 
colectoare, aka harvesters, va trebui să fie 
dotate cu dispozitive speciale). 

Şi tot legat de resurse, cei care vor juca 
Homeworld: Cataclysm trebuie să se dezo- 
bişnuiască a mai considera harvester-ele 
drept combine secero-treierătoare care, oda¬ 
tă trimise la cules, sunt lipsite de orice apă¬ 
rare. Ca şi dronele din Stareraft, acestea, 
chiar dacă nu sunt cuirasate, pot afecta se¬ 




rios unităţile inamice mai slabe cu cele 
câteva anne amplasate la bord. 

Liniştea dintre furtuni 

1 

Homeworld a fost în sine un cataclism 
serios. Acum urmează un altul, care promite 
atât de mult încât poate dezamăgi total. Di¬ 
ferenţa dintre cele două se manifestă şi la 
unul dintre nivelurile cele mai importante 
- MUZICA. Dacă Paul Ruskay, alături de 
partenerul său de la Studio X, compozitorul 
Greg Sabitz, au creat o asemenea capodo¬ 
peră acustică în Homeworld., ne putem aş¬ 
tepta ca muzica din Cataclysm să fie cel 
puţin la fel de bună... sau poate nu. în orice 
caz, producătorii promit tonuri mult mai 
sumbre în linia melodică, pentru a nu con¬ 
trasta cu atmosfera jocului, întunecată de 
perspectiva unei alt cataclism cosmic, 
în fine, ar mai fi de remarcat că 
Homeworld: Cataclysm încearcă să 
strălucească şi în multiplayer. Jucă¬ 
torii care vor alege să lupte cu 
inteligenţe natu¬ 
rale vor putea alege 
între The Beast şi 
Kiith Somtaaw, dar, 
practic, vor putea juca 
cu toate navele din joc, dată 
fiind abilitatea Bestiei de a 
asimila unităţile inamice. în 
jocurile de multiplayer vor 
apărea, din când în când, 
furtuni de meteoriţi. 
Având la activ atâ¬ 
tea elemente de succes, 
Cataclysm promite atât de mult încât fie 
va deveni unul dintre RTS-urile cele mai 
bune, fie se va prăbuşi. Rămâne de văzut. 

Mike 

Viitorul ne rezervă multe surprize 
iar noi trebuie să fim pregătiţi! 


D C mult timp ne între¬ 
băm cum ar fi dacă am 
putea beneficia de toa¬ 
tă capacitatea minţii noastre. 
IMonolith Productions are o 
viziune interesantă asupra 
acestui lucru şi, prin Sanity: 
Aiken s Artifact, încearcă să ne 
arate o posibilă faţă a descope¬ 
ririi capacităţilor psionicc. Era şi 
nomial ca Sanity^ fiind un produs 
al celor de la Monolith, să 
folosească enginc-ul LithTech. 

Motivul 

în anul 2028 Dr. Joan Ait- 
ken, studiind un artefact des¬ 
coperit în Orientul Mijlociu, a 
creat un ser care prin adminis¬ 
trare garanta utilizatorului pu¬ 
teri psionice. Totuşi, cum mintea 
umană nu este pregătită pentru 
o aşa de marc putere, cel care va 
folosi acest ser are toate şansele 
ca în viitorul apropiat să îşi 
piardă raţiunea. Omenirea, 


temându-se de aceste puteri ^ 
speciale, a creat DNPC (De--^ 
partamentul de Control 
pentru Puterile Psio¬ 
nice), care avea ca 
principală misiune 
să stopeze criminalii 
ce se foloseau de 
aceste puteri. Fiind 
primii subiecţi cărora li 
s-a administrat in-utero 
serul, Abel şi Cain şi- 
au dezvoltat aceste 
abilităţi foarte bine 
astfel devenind agen¬ 
ţii de bază ai DNPC. în scurt 
timp, Abel şi-a pierdut res¬ 
pectul faţă de lege şi a trecut 
de partea răului. Scopul agen¬ 
tului Cain, adică al jucătorului, 
va 11 să-l oprească pe Abel. 

Lumea din Sanity este una 
violentă, plină de bande, cetă¬ 
ţeni supăraţi pe sistem şi Psio- 
nici răi, toţi cu un singur gând 
în cap: să distrugă DNPC. Odată 
ajuns la locul misiunii, agentul 


Cain va 
trebui să se fo¬ 
losească atât de 
inteligenţa sa, cât şi de 
clasicele obiecte care sunt 
în arsenalul fiecărui agent spe¬ 
cial: insigna şi pistolul. Un 
lucru inedit este apariţia tele¬ 
fonului celular, cu ajutorul 
căruia Cain va primi instruc¬ 
ţiuni suplimentare în timpul 


misiunii. Bine¬ 
înţeles că prin¬ 
cipalele arme 
nu vor fi cele 
pomenite mai sus, 
ci talentele psio¬ 
nice, ce pot fi 
găsite sub forma 
unor cărţi de tarot. 
De fapt, aceste carac¬ 
teristici gen X-Men 
alcătuiesc gameplay-ul din 
spatele lui Sanity^: Aiken s Ar- 
tifact. 

Interfaţa, Al, 
pe scurt... chestii 

Există 8 totemuri (discipline) diferite 
în care veţi putea avea până la 80 de talente 
(vrăji) diferite. între acestea există talente 
folosite pentru luptă (agresive), cum ar fi 
Starshower, Fire Storm, Lightning Boit, dar 
şi talente defensive (Wall of Bones). Cain 
arc două indicatoare, unul de viaţă şi unul 
de „sanity” care pot fi reumplutc cu po- 
ţiuni găsite pe parcursul fiecărui nivel sau 
care rămân în urma adversarilor mai pu¬ 
ternici. în afară de puterile mai sus menţio¬ 
nate, agentul Cain mai dispune şi de un 
clasic pistol care poate fi folosit şi pentru a 
intimida anumite personaje din joc care-ţi 
vor facilita accesul în anumite camere sau 
nivele. Pe alţii nu-i vei putea convinge de¬ 
cât arătându-le insigna ta de membru al 
DNPC. în funcţie de atitudinea adoptată, 
npc-urile din joc vor acţiona în consecinţă, 
oricum, producătorii s-au gândit la acest 


nici un fel de „fineţe” tactică. Se pare că 
doar cei de tip „boss monsters” au un AI 
mai bun, lansând combo-uri de talente şi 
vei supravieţui doar dacă vei folosi un 
anumit talent pentru a te apăra. 


lucru şi au introdus un cip prin care, în mo¬ 
mentul în care vei folosi violenţa într-un 
cadru neadecvat, vei muri imediat! Acest 
ultim lucru îi conferă acestui titlu o 
liniaritate, de exemplu, în al doilea nivel 
din Templu n-o poţi convinge pe recepţio- 
nistă să-ţi deschidă uşa decât dacă scoţi 
pistolul la ea. Sanity este un mix al 
diferitelor stiluri de joc, întâlnite şi în Nox 
sau Diahlo, din punct de vedere al mişcării 
personajului şi al 
modului de atac. De 
aici încolo va intra 
în scenă talentul de 
jucător al fiecăruia, 
care va trebui să-şi 
dea seama cum să 
ajungă la obiecti¬ 
vul final al fiecărei 
misiuni. Există un 
talent în joc, Mind’s 
Eye, de care Cain se 
va folosi pentru a 
afla anumite parole 
sau chiar gânduri ale NPC-urilor din joc. 
De asemenea, obiectivul final trebuie atins 
fără a se înregistra pierderi de vieţi ino¬ 
cente. în ceea ce priveşte inteligenţa ina¬ 
micilor, Sanity nu prea străluceşte. Inamicii 
au tendinţa să atace într-un mod direct fără 


Vocea personajului principal. Agent 
Cain, este cea a rapper-ului Ice T, cooptat 
special pentru acest proiect. Muzica din 
Sanity este chiar decentă, având tendinţe 
din mai multe stiluri, cele care prevalează 
fiind genul de muzică electronică şi tech- 
no. Muzica va pomi atunci când un eveni¬ 
ment critic se va întâmpla pe parcurs sau 
se va precipita dacă agentul Cain va fi 
atacat de mai mulţi adversari. De asemenea 
este inclus şi un 
single din viitorul 
album al lui Ice-T, 
intitulat, cum altfel 
decât Sanity\ Este 
prima colaborare a 
lui la un joc pe cal¬ 
culator, dar Ice T s-a 
arătat foarte entu¬ 
ziasmat şi a declarat 
că va răspunde şi 
altor invitaţii dacă 
va primi. Modulul 
pentru multiplayer 
se anunţă a fi foarte interesant, astfel că 
veţi putea cumpăra pe Internet pachete de 
talente psionice pe care să le folosiţi în 
multiplayer. De asemenea, astfel de 
pachete se vor găsi şi pe servere speciale 
de unde le puteţi cumpăra, şi aşa vă puteţi 


O foarte frumoasă grilă. Oare la ce-o folosi? 


crea un caracter unic cu un set inedit de 
vrăji, iar când veţi intra într-un „mulţi” 
îi veţi surprinde pe adversari cu vrăji 


Trage cu nişte „chestii” multe şi mici. 

speciale. 

Deşi tenta acestui joc pare a fi mai mult 
pentru multiplayer, eu am jucat dcmo-ul şi 
mi s-a părut un joc decent şi în single. 
Oricum mai este până atunci, cine ştie poate 
că producătorii o să mai introducă şi alte 
noutăţi în joc. 

K’shu 

Gen: Action / Adventurc 

Distribuitor: Fox Interactive 

UEFA Champions League: 
Season 1999/2000 


Chiar dacă a început de multişor şi sezonul 
2000/2001, să ne întoarcem puţin la cel anterior. 


portarul se mişcă natural în momentul 
plonjoanelor şi al degajărilor. Jucătorii vor 
face semne din mâini înainte de executarea 
loviturilor libere, iar portarii vor dirija 
zidul. Şi dacă a venit vorba de loviturile 
libere, trebuie spus că se pot da goluri din 
asemenea faze, chiar goluri spectaculoase. 
Şi din afara careului pot fi executate şuturi 
spectaculoase, care au şanse să catapulteze 
mingea în plasa porţii adverse. 

De asemenea a fost mult îmbunătăţit 
AI-ul, mai ales cel al portarilor, care nu vor 
mai comite greşeli repetate, ca în alte pro¬ 
ducţii. La şuturile puternice, chiar şi cele 
venite de la mare distanţă, aceştia vor prin¬ 
de mingea în doi timpi, sau chiar se vor 
vedea nevoiţi să o respingă în afara tere¬ 
nului, cu eforturi care vor reieşi şi din mo¬ 
dul lor de mişcare. 

Sistemul de reluări este foarte generos 
şi lăsat singur nu se opreşte. Există cam 
zece perspective din care putem studia faza 
golului, după care acestea vor fi repetate 



La reluare se poate observa off-side-ul. 


U na dintre cele mai uşoare metode 
de a face acest lucru ne este pusă 
la dispoziţie de către cei de la Sili¬ 
con Dreams, prin intermediul distribui¬ 
torului Eidos Interactive, şi îmbracă fomia 
unui nou simulator de fotbal. Şi o astfel de 
ocazie nu ne putea scăpa, aşa că iată acest 
titlu pe masa de operaţii a laboratorului 
LEVEL. După o îndelungă analiză reali¬ 
zată de majoritatea echipei medicale din 
acest laborator, este cazul să realizăm 
raportul post-operator. 

Conjunctura 

Cred că sunteţi de acord cu mine când 
spun că de la FIFA 99 (care încă mai deţine 


supremaţia), nu s-a mai văzut un simulator 
de fotbal aşa cum l-ar fi dorit gamerii. Este 
o concluzie pe care am auzit-o din gurile 
mai multor confraţi în ale jocului. Tocmai 
de aceea îmi pusesem mari speranţe în aeest 
nou UEFA Champions League: Season 
1999/2000, speranţe care în mare parte mi-au 
fost spulberate în momentul în care l-am 
jucat. Titlul nostru este un amalgam de 
plusuri şi minusuri, care, după cum ştim 
din legile fizicii sau cele ale aritmeticii, se 
anulează şi nu prea mai rămâne nimic. Sau 
aproape nimic. Cu ceva mai multe eforturi 
din partea producătorilor ar fi putut rezulta 
un simulator destul de bine realizat. Dar 
există câteva defecte majore care nu pot fi 
trecute cu vederea, asupra cărora vom 
reveni eeva mai târziu. Acum 
ne vom ocupa de aspectele po¬ 
zitive ale jocului, ca să nu zică 
lumea că suntem băieţi răi. 

Good stuff... 

Primul lucru (bun) care mi-a 
mângâiat plăcut ochii (fuseseră 
vreo două-trei mai puţin bune 
până atunci), a fost mişcarea 
naturală a jucătorilor pe teren. 
Acea uşoară rigiditate pe care 
o puteam observa la alte 
producţii a dispărut. în special 


automat de calculator până-n momentul 
intervenţiei noastre. 

UEFA Champions League: Season 
1999/2000 ne oferă şi posibilitatea de a 
disputa toate finalele din istoria Ligii Cam¬ 
pionilor şi a fostei Cupe a Campionilor. 
Am fost plăcut să văd numele echipei Stea¬ 
ua trecut în cartea de onoare a acestei com- 



De mânuţe, câte doi! 


petiţii. Imediat am sărit să rejoc marea fi¬ 
nală din 1986, în care jucători precum Du- 
ckadam sau Lăcătuş au făcut cunoscut nu¬ 
mele ţării noastre întregii lumi. Din păcate, 
nu ni se permite să jucăm decât reprizele 
de prelungiri, dar m-am mulţumit şi cu ele. 

Am mai fost impresionat de comenta¬ 
riile din joc. Cu toate că am jucat o întreagă 
ediţie de Champions League, plus alte me¬ 
ciuri, nu prea am avut ocazia de a auzi de 
două ori aceeaşi replică. Mai mult, comen¬ 
tariile sunt întotdeauna legate de fază. Sin- 

gurul lucru care poate fi reproşat este că, 
uneori, comentatorii rămâneau în urmă, 
astfel că la vreo zece secunde de la înscri¬ 
erea golului începeau şi ei să ţipe. Dar aşa 
ceva s-a putut observa şi în realitate, şi cred 
că putem trece cu vederea peste. Dar ne 
vom opri cu ea asupra unor lucruri mult 
mai deranjante. 

... and unfortunately 
a lot of bad stuff 

Din primul moment, am fost lovit drept 
în moalele capului de calitatea filmelor de 
introducere şi a celor intermediare. Nu ştiu 
ce format erau, dar arătau îngrozitor. Nu-i 
nimic, sunt doar filmele! Jocul contează! 


Da’ dar jocul m-a şocat şi mai tare. Incom¬ 
patibilitatea cu anumite plăci grafice este 
o certitudine. Jucătorii se „îmbogăţesc” cu 
nişte sfori pe la mâini şi picioare, semănând 
cu nişte marionete. Parcă ar fi căzut în gumă 
de mestecat. Pe unele sisteme, în schimb, 
arată chiar bine, astfel că aspectul grafic 
depinde în foarte mare măsură de placa 
video a fiecăruia. 

Alte aspecte negative, cum ar fi dimen¬ 
siunile mult prea mari ale mingii în com¬ 
paraţie cu jucătorii, frecvenţa ridicată cu 
care arbitrul fluieră orice intervenţie asupra 
adversarului, faptul că jucătorii care au 
primit cartonaş roşu apar şi în meciul ur¬ 
mător sau inexistenţa accidentărilor, deşi 
sunt menţionate în meniul jocului, îngre¬ 
unează şi mai mult talerul 
cu minusuri al balanţei cu 
care am analizat jocul. 

Cel mai greu însă trage 
modul de control, extrem de 
greoi, care cuprinde un sin¬ 
gur dribling şi atât. Ceea ce 
face şi mai greu de obţinut 
un meci cursiv, este impo¬ 
sibilitatea de a schimba 
jucătorul selectat. Acesta va 
fi întotdeauna cel care se 
află mai aproape de minge. 
Astfel că, dacă mingea se 
află în mişcare şi trece pe 



Steaua în plină glorie. 


lângă mai mulţi jucători ai aceleiaşi echipe, 
aceştia se vor selecta şi deselecta automat, 
fiind aproape imposibil de realizat o 
intercepţie. 

Concluzia despre UEFA Champions 
League: Season 1999/2000 o voi rosti cu 
voce leşinată, şi sună cam aşa: „Merge! 
Dar scârţâie destul de tare!” Sper ca cei de 
la EA Sports să găsească repede o vaselină, 
şi să o aplice pe un FIFA 2001 cu care să ne 
rupă gurile. 

Dr. Pepper 



Gen: 
Producător: 
Distribuitor: 
Ofertant: 

Tel: 01-3302375, 

Peste cinci secole, Pământul va fi 
ajuns la ultimul capitol al existenţei 
sale. Lupta nu se va mai da pentru 
dominaţie, ci pentru salvare. 


D ark Reign 2 este unul din cele mai 
aşteptate RTS-uri ale anului. Luni 
întregi am putut admira pe CD-ul 
LEVEL sau pe Internet imagini din ceea ce 
părea a fi unul dintre cele mai bine realizate 
jocuri. O întreagă comunitate de gameri a 
aşteptat cu sufletul la cavitatea bucală lan¬ 
sarea unui titlu care, deşi are limitări din 
cele mai serioase şi originalitatea lasă mult 
de dorit, promite destul de mult. Oare poate 
Dark Reign 2 să fie mai mult decât un 
Stareraft 3D sau nu e nici măcar atât? 

Povestory 

JDA şi Sprawlers sunt cele două „rase” 
prezente în joc. Primii (Jovian Detention 
Authority) sunt echivalentul poliţiei milita¬ 


re şi au rolul de a menţine liniştea în do¬ 
muri (emisfere gigantice în care trăiesc 
milioane de oameni, protejaţi de mediul 
ostil). De fapt, JDA este o forţă a terorii, 
subminată în permanenţă de Sprawlers, 
facţiune revoltată împotriva sistemului 
totalitar menţinut de JDA. Războiul dintre 
cele două fonnaţiuni durează de generaţii, 
dar acum se apropie de sfârşit, în acelaşi 
timp cu Pământul. Soluţia se află, aparent, 
în interiorul unor temple ce ţin de religia 
întemeiată de Alpheus Togra, un fel de 
papă care, înainte de a pleca pe cea lume, 
le-a închis şi a lăsat şi paznici în urniă (că¬ 
lugări sinucigaşi, explozivi). Restul po¬ 
veştii ţine de modul în care se desfăşoară 
jocul. Misiunile, fie tipice (tactico-strate- 
gice) sau de comando (exclusiv strategice) 


sunt aşezate în linie şi nu există posibili¬ 
tatea de a alege o altă cale spre finalul jo¬ 
cului decât cea oferită de producători. în 
acest condiţii, DR2 este un RTS clasic. Ceea 
ce diferă este modul în care acest gen este 
abordat de către cei de la Pandemic Studios. 
Primul lucru demn de menţionat este acela 
că, deşi este complet 3D, Dark Reign 2 nu 
este ciudat, cum se întâmplă cu multe alte 
titluri de acest gen. Interfaţa este foarte 
bine gândită, aşa că nu mai rămâne decât 
să înveţi să te foloseşti de mediul tridimen¬ 
sional. De fapt, toată această idee a RTS- 
urilor 3D nu are la bază un motiv practic, 
ci mai mult unul estetic, pentru că tuturor 
li se pare foarte interesantă ideea de a vedea 
lupta de la sol. într-adevăr, senzaţia de 
„acolo” este foarte puternică, mai ales când 
se întâmplă să lansezi o ofensivă şi să pri¬ 
veşti cum trec pe deasupra unităţile ae¬ 
riene, în timp ce, de jur împrejur, infanteria 
şi tancurile fac să se cutremure pământul. 
Revenind la poveste, tot ce vă pot spune 
este că templele lui Togra sunt în cele din 
urmă sparte (fie voit, fie de cutremure), iar 
minunile tehnologice pe care le ascund ies 
la iveală. (Este vorba de trei piese care alcă¬ 
tuiesc un mecanism impresionant şi care 
va rezolva problemele cu care se confruntă 
rasa umană, pusă faţă în faţă cu pericolul 
dispariţiei). 

Toate-s vechi 
şi noua toate 

Sau nimic nu-i nou sub soare. Aş putea 
spune că Dark Reign 2 este un fel dc Red 
Alert în straie de sărbătoare. Cu alte cuvin¬ 
te, ceea ce diferă fundamental este grafica, 
în rest, se aplică aceeaşi strategie şi ace¬ 
eaşi tactică, fără nici un fel de schimbare: 
se construieşte baza, apărarea statică, se 
mai fac una-două baze pentru resurse şi 
apoi se trece la producţia în masă. Singura 
problemă care se iveşte pe parcursul jocu¬ 
lui este dificultatea dc a învinge un inamic 
bine dotat material şi intelectual (fapt de¬ 
monstrat de câteva bătălii în multiplaycr 
duse din greu cu Dr. Pepper, căruia îi mulţu- 



Lupta văzută din aer... 


..şi de pe sol. 

Băieţii zburători şi tehnicraftul de aur. 


Către cele mai înalte culmi ale constructivismului. 


mese pe această cale pentai sprijinul acor¬ 
dat în realizarea acestui magnific articol), 
dar lucrul acesta nu ar trebui decât să bu¬ 
cure. Al-ul este însă partea slabă a Jocului. 
Pe nivelul nonnal de dificultate, cel puţin 
în primele misiuni, când diversitatea uni¬ 
tăţilor ce pot fi produse este foarte restrânsă, 
computerul nu ştie decât să atace cu doar 
unul, cel mult doi infanterişti şi, din când 
în când, cu o unitate blindată. De exemplu, 
la un moment dat am construit o linie de 
apărare formată din trei sentinel gun-uri, 
capabile să oprească orice tentativă a 
infanteriştilor de a ataca baza. Se pare însă 
că Al-ul nu şi-a dat scama de acest lucru şi 
a continuat să trimită trupeţi solitari tot 
timpul cât a durat misiunea. Din când în 
când trimitea şi câte un Go-go (unitate sol- 
sol şi sol-aer a Sprawlcrs-ilor), dar în rest a 
rămas la cel mai primitiv nivel tactic pe ca¬ 
re l-am văzut vreodată. Cu alte cuvinte, a 
cheltuit mii de... resurse pe sinucideri. 

Unităţile din Dark Reign 2 sunt tipice 
RTS-urilor, dar pentru a le construi trebuie 
mai întâi puse temeliile unei baze solide. 
Cu ajutorul unor dronc de genul celor din 
StareraJK denumite, simplu, Construction 
Rigs, se începe cu tipicul Command Cen¬ 
tre (care poate fi upgrade-at două nivele), 
se construiesc câteva Solar Array-uri (cen¬ 
trale energetice) şi o rafinărie, după care se 


trece la ridicarea clădirilor producătoare 
de infanterişti (Precinct - JDA/Barracks - 
Sprawlers) şi unităţi blindate (Motorpool - 
JDA/Garage - Sprawlers). Turelele defen¬ 
sive nu lipsesc nici ele: Sentinel Gun, De- 
fence Tower şi Lightning Tower (JDA) şi 
Gun Post, Ravager Turret şi Sky Sweeper 
(Sprawlers). Lista clădirilor nu se opreşte 
aici: JDA poate construi Telcpad-uri care 
pot transporta câte şase unităţi de infanterie 
în orice punct vizibil al hărţii; Sky For- 
tress Facility, care produce, foarte încet, 
nave enorme, foarte puternice dar şi foarte 
vulnerabile. Sprawlers au la dispoziţie Jug- 
gernaut Factory, care produce... Jugger- 
naut-uri (o super-armă fiirată de la JDA - 
un tanc ce se târâie, literalmente, prin 
peisaj, dar care, o dată ajuns în apropierea 
ţintei, distruge tot „in no time”, vorba 
englezului). 

Dacă numărul clădirilor este impresio¬ 
nant, nici acela al unităţilor nu se lasă mai 
prejos. Pe lângă infanterişti, tancuri, bom¬ 
bardiere şi fightere, JDA şi Sprawlers mai 
au şi câteva surprize pentm gamerul însetat 
de noutăţi. Atât Autoritatea Joviană de De¬ 
tenţie cât şi Delăsătorii pot construi, primii 
un Radome, ceilalţi un Shrine, clădiri care 
pun la dispoziţia jucătorului antic deosebit 
de puternice care pot fi lansate asupra ori¬ 
cărui punct al hărţii (ceva de genul para- 


şLitiştilor din Reci Alert sau al bombei nu¬ 
cleare din Stareraft). Sprawlers au la 
dispoziţie aşa-zisc Mojo-uri, care pol fi 
invocate la Shrine şi care fie orbesc inami¬ 
cul, fie transfonnă infanteriştii proprii în 
luptători feroce, fie produc un gigant care 
atacă inamicul cu o forţă extraordinară. JDA 
nu stă nici ea mai prost şi poate aduce în 
luptă, prin Radome, Air Strikes (lovituri 
aeriene), al căror efect poate fi depunerea 
unui câmp de mine, lansarea unei bombe 
care distmgc circuitele tuturor vehiculelor 
dintr-o anumită zonă sau a unei Concus- 
sion Bomb, care pulverizează totul pe o 
rază foarte mare. 

O altă armă fonnidabilă este spionul, 
accesibil ambelor facţiuni. Acesta, numit 
Shadowhand (JDA) sau Infiltrator (Spraw¬ 
lers), poate pătrunde în mai multe clădiri 
ale inamicului, cu efecte cel puţin intere¬ 
sante. Dacă se infiltrează în Command Cen¬ 
tre, posesorul spionului poate observa ab¬ 
solut toate mişcările inamicului. Dacă se 
infiltrează în rafinărie, o parte din resurse 
iau calea inamicului. în fine, dacă spionul 
pătrunde într-un Power Plant, inamicul se 
trezeşte că îi pâlpâie toate becurile, pentru 
că centrala cu pricina a început să doneze 
energie de partea cealaltă a baricadei. 

Pentru ca toată această maşinărie de 
război să funcţioneze, este nevoie de eterna 


La mare grafică, mare procesor! 


Generatorul şi cei opt pitici. 

„sursă de resurse”. în Dark Reign 2 aeeasta 
nu se numeşte vespene gas, wood, gold, 
stone sau tiberium, ci taelon şi seamănă 
teribil cu cristalele din Stareraft, cu deose¬ 
birea că arc o culoare rubinie. Taelon-ul 
este adunat de collectors şi hover collec- 
tors şi este transportat în rafinării, unde ia 
formă de resursă utilizabilă. în orice RTS 
de până acum, cel care deţine mai multe 
resurse este şi cel care îşi permite să lupte 
mai degajat, conştient că oricând poate 
înlocui unităţile căzute la datorie. în Dark 
Reign 2 însă lucrurile nu stau tot timpul 
aşa. Cel care poate controla perfect jocul 
este şi cel care câştigă. 


Concepte avansate 

Desigur, resursele sunt importante, dar 
nu suficiente. Un grup mic de unităţi arun¬ 
cate în luptă după un plan bine pus la punct 
sau o bombă plasată cu cap poate face praf 
eforturile titanice de a aduna resurse şi de 
a construi unităţi peste unităţi. în plus, 
există şi avantajul oferit de teren: treizeci 
de unităţi care urcă au toate şansele să fie 
măcelărite până să ajungă în vârfiil unui 
deal de cinci inamici bine aşezaţi. Turelele 
sunt extrem de puternice şi pot distruge un 
număr marc de inamici într-un timp foarte 
scurt. Singurul mod prin care se poate atin¬ 
ge succesul deplin în Dark Reign 2 este o 
bună cunoaştere a tuturor unităţilor din joc 
şi o stăpânire perfectă a interfeţei. într-un 
spaţiu foarte mic, în partea de jos a ecranu¬ 
lui, sunt condensate toate opţiunile nece¬ 
sare jucătorului grijuliu: harta, meniul de 
ordine, managerul construcţiilor şi al gru¬ 
pelor de unităţi şi meniul de opţiuni (video, 
audio, gameplay, save/load). Unul din cele 
mai importante este meniul de ordine, prin 
care se poate seta comportamentul unită¬ 
ţilor (cum se întâmpla şi în primul Dark 
Reign). Există 5 tipuri de comportament 
pentru fiecare unitate: Scout (nu atacă; se 
retrage când este atacată); Defcnder (stă 
locului; atacă doar dacă inamicul intră în 
raza de acţiune; foloseşte smart target se- 
Icction (STS), ceea ce înseamnă că întot¬ 
deauna atacă întâi unităţile pe care le poate 
distruge mai uşor); SkiiTnisher (atacă; se 
retrage când este atacată); Warrior (folo¬ 
seşte STS; urmăreşte inamicul până când 
acesta iese din raza iniţială de acţiune, 
după care se întoarce în punctul de unde a 



Schwarzenegger în iad. 





plecat); în fine, Tenninator (atacă şi unnă- 
reşte inamicul până când îl distruge sau 
este distrusă). 

Interfaţa nu se limitează însă doar la 
meniuri, ci implică şi controlul asupra 
punctului din care este privită acţiunea. 
Dacă în Stareraft, de exemplu, perspectiva 
era izometrică, în Dark Reign 2 perspecti¬ 
va este cea pe care o doreşte jucătorul. Vrei 
să ai o viziune asupra întregului câmp de 
luptă? Nici o problemă. Apeşi F6 şi vezi to- 


Lipseşte condamnatul... 

tul de undeva de sus, dintre nori. Vrei în 
schimb să trăieşti clipe dramatice alături de 
soldaţi pe câmpul de luptă? Apeşi F1 şi ex¬ 
ploziile îţi vor colora ecranul la persoana 1. 
Astfel, idealul multor RTS-işti a devenit 
realitate. Este absolut superb să poţi privi 
de la mică distanţă detaliile (cam poligo¬ 
nale, ce-i drept) fiecărei unităţi în parte. Şi, 
credeţi-mă, aveţi ce vedea: în joc sunt peste 
40 de unităţi (terestre, aeriene şi maritime), 
peste 30 de clădiri şi zeci de tipuri de teren 
(oraşe în ruine, munţi înzăpeziţi, deşerturi, 
lacuri, ţănnuri hawaii-cne). întreaga acţiune 
a jocului are loc într-un decor magnific, pe 
un fond de alternanţă zi-noapte, reprezen¬ 
tată destul de bine şi sesizabilă în special 
în modificarea cromaticii cerului şi a apei). 
La nivel practic nu se simte însă nici o deo¬ 
sebire. 

în mod logic, la căderea serii, solar ar- 
ray-urile ar trebui să nu mai genereze de¬ 


loc energie, dar acest lucm ar fi tăcut jocul 
imposibil şi este scuzabil. 

Strâns legat de aspectul grafic este com¬ 
portamentul jocului în funcţie de sistemul 
pe care este rulat. Dark Reign 2 este semi- 
pretenţios, adică nu are nevoie de cine ştie 
ce tehnologie de ultimă oră pentru a rula, 
dar pentru a fi jucat cu adevărat este nevoie 
de foarte mulţi cai-putere. Pe un Pentium 
11 la 233 MHz cu 64 MB Ram se mişcă 
onorabil doar cu detaliile setate la nivel 
mediu, ceea ce spune destul de mult despre 
necesităţile „umile” ale jocului. Cu toate 
acestea, Dark Reign 2 este jucabil şi poate 
da satisfacţii. Un multiplayer pe una din zecile 
de hărţi puse la dispoziţie poate oferi sa¬ 
tisfacţii de proporţii Starcraft-\sX\CQ. De fapt, 
întregul Dark Reign 2 este îngrijorător de 
apropiat de Stareraft sau, în general, de orice 
RTS clcisic şi riscă să îşi piardă complet ori¬ 
ginalitatea. Dar, pentm că arc un gameplay 
de excepţie, o grafică pe măsuni şi un feeling 
aparte, consider că Dark Reign 2 este un joc 
ce merită să fie încercat şi chiar terminat. 


Mike 

Plăcă de bază ABIT SE6 



Senorg Discovery PC 320 

• Intel* Celeron"" 600 MHz 
•64MBSDRAMPC-100 

• HDD 10.2 GB UItra-ATA/66 

• Intel* 752 Direct AGP VGA 

• 40X CD-ROM 

• Cipset Intel* 810 

• Sound AC 97 

• Boxe 80W PMPO 

• Carcasă ATX 

• Tastatură, Mouse 

• Microsoft Windows 98 SE 

• 1 ani de garanţie 

555 USD + TVA* 


• Intel 815E chipset 

• Intel Pentium III 500 - 1 GHz 

• Intel Celeron 400 - 667 MHz 
•66/ 100/133 MHz FSB 
•AGP lx/2x /4x, 1.5/3.3 Volt 

• Ultra ATA 33 / 66 / 100 

• Chipset intergrated 3D VGA 

ABITSE6 . 


•Max512MBRAM 

• CPU SOFT MENU"" II BIOS 

• 100/ 133 MHzSDRAM 

• Hardware monitoring 

• Suspend To RAM 

• Award Plug and Play BIOS 

• AC97 on-board audio 

.$149.00 


BP6^Socket370^66-I00MHz^ATA66^iBX^ATX.$132.50 

KA7*SlotA^200MHz^VIA^KX133^ATX.$139.00 

VH6^Socket370^66-133 MHz^ATA66^VIA133^ATX.$99.90 

VA6^Slotl • 100-1 33MHz^ATA66^VIA 133^ATX.$81.90 

VT6X4^SlotDl00-133MHz^ATA66^VIA133^4xAGP.$92.50 



Senorg Server 720 

• Intel* Pentium* 111 500 MHz 

• Memorie 128 MB 
•HDD 9.1 GBUltra2 SCSI 

• Intel* 440BX chipset 

• Adaptor Symbios UW SCSI 

• Suport pentru 6 hardisk-uri 

• VGA Cirrus Logic 2 MB 
•CD-ROM IDE-ATAPI 
•Intel* PRO/100+(82558) 

• Intel* Server Control 

• Garaniie 3 ani fără sigilare 

1,099 USD + TVA* 



Intel Celeron 600 MHz.$109.90 

Intel Pentium III 500 MHz.$159.90 

VIA Cyrix III 500 MHz.$59.90 

Intel Celeron 533 MHz.$95.90 

Intel Celeron 566 MHz.$102.90 

Intel Celeron 633 MHz.$116.90 

Intel Pentium III 600 MHz.$184.90 

Intel Pentium III 650 MHz.$210.00 

Intel Pentium III 700 MHz..$239.00 

Intel Pentium III 733 MHz.$249.00 



Seagate 10 GB.$89.90 

Seagate 15 GB.$94.90 

Seagate 20 GB.$119.90 

32 MB SIMM PC-100.$39.90 

32 MB SIMM PC-133.$41.90 

64 MB SIMM PC-100.$69.90 

64 MB SIMM PC-133.$75.90 

128 MB SIMM PC-100.$142.90 

128 MB SIMM PC-133.$147.90 

256 MB SIMM PC-100.$319.90 


Accesorii 


CD-ROM BTC 50X, IDE.$44.00 

CD-ROM TE AC 40X, IDE.$49.90 

CD-Rewritable BTC 4/4/32, IDE.$169.90 

CD-Rewritable TEAC 4/4/32, IDE.$197.80 

CD-R Disk Phillips.$0.90 



1.44 MB Floppy Disk Drive Mitsubishi/TEAC.$12.00 

S3 Trio 3D 4 MB 2xAGP VGA Butterfly.$21.50 

S3 Savage 4 8 MB 4xAGP VGA Butterfly.$38.30 

NVidia Riva TNT II M64 32 MB 4xAGP VGA Butterfly. $75.60 
LAN PCI 10/100 Realtek chip Butterfly.$9.60 


Origonet Romania s.r.l. 

Telefon: 01-233-1676 • Fax: 01-233-1677 
E-mail: info@origonet.ro • Internet: www.origonet.ro 

Pretunle sunt exprimate in dolari SUA, nu conţin TVA si se calculează la cursul de lucru al zilei. 
Preturile se pot modifica fara notificare prealabila si sunt valabile pana la epuizarea stocului 
promotional. Calculatorul din imagine este ilustraţie . Pot apare diferente intre calculatorul 
oferit si sistemul din imagine. 

I ată că a sosit din nou momentul să ne 
abatem atenţia asupra unui sport, îndră¬ 
git de milioane de oameni, care poartă 
numele de Formula 1. Bănuieşte oare cine¬ 
va despre ce vreau să vă vorbesc în conti¬ 
nuare. Poate că da, având în vedere că aţi 
citit titlul acestui articol... Oricum, cert este 



1,2, 3...GOGOGO!!! 


faptul că vom discuta despre un simulator 
de Fonnula I pe care eu unul îl aştept de 
ceva timp şi care, după părerea mea, nu mai 


are nevoie de nici o prezentare. Un simula¬ 
tor de Formula I numit Grand Prix care 
cu siguranţă va deveni în scurt timp numă¬ 
rul 1 în această categorie de jocuri, atât de 
dragă mie şi celorlalţi iubitori de viteze 
„supersonice”. Părerea mea, toţi cei care 
reuşesc să participe la o competiţie de acest 
gen sunt adevăraţi campioni care merită 
toată cinstea şi lauda. Nouă nu ne rămâne 
decât să îi urmărim din umbră, să le admi¬ 
răm măiestria cu care stRinesc sutele de cai 
putere şi, dacă se poate, să învăţăm câte 
ceva de la ei. 

Primul meu contact cu un Joc din scria 
Grand Prix a avut loc cu multă vreme în 
urmă, în timpul unei vizite la bunul meu 
prieten Dr. Peppcr. Este vorba, bineînţeles, 
de Grand Prix 2. De notat faptul că am 
cam luat-o pe coajă la acel moment şi asta 
din cauza faptului că nu eram prea înde¬ 
mânatic cu volanul. Dar este vorba despre 
o perioadă „neagră” din viaţa mea, de care 
nu vreau să îmi amintesc. Astfel că, se poate 


spune că primul meu contact cu pistele vir¬ 
tuale de Formula 1 nu a fost unul foarte 
reuşit, în mare parte din cauza lipsei de 
experienţă. Tot ce am avut de spus la acea 
vreme a fost un... hmmm lung şi disperat. 

Din fericire, după câtva timp, am reuşit 
să achiziţionez un calculator nici prea prea 
nici foarte foarte, dar care mi-a oferit posi¬ 
bilitatea de a mă antrena şi de a căpăta ceva 
experienţă într-ale şofatului. După un timp, 
acel hmmm lung şi disperat s-a transfonnat 
ca prin minune într-un zâmbet care con¬ 
tinua să crească în intensitate de la o cursă 
la alta. Astfel că, din acel moment am ştiut 
că am fost infectat cu un virus extrem de 
puternic pentru care nici până la această 
oră nu s-a găsit un antidot. Sufletul meu de 
gamer (sau mai bine spus sufletul meu de 
împătimit al simulatoarelor auto) era bol¬ 
nav şi eu nu puteam face nimic ca să îl 
vindec. 

Dar, iată, că după mult timp, când orice 
urmă de speranţă dispăruse, am aflat că 

Calmul dinainte de furtună... 

există cineva care a reuşit să creeze un ser 
sau mai bine spus un vaccin care poate să 
vindece această boală a vitezei. Trebuia 
neapărat să pun mâna pe acest vaccin 
numit Grami Prix 3\ Era ultima mea şansă! 

Dupâ lungi câutâri... 
şi aşteptări 

Producătorii de la Microprose s-au 
gândit să realizeze un simulator care să fie 
accesibil unei categorii cât mai largă de 


Nimic nou sub soare. 


distruge mo- 
nopostul. Şi asta 
pentru că în acest 
caz nu avem nevoie 
decât de acceleraţie şi 
tastele pentru direcţie. Restul... decurge de 
la sine! Din păcate, există şi câteva ele¬ 
mente la care, după părerea mea, se putea 
lucra ceva mai mult. Unele lucruri, cum ar 
fi reclamele de ţigări, au fost omise voluntar 
sau involuntar (sau poate datorită cenzurii) 
din joc, fapt pentru care monoposturile nu 
au un aspect foarte apropiat de realitate. 
Dar să zicem că peste acest lucm se poate 
trece cu vederea. Şi... totuşi!!! De asemenea, 
am fost decepţionat de reluări care, drept să 
spun, nu au fost îmbunătăţite de loc. Nici 
măcar nu avem posibilitatea de a revedea 
cursa sau măcar startul, una dintie cele mai 
importante părţi ale unei curse de Fomnila 1. 


este cât se poate de real. Acestea „simf ’ ori¬ 
ce denivelare şi reacţionează diferit în funcţie 
de suprafaţa pe care mlează (asfalt, apă, iarbă 
sau nisip). Comportamentul pe ploaie al 
maşinilor este excelent simulat, iar condiţiile 
meteo care se schimbă pe parcursul Jocului 
adaugă o doză mare de imprevizibil. In plus, 
previziunile meteo nu sunt întotdeauna cele 
corecte, la fel ca în realitate, ceea ce mi se 
pare un lucru foarte bun. 



Cei doi maeştri de la Ferrari! 


gameri. Astfel că, în ciuda faptului că avem 
de-a face cu un simulator Fomiula 1 pe cât 
se poate de adevărat, Grand Prix 3 poate fi 
jucat ca un arcade de acei gameri eare nu 
se pot lăuda că sunt aşi ai volanului. Bine¬ 
înţeles că doar aşa cei care nu se descurcă 
prea bine cu mânuitul volanului vor reuşi 
să termine cel puţin un tur de pistă fără a 
întâmpina prea multe dificultăţi şi fără a 


Băieţii la lucru! 



Dă-te că mă grăbesc... 

La fel ca şi la alte simulatoare de acest 
gen vor exista mai multe modalităţi de a 
ne „plimba'’ cu bolidul de Fomiula 1. Ast¬ 
fel că, vom avea ture de încălzire în care ne 
vom putea testa maşina şi vom putea în¬ 
văţa cât mai bine traseele, o singură cursă 
(Single Race) în care putem încerca tot ce 
am învăţat în turele de încălzire, un Grand 
Prix pe care îl vom putea alege şi, bineîn¬ 
ţeles, campionatul - Championship - care 
ne va oferi posibilitatea de a participa la 
un întreg sezon de Fomiula 1. Aaaa... mai 
este şi Multiplayer, dar cred că ştiţi ce aveţi 
de făcut în acest caz. Am fost plăcut impre¬ 
sionat de comportamentul maşinilor care 


Realitatea... prioritatea 
principala 

Cei de la Microprose au reuşit să rea¬ 
lizeze un A.l. destul de performant. Astfel 
că, adversarii noştri îşi apără poziţia din 
cursă cu un stoicism demn de invidiat. Am 
mai observat la aceştia că nu umiăresc în¬ 
totdeauna linia ideală şi că atunci când 
sunt presaţi din spate vor încerca să îi ia 
faţa urmăritomlui, tăind curbele. Atunci 
când este vorba despre o întrecere între 
două monoposturi controlate de calcula¬ 
tor se mai poate observa neputinţa unora 
de a depăşi adversaml. 


Ferrari 


Piloţi: Michael Schumacher 
Rubens Barrichello 
Preşedinte: Jean Todt 
Primul Grand Prix: Monaco 1950 
Sediu: Modena, Italia 
Motor: Ferrari VIO 
Curse câştigate: 125 

Poziţia ocupată la ultimele cinci 
Campionate Mondiale: 

la pit-Liri, nu trebuie să facem altceva decât 
să aşteptăm cuminţi până ce mecanicii 
noştri vor schimba cauciucurile şi vor 
alimenta cu benzină. La fel ca şi în realitate, 
în această zonă viteza cu care vom putea 
rula va fi limitată. Aşa că degeaba vom încerca 
să accelerăm, pentni că monopostul nostni 
nu va Rila mai repede de 50 km/li. 

Având în vedere că avem de-a face cu 
un simulator de Formula 1, se cuvine o în¬ 
trebare: Există vreo diferenţă între maşini? 


Noroc cu parapetul, că altfel cădeam 
în apă. 


1024x768 (16 bit), 
şi am fost plăcut sur- 
prins de calitatea 
imaginii şi de flu¬ 
enţa cu care se miş¬ 
ca jocul. Aşa că mi- 
am permis să merg 
până la o adâncime 
de 32 bit unde jo¬ 
cul s-a comportat la 
fel de bine. în ceea 
CC priveşte sunetele, 
nu am decât cuvinte 
de laudă pentru cei 
de la Microprose. Şi 
asta pentru că jucând 
Grand Prix 3 avem parte de o adevărată 
„simfonie’’ în patru timpi, respectiv 8 sau 
12 cilindri, completată de sunetul „suav” 
produs de cauciucuri pe asfalt atunci când 
maşina intră în derapaj, „controlat” bine- 


Cred că Schumi a terminat cursa. 

Poate că ar trebui să vă spun câte ceva 
despre grafică şi sunet. Ei bine, să ştiţi că 
la acest capitol Grand Prix 3 stă destul de 
bine. Monoposturile la fel ca şi traseele 
sunt deosebit de bine realizate. Eu am jucat 
GP3 pe un Pentium 11 350 MHz cu o placă 
video Voodoo Banshee la o rezoluţie de 


Un’ te duci tu...dorule! 


înţeles. Ca şi în realitate, înainte de a intra 
la pit-uri, trebuie să îi anunţăm pe cei din 
asistenţa noastră, şi putem face acest lucru 
prin apăsarea tastei Enter cu un tur înainte 
te a efectua această manevră. Odată ajunşi 


Poziţia ocupată la ultimele cinci 
Campionate Mondiale: 




1995- locul 1 

1996- locul 2 




999 


locul 


Piloţi: A. Wurz 

G. Fisichella 

Preşedinte: Rocco Benetton 
Primul Grand Prix: Italiy 1981 
Sediu: Enstone, Anglia 
Motor: Supertec 
Curse câştigate: 27 


McLaren Mercedes 


Piloţi: Mika Hakkinen 
David Coulthard 
Preşedinte: Ron Dennis 
Primul Grand Prix: Monaco 1996 
Sediu: Woking, Anglia 
Motor: Mercedes VIO 
Curse câştigate: 123 

Poziţia ocupată la ultimele cinci 
Campionate Mondiale: 

1995 - locul 4 

1996 - locul 4 

1997 - locul.4 

1998-l0( 


Site oficial: www.mclaren.co.uk 































După ei, oştenii mei! 


BMW Williams 


Piloţi: R. Schumacher 
J. Button 

Preşedinte; Frank Williams 
Primul Grand Prix: Argentina 1975 
Sediu: Grove, Anglia 
Motor: BMW VIO 
Curse câştigate; 103 

Poziţia ocupată la ultimele cinci 
Campionate Mondiale: 


1995- locul 2 

1996- locul V 
19^7 - locul,! 
1998 -log^3 
kl 999 - locul 





Site oficial: www.william8db.com' 


Teoretic, da. Practic, această diferenţă nu 
se face prea tare simţită, în sensul că am 
reuşit de mai multe ori să îi depăşesc pe cei 
de la Ferrari sau McLaren cu o maşină Mi¬ 
nardi. Ce spuneţi de asta? în cazul în care 
vom conduce foarte bine, vom avea plăce¬ 
rea sau neplăcerea de a ne întâlni cu piloţi 
întârziaţi care nu ne vor face probleme 
atunci când vom încerca să îi depăşim. Asta 
nu înseamnă că se vor da cuminţi la o parte 
în momentul în care ne vor vedea în coada 
lor. Pur şi simplu îşi vor vedea de drum fără 
a fi afectaţi de prezenţa noastră. Dacă se 
întâmplă cumva să aibă loc vreo ciocnire 
sau vreun carambol, comisarii de traseu ne 
vor semnaliza acest lucru prin fluturarea 
steagului galben moment în care va trebui 
să încetinim pentru a nu ne accidenta şi 
noi monopostul. 

Show must go on!!! 

Din păcate, informaţiile pe care le vom 
primi în timpul cursei nu vor fi verbale. 
Acestea vor fi afişate pe display-ul vola¬ 
nului, fapt pentru care ne va fi foarte greu 
să le urmărim, pentru că asta ar însemna ca 



în acel moment să nu mai fim atenţi la cursă. 
Şi... orice greşeală costă, trust me! Părerea 
mea este că se impunea introducerea unei 
legături radio cu standurile (la fel ca în FI 
2000) pentru că astfel ne era mult mai uşor 
să aflăm informaţiile necesare despre cursă. 

Bineînţeles că înainte de a intra în Ma¬ 
rele Circ va trebui să facem o mulţime de 



Schumi privindu-şi iahtul! 


setări care să ne uşureze, mai mult sau mai 
puţin, drumul către victorie. Toate acestea 
le vom regăsi în meniul jocului şi cuprind 
în special setări legate de dificultatea jo¬ 
cului, de stabilirea tastelor, de modelarea 
graficii jocului sau de reglajele auditive. 
Abia după aceea vom putea trece mai de¬ 
parte, mai precis la alegerea pilotului şi a 
echipei cu care dorim să concurăm. 

După ce vom alege echipa pentm care 



Poză de album. 


dorim să alergăm şi evident, pilotul cu care 
dorim să concurăm vom putea să intrăm la 
garaje pentm ne băga puţin năsucul pe la 
motor şi pentru a aduce câteva ajustări teh¬ 
nice bolidului. în acest loc, adică la garaj, 
vom putea modifica, de exemplu, cutia de 
viteze a maşinii (Gear Ratio - putând opta 
astfel pentm o cutie lungă sau scurtă, dată 
de timpii pentm fiecare treaptă de viteză), 
vom putea umbla la presiunea din cauciu¬ 
curi, la distribuţia greutăţii faţă-spate sau 
la repartizarea forţei de frânare pe cele două 
punţi, la aerodinamica maşinii prin modi¬ 
ficarea unghiului de poziţionare a aripilor 
din faţă şi spate şi la suspensii. 

înainte de a începe cursa va trebui să 
ne stabilim o strategie de joc, care să impli¬ 
ce numărul de opriri, tipul de pneuri sau 
cu câtă benzină în rezervor să plecăm la 
start. După toate aceste setări şi pregătiri 
nu ne mai rămâne altceva de făcut decât să 
ne avântăm cu „piepturile dezgolite'’ în 
cursă şi să demonstrăm că noi suntem cei 
mai buni dintre cei mai buni. Capul sus 
şi... conduceţi bine! 

WildSnake 



Gen: 

Producător: 

Distribuitor: 

Ofertant: 

Tel. 01-3302375 
Sistem recomandat: 
Accelerare 3D: 
Multiplayer: 


Simulator auto 
Microprose 
Hasbro Interactive 
Monosit Comimpex 
Fax. 01-3306351 
Pil 350 MHz, 128 MB 
Da. 

ajuta de anue din ce în ce mai puternice. Vei 
trece de la AK-ul fabricat în Rusia cu care 
luptă inamicii tăi, la amncătoml de grenade 
sau la puşca cu lunetă, cu care ai ocazia să 
execuţi lovituri de fineţe. Dar oricât de mare 
ar fi fineţea loviturii, în momentul în care 
nimereşti adversarul în cap, acesta sare ca şi 
când ar fi fost lovit de un autobuz. 


Acesta este unul dintre lipsurile aspec¬ 
tului grafic, căruia i se adaugă o oarecare 
colţurozitate a formelor de relief şi a copa¬ 
cilor, precum şi mişcările destul de băţoase 
ale personajelor. De cealaltă parte se allă 
uşurinţa cu care engine-ul tratează spaţiile 
mari, deschise sunetele care întregesc spec¬ 
taculos suspansul caracteristic unei astfel 
de incursiuni prin jungla Vietnamului. 


Păcat că jocului nu i-a fost implemen¬ 
tat şi un suport pentru multiplayer, care 
l-ar fi ridicat mult în topul preferinţelor 
gamerilor. Cu puţin mai multă dăruinţă, 
cei de la Valusoft ar fi putut da lovitura cu 
BlackOps: Vietnam. Aşa nc-am făcut doar 
cu un titlu de o calitate medie, care nu iese 
cu nimic în evidenţă. 

Dr. Pepper 



riTEHNfCE 

Gen: 

FPS 

Producător: 

Valusoft 

Distribuitor: 

Rise Software 

Sistem recomandat: 

Pentium II 233 MHz, 

i 64 MB RAM, Win 95. | 

1 Accelerare 3D: 

Da. 1 

i Multiplayer: 

Nu. 1 

Cea mai teribilă experienţă militară postbelică, 
acum la dispoziţia gamerilor. 


D eşi producătorii de jocuri au darul 
de a specula orice eveniment is¬ 
toric, conflictul din Vietnam a scă¬ 
pat multă vreme din atenţia acestora. Dar 
cum orice minune ţine doar trei zile, iată 
că în atenţia noastră se află un titlu numit 
BlackOps: Vietnam, care este inspirat din 
acele evenimente ce au zguduit lumea. Mai 


Războiul nu iartă nimic 


mult decât atât, jocul nostru face parte din 
categoria first-person shooter-elor, lucru 
care nu poate decât să ne bucure. Chiar 
dacă nu poate concura cu titlurile 


consacrate ale acestei categorii (Dens Ex, 
Solclier of Fortune, Half-Life), producţia 
celor de la V^alusoft beneficiază de un atu 
care în ochii multor gameri cântăreşte ex¬ 
trem de mult. Este vorba despre un storyline 
realist, lipsit de orice urmă de SF. 


Evadatul 

Intr-Lina dintre închisorile-lagăr apar¬ 
ţinând annatei vietnameze, se află şi o mână 
de prizonieri americani. în umia unui atac 
al forţelor aeriene americane, în acest lagăr 
au loc o serie de explozii, după care unul 
dintre aceşti prizonieri reuşeşte să evadeze, 
în pielea lui, cum era de aşteptat, este pus 
gameiiil. 

înannat pentru început doar cu un cu¬ 
ţit, eşti obligat să-ţi croieşti drum printre 
soldaţii vietnamezi supăraţi nevoie mare 
pe orice yankeu. Noroc că, după ce este 
răpus primul dintre aceştia, vei putea să îi 
iei arma, deoarece numai cu un cuţit... nu 
se face primăvară. Şi uite aşa, după ce faci 
curat în închisoarea respectivă, porneşti 
prin junglele vietnameze, singur-singurel. 
Exact ca în filmele pe care le urmăream cu 
mult interes când eram mic. 

Vei întâlni în calea ta tabere ale amia- 
tei, posturi de supraveghere în care doi-trei 
lunetişti fac curat, tranşee, sate părăsite. în 
toate acestea vei întâlni inamici care trebuie 
eliminaţi. Bine că, în acest scop, te vei putea 


LeVEL - octombrie 2000 























Târg Internaţional 

pentru Tehnologia Informaţiei, 

Comunicaţii şi Birotică 


Palatul Parlamentului, 
Bucureşti - ROMÂNIA 


Organizator: 



I EXPORT 
I CONSULT 


VIENA-BUCURESTI 



Pentru informaţii suplimentare 
contactaţi-ne la 

Tel: 330.45.16; 330.45.54 
330.59.96 
Fax: 330.46.64 
E-mail: genug@exco.ro 







Review 



Jocul oficial al Jocurilor Olimpice din acest an 
(şi-am făcut şi-un joc de cuvinte) 


E ra nonnal ca într-o lume a jocurilor 
atât de agitată, în care încep să apară 
produeţii din ee în ce mai surprin¬ 
zătoare, un eveniment atât de important 
eum sunt Joeurile Olimpice de vară de la 
Sydney din acest an nu putea scăpa nespe¬ 
culat de către producătorii aflaţi în căutare 
de subieete. Şi uite aşa ne-am făcut noi cu 
„Jocul oficiaf’ al... Jocurilor Olimpice. 
Exact aşa sună şi în engleză: „the official 
game of the Olympic Games Să zicem că 
vom închide ochii la acest mic inconveni¬ 
ent şi vom adopta fomuilarea de, jocul ofi¬ 
cial al Olimpicelor” ca să scăpăm de repe¬ 
tiţii. Dar problema cea mare este că titlul 
respectiv, operă a echipei de la Atention 


To Detail Ltd. nu este, sau cel puţin, nu 
pare oficial deloc. Lipsesc cu desăvârşire 
numele atleţilor, care, trebuie să recu¬ 
noaştem eă dau o mare parte din „oficialita¬ 
tea” unui joc, lipsesc numele unor ţări care 
au fost aproape permanent reprezentate de 
sportivi la Olimpiade (exemplul cel mai 
supărător este cel al ţării noastre). Păi ce, 
nu am fi meritat şi noi să-l avem la „suta de 
metri” pe Bogdan Ţăruş? 

Keyboard kilier 

Cam asta este, foarte pe scurt, caracte¬ 
rizarea modului de control al jocului. Cu 
ajutorul a două taste realizăm forţă, pe care 



o materializăm cu cea de-a treia tastă, ac- 
tion. Cu cât frecvenţa cu care vom apăsa 
eele două taste de power este mai mare, cu 
atât creşte puterea personajului cu care con¬ 
curăm, putere pe care o vom observa tot 
timpul pe o mică bară indicatoare. Utilita¬ 
tea acestei bare este una simplă. Ea ne va 
dovedi că nu prea se poate atinge un pro¬ 
cent de 100%. 

Chiar dacă suntem adevăraţi campioni 
ai vitezei cu care putem apăsa eele două 



taste, în primele stadii ale jocului compor¬ 
tamentul personajului va fi limitat. înscris 
direct în concurs, fără nici un fel de antre¬ 
nament, personajul va alerga (în cazul în 
care este vorba despre probele care implică 
alergare) ea şi când ar fi legat de picioare, 
în schimb, dacă îl vom trece prin toate sta¬ 
diile de antrenament, Speedy Gonzales este 
mie copil. Chiar dacă va pleca ultimul de 
la start, va trece pe lângă ceilalţi competi¬ 
tori ca rapidul de Bucureşti prin halta de la 
Aninoasa. 

Ceea ce contează cel mai mult este că. 

tocmai prin acest mod dc câştigare a forţei, 
distracţia este asigurată. Ca şi o durere te¬ 
ribilă în degetele mâinii drepte. Reţeta suc¬ 
cesului zic eu că a fost asigurată. Chiar 
dacă nu a ţinut prea mult (patru-cinci zile), 
redacţia LEVEL a vibrat din toate încheie¬ 
turile. Şi cum altfel, decât în fmnte cu dra¬ 
gul nostru Claude, a cărui făptură a tremu¬ 
rat mărunt-mărunţel din cap până-n pi¬ 
cioare, ca o piftie pe capota unei maşini... 
de spălat. 


Drumul spre medalii 


Sydiiey 2000 se constituie într-o înmă- 
nunchcre de mai multe simulatoare sporti¬ 
ve (100 de metri plat şi garduri, înot, caiac- 
canoe, haltere, triplu-salt, săritura în înăl¬ 
ţime, aruncarea suliţei şi a ciocanului, ci¬ 
clism, tir, sărituri de la platfomiă), care da¬ 
torită modalităţii de control ieşite din co¬ 
mun, sunt destul de ciudate. Uşurinţa cu 
care vom înţelege modul de realizare a miş¬ 
cărilor la unele sporturi, se va transforma 
într-o imposibilitate de realiza chiar şi cele 
mai simple mişcări la alte sporturi. Exem¬ 
plul cel mai concludent este reprezentat 
de săriturile de pe platfonna de 10 metri, la 
care doar poziţiile în care personajul meu 
străpungea suprafaţa apei mi-au dat fiori. 
Nici vorbă de vreo rotire, vreun şurub (ca să 
nu mai zic de şaibe sau piuliţe). în schimb, 
o grămadă de poziţii „bolovan” sau „buş¬ 
tean”, la care juriul rămânea cu gura căscată 
şi acorda numai note de zero. 

Oricum, au existat şi competiţii la care 
am reuşit o comportare meritorie. Totul a 
culminat cu proba de 100 de metri plat, la 
care am reuşit chiar să dobor recordul mon¬ 
dial. însă până la Olimpiadă, drumul este 
lung. 

întâi trebuie să primim o invitaţie la 
un eveniment sportiv superior, pe care o 
vom obţine prin antrenamente şi calificări. 
Urmează campionatele, şi apoi perioada 
pre-olimpică. La toate aceste stadii avem 
anumite exerciţii de antrenament, pe care, 
realizându-le, vom aduna puncte de forţă 
fizică şi dc moral. Pentru o cât mai bună 


Nu mă enervaţi că împuşc soarele! 


tora care - sincer - sunt extrem 
de naturale, au fost realizate cu 
ajutorul unor modele reale. Toţi 
cei care au contribuit la rea¬ 
lizarea titlului ca modele au fost 
sportivi dc performanţă în spor¬ 
turile respective. Chiar dacă nu¬ 
mele lor nu au avut nici o rezo¬ 
nanţă sonoră, totuşi ei şi-au fă¬ 
cut treaba cu conştiinciozitate, 
lucru care se va vedea şi pe par¬ 
cursul jocului. 

Chiar dacă atenţia maximă 
a fost acordată personajelor, nu 
au fost neglijate nici decorurile. 
Astfel stadioanele, deşi nu au 
nume, sunt extrem de realiste. 


lată ocazia de a pătrunde în Cartea Recordurilor. 


Marile ecrane prezente întotdeauna la 
transmisiunile sportive de anvergură sunt 
prezente şi aici, ba chiar mai mult pe ele 
pot fi observate extrem de clar evenimen¬ 
tele sportive aflate în deslăşurare. 

Sunetele întregesc atmosfera de com¬ 
petiţie care caracterizează asemenea eve¬ 
nimente. Gemete, ţipete, urlete de bucurie 
din partea sportivilor, ovaţii sau huiduieli 
din partea spectatorilor, un comentariu pe 
trei voci, care dă senzaţia de transmisiune 
televizată, precum şi o muzică uneori uşor 
enervantă sunt componentele unui sound 
complet şi de o calitate acceptabilă. 

Un multiplayer care va face să vibreze 
reţelele locale cu tot cu cabluri pune moţ 
la toată această producţie care a reuşit să 
ne trezească nostalgia epocii „Spcctrum” 
şi să ne impresioneze plăcut. 

Dr. Pepper 


comportare în probele pentru aurul olim¬ 
pic, este indicat să avem toate aceste carac¬ 
teristici fizice şi morale completate 100%. 


Participanţii 

Cea mai mare realizare a producătorilor 
acestui titlu legată de aspectul grafic al jo¬ 
cului o reprezintă sportivii. Mişcările aces- 




Gen: 

Eidos Interactive 

„Râzbotuf este de o importanţă vitală 
pentru un stat; o problemă de viaţă şi de 
moarte, drumul către supravieţuire sau 
către ruină. De aceea trebuie studiat în 
amănunţime.” 

Sun Tzu — Arta Războiului 


T Iocmai când părea că strategiile 
se îndreptau către un punct mori, 
când toate jocurile ce apăreau se 
prezentau cu aceleaşi concepte şi idei 
prăfuite, Electronic Arts ne desfată, 
literalmente, cu o strategie în care se 
exploatează istoria Japoniei aşa cum am 
văzut-o noi pe când eram mici în filme 
ica „Cei Şapte Samurai'’. Shogim: The To¬ 
tal War ne transpune în Japonia secolului 
XVI, perioadă cunoscută sub numele de 
Sengoku Jidai (Anii de război ai ţării), 
perioadă în care cele mai puternic clanuri 
ale Japoniei s-au luptat pentru suprema¬ 
ţie. Shogunul tocmai a murit fără a avea 
urmaşi, iar cei mai puternici dintre 
^^Daimyo (un fel de boieri Japonezi) nu 
s-au putut înţelege pe căi paşnice (cla¬ 
sic). Shogunatul întemeiat cu patru 
secole înainte de către Minamoto 
Yorimoto era pe cale să se prăbu¬ 
şească, însă până la unnă a supra¬ 
vieţuit. La sfârşitul conflictului au 
rămas „în picioare” trei Daimyo 
(Oda Nobunaga, Tokugawa leyasu 
şi Toyotomi Hideyoshi), dintre care 
numai Tokugawa va ajunge Shogun 
al Japoniei. Acest curs al istoriei poate 
I fi modificat chiar dacă cei şapte rivali 
'şcoliţi în „Arta Războiului” lui Sun Tzu 
au cu totul altă părere. 


„Cel care este bine pregătit ra fi 
victorios» (Sun —Arta Războiului) 

O primă impresie a noastră este aceea 
că partea strategică a jocului este conce¬ 
pută ca o sumă de elemente strict necesare 
pentru a justifica şi pune în mişcare com¬ 
ponenta de bază a Shogun Total fVar, şi 
anume cea tactică - lupta în aer liber, curat 
japonez. 

în primul rând, există intenţia de a crea 
un arbore, dacă nu tehnologic, cel puţin 
de clădiri ce trebuie construite pentru a 


Minamoto Yoritomo • 
al Japoniei 


primul Shogun 

Construcţia citadelelor este mândria unui Shogun. 



Ninja la vânătoare - păzea! 


avea posibilitatea de a produce anumite 
unităţi militare, diplomatice sau de spio¬ 
naj. Pentru construcţia clădirilor sunt ne¬ 
cesari bani, obţinuţi din exploatarea resur¬ 
selor provinciilor. Dar întreţinerea trupelor 
costă anual o anumită sumă, ce creşte odată 
cu mărirea efectivelor militare. De aici, dat 
fiind că posibilităţile de exploatare inten¬ 
sivă a pământului, porturilor sau minelor, 
sunt reduse, chiar dramatic reduse dacă 
începi jocul cu un clan ce nu deţine pro¬ 
vincii bogate, rezultă deci că trebuie să 
ocupi alte provincii, de preferinţă bogate. 
Şi, Liite-aşa, ajungi să execuţi cercul vicios 
al multor jocuri strategice lupta pentru 
resurse se desfăşoară mai mult în plan can¬ 
titativ decât calitativ, şi duce la o adâncire 
a necesităţilor cantitative. 

Rezultă clar că eşti net avantajat dacă 
începi jocul cu un clan ce deţine provinci¬ 
ile din nord ale Japoniei. Clanul Uesugi 
are două provincii foarte bogate, Mutsu şi 
Dewa, precum şi o provincie de cea mai 
mare importanţă strategică în joc, Shinano. 
Clanul Hojo este fericitul deţinător al pro¬ 
vinciilor Hitachi, Musashino şi Kozuke. 
Veniturile provenite de la acestea penuit 
întreţinerea unei annate suficient de mari 
pentru a zdrobi orice alt clan, cu puţină in¬ 
teligenţă tactică şi strategică. Chiar pe ni¬ 
velul Hard, cu clanul Uesugi sau cu Hojo 
este aproape floare la ureche să cucereşti 
Japonia. Numai că. Japonia nu a fost a lor, 
şi nici a urmaşilor lor, ci a clanului Imaga- 
wa. Care este mult mai slab, ba chiar slab 
de tot, atât sub aspect militar cît şi sub cel 
material. Deci, dacă în istoria Japoniei nu 
a învins cel mai bogat, ci cel mai deştept, 
mai îndrăzneţ şi mai diplomat, înseamnă 
că ai nevoie de încă ceva în Shogun Total 
War, care să echilibreze aspectul cantitativ 
cu cel calitativ. 

Ori, ceea ce nu îţi oferă jocul este toc¬ 
mai acele pârghii care să facă jocul mai cre¬ 
dibil sub aspect istoric, şi nu doar o formă 
de strategie cu dichis japonez de faţadă. 
Există însă o tentativă de a folosi elemente 
specifice Japoniei pentru a realiza echili¬ 


brul de care vorbeam mai sus. Folosirea 
ninja şi a gheişelor pentru a asasina generali 
sau chiar şefi de clan ar trebui să aibă acest 
rol. Apoi, avantajele strategice cu care por¬ 
nesc jocul clanurile ar intra în aceeaşi cate¬ 
gorie. Dar, în multe cazuri, folosirea în ex¬ 
ces a ninja precum şi puterile aproape magi¬ 
ce ale gheişelor scad mult din credibilitate 
şi umbresc gameplay-ul. Iar avantajele stra¬ 
tegice ale fiecărui clan nu se simt decât 
prea puţin, şi, culmea, cel mai mult sunt 
efective tot pentru clanurile mai înstărite, 
ca Uesugi sau Takeda. 

„Cel care ^ie când sa lupte şi când 
să se retragă va fi victorios.” 
(Sun — Arta Războiului) 

De aici trag concluzia că Shogun To¬ 
tal fVareste, sub aspect strategic, nu tocmai 
bine inspirat din realitatea istorică japo- 

Faza I - aranjarea trupelor. 


neză, elementele extrase din aceasta fiind 
folosite tot cantitativ, lipsit de naturaleţe. 
Tar lipsa completă de eficienţă a elementu¬ 
lui diplomatic (şi mă refer aici la sistemul 
de alianţe) face ca gameplay-ul să fie încă 
o dată afectat negativ. 

Mai este un aspect sub care jocul nu 
mulţumeşte. La început, în primii 10-20 de 
ani, se duc cele mai crunte bătălii, în ge¬ 
neral cu efective reduse. Odată ce ai „li¬ 
niştit” unul sau două clanuri vecine, este 
foarte uşor să învingi mai departe, de pe 
muntele de resurse pe care le strângi anual 
din provinciile proprii. Din acest motiv. 


este chiar posibil ca a doua jumătate a jo¬ 
cului să fie pur şi simplu plictisitoare, şi 
aici se reliefează cu prisosinţă rolul negativ 
al accentului pus de producători pe canti- 

Faza II - marşul către inamic. 


tate, pe acumularea resurselor. Cu certi¬ 
tudine, introducerea în joc a unor eveni¬ 
mente istorice reale, ce ar fi urmat să aibă 
importanţă mare în desfăşurarea strategică 
a clanurilor, ar fi adus un plus de dinamism 
şi dificultate în joc. Aşa, numai pe nivelul 
Expert simţi că îţi ajunge rău de tot cuţitul 
la os, dar nu pentru că ar fi AI-ul mai deş¬ 
tept. Nu, pur şi simplu oponenţii artificiali 
au un bonus de productivitate covârşitor. 
Nimic mai mult. 

Există, totuşi, o posibilitate de a varia 
scenariul expus mai sus. Cu un clan sărac 
din sud, precum Shimazu sau Mori, dacă 
dovedeşti multă prezenţă de spirit tactic şi 
strategic, este posibil să faci faţă clanurilor 
mai bogate din nord. Ideea este de a cuceri 
rapid toate provinciile insulei Shikoku, 

Râul era roşu de sânge... 

Şi intinse erau câmpiile patriei... 

dupâ care debarci în insula Honshu, cu¬ 
cerind provincia Kawachi. Iar aici, ajutat 
de un râu cu un singur pod, te aperi cu 
înverşunare. Bineînţeles, clanurile contro¬ 
late de AI vor încerca să te covârşească nu- 

Ceaţa, prietena ambuscadelor. 

meric. Singura ta şansă este ca, apărându-te, 
să le ucizi generalii cei mai buni, ceea ce 
Ie va determina să-şi arunce în luptă ur¬ 
maşii şefilor de clan, şi finalmente pe chiar 
conducătorul clanului. Dacă acesta este 
ucis în luptă (sau se sinucide în umia în¬ 
frângerilor repetate!!), rămas fiind şi tară 
moştenitori, clanul se dizolvă „into minor 
factions’' de rebeli şi ronini, aproape ino¬ 
fensivi. După aceea, provinciile rămase tară 
stăpâni puternici vor tl anexate mult mai 
uşor. Şi tennini Jocul, Iară mari convulsii 
şi surprize, tară răsturnări spectaculoase de 
situaţie, dar cu câteva bătălii crunte la ac¬ 
tiv. Spun „câteva”, pentru că, de multe ori, 
AI-ul se dovedeşte foarte neinspirat în 
alegerea componenţei armatelor cu care 
atacă. Acestea conţin prea mulţi arcaşi, şi 
prea puţine trupe de atac adevărate, precum 
călugării luptători sau cavaleria grea. Ceea 
ce face ca multe bătălii susţinute de jucător 
în defensivă să fie simple fonnalităţi de 
abator. 

Repet, până la unnă aspectul strategic 
este, din păcate, doar suportul unui engine 
tactic excepţional. Şi spun aceasta obser¬ 
vând că există prea puţine scenarii strate¬ 
gice posibile de a termina jocul cu succes, 
practic, cele două de mai sus (cu bogaţii, 
respectiv, cu săracii) Ia care .se adaugă calea 


tură. Adieă, rezis¬ 
tenţa în semiofen- 
sivă, semidefensi- 
vă, şi construirea 
cât mai rapidă a 
clădirilor ce permit 
fondarea unei Le- 
gendary Geisha 
House. Odată „ema¬ 
nate” câteva ghe¬ 
işe, conducătorii 
clanurilor opuse nu 
mai au nici o şansă, 
pentru că acestea au 
puteri de-a dreptul 
supranaturale, fiind 
aproape de neoprit atunci când li se ordonă 
un asasinat. 

Iar în toate scenariile de câştigare a 
jocului, de la un punct încolo, când 
victoria totală este doar o chestiune de 
timp, intemne până la urmă plictiseala. 

Spuneam mai devreme că jocul, sub 
aspect tactic şi strategic, se atlă sub pu¬ 
ternica influenţă a învăţăturilor lui Sun Tzu. 
Cu toate acestea mai există şi scăpări. „în 
general, cea mai preţioasă victorie este cea 
în care cucereşti provincia intactă”, spunea 
odată Sun Tzu. Şi acum nu înţelegem de 
ce în Shogun, când cucereşti o provincie 
adversă se distrug automat mare parte din 
clădirile construite de AI (în cazul unora, 
ce prezintă upgrade-uri, acestea vor fi de¬ 
gradate cu un nivel). 

Apoi, ştim că întreţinerea trupelor în 
Shogun costă koku. Ei bine, dacă te aflai 
în conflict cu un clan puternic, cu armate 
mari, compuse din multe taipe, şi îi ucideai 
conducătorul, iar acesta nu avea urmaşi, 
clanul se dizolva. Clanul se dizolvă, tm- 
pele rămân. Uneori, provincii foarte sărace 
menţin cu seninătate în cuprinsul lor mai 
multe astfel de armate imense, ce nu ar pu¬ 
tea fi practic întreţinute de acestea. Proba¬ 
bil eă, în acest caz, turcul... plăteşte între¬ 
ţinerea trupelor, că altcineva, nu văd cum. 
Deci, avem de-a face cu pomparea artifi¬ 
cială de resurse în AI, una din cele mai stân¬ 
gace metode de modelare a unui oponent 
artificial. 


Archebuzier Shimazu - sec. XVI. 


loviturilor sub cen- 

Sporturile olimpice de iarnă. 


Iar cea mai bună modalitate de a 
transforma Shogun într-un joc cu adevărat 
dinamic, surprinzător şi în întregime antre¬ 
nant, adică modul campanie în multiplayer, 
nu există. Multiplayer se pot susţine numai 
bătălii „presetate”, de-a dreptul aseptice, 
uscate şi curate, complet lipsite de tensiu¬ 
nea surprizelor tactice survenite din inven¬ 
tivitatea strategică a oponenţilor umani. 
Poate că lipsa modului campanie în mul¬ 
tiplayer este cel mai mare minus strategic 
al Shogun Total Wan 


„De importantă supremă este să ataci 
şl să distrugi strategia inamicului.” 
(Sun Twki — Arta Războiului) 

In ceea ce priveşte partea de tactică a 
jocului, nu am decât laude, cu următoarele 
observaţii. Utilitatea castelelor este foarte 
redusă, singurul lor rol strategic constând 
în posibilitatea de a aştepta până la sosirea 



Abator în variantă niponă. 


întăririlor. Din păcate, sub aspect tactic, 
asediul unui castel este o glumă bună, fiind 
foarte neconvingător. Este drept, însă, că a 
modela un asediu este o provocare mult 
prea dificilă pentru game designerii zilelor 
noastre, şi poate, odată începutul făcut, o 
să vedem îmbunătăţiri şi pe această parte, 
fie în Shogun, fie în alte jocuri de gen. 

Utilitatea întăririlor este Ia rândul ei 
foarte scăzută, deoarece acestea sosesc 
numai când ai pierdut deja o trupă întreagă. 
Pentru că, dacă ataci cu mai mult de 16 tm- 
pe o provincie, restul trupelor peste 16 vin 
ca întăriri. Deci, într-un moment al bătăliei 
în care una din cele 16 trupe dispare, adică 
atunci când balanţa atârnă spre inamic. 
Doar dacă ordoni în mod voluntar unei tru¬ 
pe să se retragă de pe câmpul de luptă, va 
veni prima trupă de întărire. Dar, nu poţi 
controla care va fi această trupă de întărire, 

din cele disponibile. Poate că îţi vin arcaşi, 
şi ţie îţi trebuie Yari Cavalry! Aici este o 
mare deficienţă tactică a jocului, neexis¬ 
tând un queue controlabil în care pot fi or¬ 
ganizate întăririle. 

Pentru a fi efectivi în defensivă, muş¬ 
chetarii şi archebuzierii erau aşezaţi în 
spatele unor grilaje protectoare din bam¬ 
bus. Puteţi vedea acest lucru în bătălia de 
la finalul filmului „Kagemusha” regizat de 
Akira Kurosawa, a cărui vizionare v-o reco¬ 
mand pentru a intra şi mai bine în atmosfera 
respectivei perioade istorice. Cu toate aces¬ 
tea, grilajele de bambus, nelipsite pe câm¬ 
purile de luptă reale, nu există în joc. 

Gheişele contraatacă. 


înainte de a începe să vă prezint capo¬ 
dopera care se numeşte Shogiin: Partea 
Tactică, vreau să specific câteva mici amă¬ 
nunte referitoare la cei implicaţi în luptă. 
Toate trupele au diverse caracteristici, dar 
care nu sunt tocmai cele pe care le aşteptam. 
Luptătorii nu au parametri de defence sau 
attack clasici cum suntem obişnuiţi în toate 
strategiile, iar aceasta tocmai în ideea de a 
ne crea impresia că ne aflăm la conducerea 
unor trupe de oameni şi nu de cifre. Puterea 
de atac a unui grup de 80 de samurai este 
cea la care ne-am aştepta din partea a 80 de 
oameni bine pregătiţi pentru luptă. Tactic, 
ceea contează nu este puterea de atac în 
sine, ci diferenţele de putere de atac dintre 
cei doi oponenţi, la un moment dat. O parte 
din aceste diferenţe se obţin prin diverse 
upgrade-uri care pot fi de arme sau annuri 
(obţinute prin construcţia de clădiri spe¬ 
cializate: Aimory, Swordsmith). Celelalte 
upgrade-uri sunt datorate experienţei de 
luptă, atât ale fiecărei unităţi militare în 
parte, cât şi ale întregii armate. Experienţa 
armatei este dată de prestigiul generalului 
ei. Ca un punct bun al jocului, care contri¬ 
buie la intrarea în atmosferă, experienţa 
trupelor şi armatei este exprimată prin 
termenul de „onoare”. 

„Confuzia aparenta este rezultatul 
unei bune organizări.” (Sun T^u — 
Arta Războiului) 

începutul oricărei bătălii este greu, este 
momentul în care se decide amplasarea 
trupelor, se ia contact pe viu cu forţa şi dis¬ 
punerea oponentului. Chiar dacă forţele 
adverse par zdrobitoare, nu trebuie să te 


pierzi cu firea, deoarece, 
asemeni Starcraft-\\\m, tru¬ 
pele sunt foarte bine echili¬ 
brate, neexistând grup sau ar¬ 
mată invincibilă. Pentru că 
orice tip de unitate poate fi 
contracarat de o altă unitate, 

Shognn fiind foarte bine po¬ 
trivit sub acest aspect, întoc¬ 
mai ca în jocul celor de la Bli- 
zzard. Acest echilibru poate 
este realizabil, când te afli în 
defensivă, printr-o dispunere 
inspirată a trupelor pe înăl¬ 
ţimi, iar apoi prin ordinea în 
care se aruncă în luptă uni¬ 
tăţile. Chiar dacă un adversar e superior ca 
anuament şi număr, poate fi surprins după 
ce a obosit urcând dealuri şi munţi, 
importanţă având aici şi anotimpul în care 
se desfăşoară lupta. O apărare care se 
derulează iama sau pe ploaie abundentă 
are mai multe şanse de succes, zăpada scade 
din energia trupelor şi dispoziţia lor ofen¬ 
sivă, ploaia anihilează muşchetarii şi ar¬ 
chebuzierii, iar vântul afectează puternic 
precizia arcaşilor. Toate aceste elemente de 
relief şi condiţii meteo simt de foarte mare 
importanţă în Shogun şi constituie, poate, 
acel element care aduce sub aspect tactic 
acest joc în fruntea genului. 




Un cap pentru mine, un cap pentru tine. 

într-o primă fază a bătăliei AI-ul dă 
dovadă de diversitate, ascunzându-se în 
păduri când se află în defensivă, folosind 
trupe momeală prin care te atrage în am¬ 
buscadă sau pur şi simplu atacând din di¬ 
recţii diferite, în sezoane diferite, în chiar 
aceeaşi provincie. Acest ultim aspect este 
legat de posibilitatea dispunerii automate 
a annatei, printr-un clic de mouse pe meniul 
potrivit, într-o formaţie „clasică” de luptă 
desprinsă din manualele lui Sun Tzu şi ale 
unnaşilor săi. La dispunerea diferită a ar¬ 
matei, vom avea din partea Al-ului mod şi 
direcţie de atac diferite. După prima treime 
a bătăliei, însă, AI-ul nu prea mai dă semne 
de inteligenţă pentru că nu dovedeşte 
suficientă adaptabilitate şi viteză de reacţie 
la schimbările ce survin în câmpul tactic. 
Practic, o greşeală a jucătorului uman sau 
o slăbiciune a acestuia nu va fi decât foarte 
rar exploatată de oponentul artificial. Con¬ 
cluzionând, pe câmpul de luptă adevăraţii 
adversari sunt condiţiile de teren, vremea 


Sabia, spiritul samuraiului. 

şi slăbiciunea propriilor trupe. Mai adă¬ 
ugăm aici şi necesitatea (uneori stresantă) 
de a fi mereu atent la tiiipelc de arcaşi al 
căror skimiish este imperfect în ideea că 
arcaşii nu reacţionează la atacul unei alte 
trupe decât cea asupra căreia fac skirmish. 

La finalul unui articol în care ar părea 
că minusurile sunt mai numeroase decât 
plusurile, Shogun: Total War ridică mai 
mult decât justificate pretenţii la un loc pe 
harddisk-ul nostru. Pe lângă excelentul en- 
gine tactic, mai contribuie la o asemenea 
constatare felul în care muzica, sunetele şi 
filmele nc aduc în Japonia secolului XVI 
şi în mijlocul unor bătălii extraordinar de 
credibile şi captivante. în plus, vocile ac¬ 
torilor, singurul aspect al jocului în care 
au fost cooptaţi şi demnii urmaşi ai samu¬ 
railor, sunt o continuă sursă de încântare şi 
amuzament. 

Chiar dacă suma plusurilor şi minu¬ 
surilor jocului este foarte aproape de zero, 
pur şi simplu te trage inima să-l joci, să-l 
joci şi să-l tot joci... Şi poate că mai bune 
cuvinte în care am putea concluziona 
articolul nostm nu am găsi altele decât: 
„Dacă Shogun: Total War ar fi avut mod 
Campaign în multiplayer, ar fi fost aproape 
cu siguranţă jocul anului 2000!” 

Claude 8e Marius Ghinea 

A fi sau a nu fi 3D... 


A m să încerc ceva nou cu articolul 
ăsta. Pe lângă un ceva mai scurt 
review la Earth 2150 voi ataca un 
pic şi o problemă de care m-am lovit cam 
des în ultima vreme pe Intemetul frecventat 
de români: 3D sau 2D? 

Jocul în sine a apărut de ceva vreme, 
jocul ca proiect de articol mi-a apămt în 
braţe, minte şi calculatorul redacţiei de abia 
acum câteva zile. Dar, nu plângeţi flăcăi, 
„e” de toate pentru toţi, sper să-i conving pe 
necunoscători că jocul e o bijuterie ce tre¬ 
buie încercată iar pe cei mai versaţi sper 
doar să le gâdil un pic orgoliul şi să le 
amintesc că au jucat un joc... important. 

Da, da: IMPORTANT... Şi nu degeaba. 
Earth2150 este primul RTS total 3D cu 
adevărat impunător, un joc de colecţie, un 
„must have”. 

Plecând de la clădiri şi unităţi până la 
fraţii lor de sânge, râul şi ramul, totul este 
plin de poligoane şi îmbrăcat frumos în 


Mai lipseşte Moş Crăciun (călare pe un tanc 
şi cu o bazooka în mână, probabil). 


texturi. Şi să nu mai vorbim de concepţia să-i 
zicem artistică asupra jocului la nivel ge¬ 
neral: ploaie, nin¬ 
soare, zi, noapte, ră¬ 
sărit, amurg, umbre ce 
se modifică după 
poziţia soarelui, toa¬ 
te combinate dau jo¬ 
cului ăstuia ceva ce 
n-am mai observat 
cam de multişor la 
un RTS şi anume 
ATMOSFERA, o at¬ 
mosferă ce defineşte 
un univers credibil şi 
plăcut. 

Decorurile... 

După un sângeros război atomic. Pă¬ 
mântul este aproape distrus iar rasa umană 
aproape desfiinţată. 
Doar trei facţiuni 
inamice mai rezistă 
după sângerosul 
război: Dinastia 
Euro-Asiatică, con¬ 
centrată undeva pe 
teritoriul fostei Ru¬ 
sii, cu o armată nu¬ 
meroasă, dar com¬ 
pusă din relicvele 
ultimului război 
(aka arme conven¬ 
ţionale), Uniunea 
Statelor Civilizate 
(UCS), care rezistă 
pe unde se situa 
înainte SUA, o na¬ 
ţie de oameni între¬ 


prinzători, dar cam delăsători, care preferă 
ca războiul lor să fie dus de roboţi (băieţi 
deştepţi la o adică, eu pe ăştia i-am ales la 
început... şi unde mai pui că au şi cel mai 
bine gândit filmuleţ propagandistic) şi 
nişte ciudaţi numiţi Lunar Corporation, 
nişte indivizi uitaţi de societate, o comu¬ 
nitate ce s-a autoizolat de ceva timp pe 
Lună, nişte ciudaţi până la urmă, dar al 
căror stil mi-a plăcut şi asta pentru că jocul 
cu Lunar Corporation e altfel decât jocul 
cu celelalte două tabere, unităţile, modul 
de construire a bazei sunt cu totul necon¬ 
venţionale şi sunt o pată puternică de cu¬ 
loare pe lângă UCS şi ED. Jocul cu fiecare 
dintre cele 3 tabere este diferit, fiecare are 
avantajele proprii şi desigur minusurile pe 
care le descoperi doar după ce joci şi cu 
adversarii. UCS sunt, de exemplu, cei mai 
puternici, cu o putere de foc net superioară 
celorlalţi, ED sunt reprezentanţii războ¬ 
iului convenţional, LC au avantajul vitezei 
superioare de construire a clădirilor, iar 
unităţile sale, deşi nu foarte puternice, sunt 
rapide şi, cel mai important lucru, unităţile 
sale terestre plutesc la câţiva metri deasupra 
pământului şi au astfel avantajul de a putea 
merge şi pe pământ şi pe apă etc. 


Parcă am mai văzut asta undeva... C&C? 

Earth 2150 vine cu inovaţii nu numai 
în domeniul graficii, dar şi în cel al con¬ 
cepţiei generale a unui RTS. Plecând de la 
ţelul fiecărei tabere, care nu este de a-i 
distruge pe ceilalţi şi de a cuceri Pământul, 
ci de a-i zdrobi pe ceilalţi cât mai repede şi 
de a şterge-o de pe Pământ care, din cauza 
prea multelor bombe atomice, a fost aruncat 
de pe orbita sa şi se îndreaptă liniştit spre 
Soare (şi cum ideea de a fi transfonnat în 
friptură nu surâde nimănui...) până la modul 
de desfăşurare a misiunilor în care pleci 
întotdeauna de la o bază principală de la 
care îţi alegi misiunile viitoare, resursele 
şi unităţile putând fi transportate, chiar vă 
recomand, la sfârşitul unei misiuni la baza 
principală de unde vor putea fi trimise în 
următoarea misiune. Deh, toate astea arată 
că jocul nu este făcut în grabă şi nu se ba¬ 
zează exclusiv pe grafica sa (ceea ce nu mă 
miră de laSSI). 

Dacă imaginea asta nu întrece un 2D amărât, îmi mâne ciorapii! 


Şi colac peste pupăză, până şi sunetul 
şi muzica sunt excepţionale, fără glumă. 
Pornind de la muzica supărată de la UCS şi 
până la vocile copilăroase combinate cu o 
muzică absolut bestială la LC, totul este 
plănuit (o conspiraţie, zic eu) ca atunci 
când te ridici de pe scaun şi îndepărtezi 
căştile de urechi să te surprinzi fredonând 
vreunul dintre track-urile audio sau aştep¬ 
tând nerăbdător ca la radio să auzi aceeaşi 
muzică. 

Eh, uite că ziceam ceva de un review 
mai micuţ, dar deja m-am cam întins, şi nu 
mi-ar ajunge jumate de revistă ca să vă 
povestesc. 

Eu recomand tuturor jocul acesta, dacă 
ai un calculator destul de puternic este o 
plăcere, dacă nu... nu. Sincer vorbind, îţi 
trebuie un sistem puternic, dar merge foarte 
bine şi pe un Celeron cu 64 RAM şi un 
Voodoo Banshee, cu toate că se încetineşte 
(nu deranjant de mult) când ninge sau 
plouă (în joc, nu afară...). Deh, eu l-am jucat 
numai la 1024x768 şi pot să spun că pe un 
K7 600 MHz, cu un GeForce256, se împie¬ 
dica atunci când apăsam tasta V, umblaţi 
deci cu atenţie. 

2D7...3D? 

Acuma că toată lumea a apăsat pe tasta 
V şi şi-a înjurat sistemul şi banii de up- 
grade vă întreb: 2D sau 3D? Ca să răspun- 


Elicoptere, foc, explozii... niiiiiice! 


deţi la întrebare 
trebuie în prealabil 
să fi jucat un Home- 
world, Ground Con¬ 
trol sau Earthl 150. 

Strategia se 
aseamănă mult cu 
un joc de şah, o eva¬ 
luare calmă a situa¬ 
ţiei, o tactică bună 
şi capacitatea de a 
prevedea anumite 
evenimente sunt ca- 
lităţi cheie, modul 
de prezentare nu 
contează, este de 
ajuns o tablă plată 
sau în cazul nostru 
o hartă 2D rudimentară. După ce am vorbit 
cu ceva lume prin Internetul bântuit de 
băştinaşi am ajuns la concluzia că fanii stra¬ 
tegiilor 2D se îm¬ 
part în trei categorii. 

Prima este cea care 
preferă un RTS 2D 
unuia 3D din cauza 
cerinţelor de sistem, 
ei sunt cei mai 
mulţi. Cea de-a do¬ 
ua categorie este îm¬ 
părţită de cei cărora 
nu le convine difi¬ 
cultatea manevrabi¬ 
lităţii camerei într-o 
lume 3D şi cei care 
au în general proble- 
me cu orientarea 
într-un spaţiu tridi¬ 
mensional. Ultima 
categorie, cea mai 
puţin numeroasă, este formată din cei care 
pur şi simplu preferă 2D-ul pentru simpli¬ 
tatea sa, cei pentru care nu contează grafica, 
ci numai manevrele... aceştia sunt, cum să 
zic, „meseriaşii” . 

Eu nu mă regăsesc în nici o categorie. 
Cu toate că accept faptul că frumuseţea 
unei strategii nu depinde de grafica sa, tind 
să cred că 3D-ul e viitorul (mie mi se pare 
atât de clară concluzia asta încât faptul că 
am mai întâlnit unii care preferă strategiile 
2D m-a determinat să-mi spun aici părerea). 

Dacă vine vorba de controlarea unei ca¬ 
mere haotice într-un univers tridimensional 
pot să spun că nu am întâlnit nici o strate¬ 
gie 3D la care să nu stăpânesc camera după 
un sfert de oră. In plus, ne aflăm doar la în¬ 
ceput. Cu timpul, producătorii vor asculta 
cerinţele jucătorilor şi controlarea unei 
asemenea camere se va îmbunătăţi... 

In ceea ce priveşte orientarea într-un 
spaţiu tridimensional sau puterea sistemu¬ 
lui de joc, aici chiar nu se poate face ni¬ 
mic. Chiar aşa, singurul minus pe care îl 
văd acuma la strategiile 3D este necesitatea 
unui calculator performant care să îţi per¬ 
mită un joc rapid, fluent, uşor. 


Dacă ne gândim la inutilitatea 3D-ului 
într-o strategie la modul general (şi aici 
mă refer la ultima categorie de jucători), 
nu pot să înţeleg cum, strateg fiind, poţi 
refuza avantajul de a fi la faţa locului, de a 
cunoaşte în detaliu terenul pe care vei ac¬ 
ţiona. Este adevărat că, dacă vine vorba de 
realism, nu te poţi plimba în timpul luptei 
pe deasupra câmpului de bătălie, dar dacă 
poţi beneficia de acest avantaj, de ce să 
nu-1 foloseşti?! 

Ca şi concluzie ce să zic? Celor care 
joacă un RTS numai şi numai pentru S-ul 
din coadă le recomand 2D-ul, celor care 
joacă un RTS pentru R, T, S, atmosferă, 
feeling, eye candy le recomand 3D-ul. 

Ah, uite că acum mi-am adus aminte... 
RTS-urile 3D dau ceva nou genului, o at¬ 
mosferă aparte, deja jocul devine mai mult 
decât o simplă strategie, şi dacă asta te dis¬ 
trage de la sarcina principală sau dacă asta 


Efectul perfidei taste V. 

înseamnă pierderea unor caracteristici de 
bază ale RTS-ului (dar câştigarea altora, 
zic eu), apoi mă simt nevoit să îmi asum 
riscul şi să optez pentru 3D... până la urmă, 
orice ar fi, acesta este viitorul. 


Mitza 


DAT EiTEKMlCE 


rroducător: 
Distribuitor: 
Ofertant: 

Tel: 01-3302375, 
Sistem recomandat: 
64 MB RAM. 
Accelerare 3D: 


RTS 

TopWare Int./SSl 
Mattel Interactive 
Monosit Comimpex 
Fax: 01-3306351 
Pentium III 450 MHz, 

Da. 

KISS: un titlu care-şi face loc elegant în galeria genului FPS. 


P |atru eroi înarmaţi până-n gât, o lume 
fantastică, un circ în care toate au 
luat-o razna şi vajnicul jucător de la 
tastatură care are nobila sarcină de a re¬ 
stabili „ordinea şi curăţenia” în dimensiu¬ 
nea virtuală în care a fost aruncat, înainte 
de venirea lui Nightmare Chilei (unu’ rău 
de tot dom’le)! Nimic nou până aici, doar 
că jocul nu prea are legătură cu formaţia 
KISS (doar soundtrack-ul), ci cu banda de- 



Cred că nu i-a plăcut gluma mea de 
zâmbeşte aşa tare! 


senată a lui Todd McFarlane (autorul seri¬ 
alului SPAWN de pe canalul HBO) KISS 
Psycho Circus. 

Jocul este produs de Third Law In¬ 
teractive, echipă formată din opt foşti co¬ 
echipieri ai lui John Romero. Producătorii 
au folosit pentru acest titlu un engine 
Lithtech, mult modificat faţă de cel din 
Blood II: The Chosen şi beneficiind de ex¬ 
perienţa lucrului la Daikatana au reuşit să 
scoată pe piaţă un shooter care surclasează 
multe alte jocuri de acest gen care sunt de 
actualitate. 

K(omentarii) 

A treia dimensiune se face cu adevărat 
simţită în acest joc unde va trebui să fiţi 
atenţi şi la duşmanii care vin de sus sau de 
jos. Inamicii sunt împărţiţi pe categorii şi 
la sfârşitul fiecărui nivel veţi da de un 
„Boss Monster” foarte greu de omorât. Nu 
există o foarte mare 
varietate de inamici 
dar sunt foarte mulţi 
ca număr, mai ales 
atunci când vă veţi 
apropia de un „spaw- 
ner” unde strategia 
de bază va fi întâi să 
distrugeţi maşinăria 
diabolică, numai 
după aceea să vă 
ocupaţi de monştrii 
din jur. KISS Psycho 
Circus nu este de o 
dificultate prea ma¬ 
re şi poate fi abordat 


şi de persoane care „nu le prea au” cu acest 
gen. Al-ul nu este extraordinar, toţi monştrii 
vor tinde să atace ceea ce-i ameninţă, adică 
personajul vostru! Am observat de câteva 
ori doi „headless” bătându-se, dar nu am 
reuşit să-mi dau seama care a fost imboldul 
patriotic care i-a împins la aşa ceva. 

I(ntriga) 

Din anumite motive I(ntriga) a venit 
după K(omentarii) dar numai din motive 
de titlu! 

Jocul este împărţit în patru capitole mari, 
fiecare capitol fiind legat de un anumit ele¬ 
ment al naturii. Cei patm gardieni (Elderi): 
Starbearer (Water Realm), Beastking (Earth 
Realm), Celestial (Air Realm) şi Demon (Fire 
Realm), păzesc aceste tărâmuri, dar, în ultimul 
timp (după cum veţi atla din introducerea 
jocului), au devenit cam delăsători în ceea 
ce priveşte „paza şi protecţia” (chiar un pic 



Ce ciocan de 2000 de kile era să-mi tragă ăsta! 

mult peste aşteptări^ 

KISS... jocul? Fiind un fan al 
formaţiei KISS m-am repezit să văd 
despre ce este vorba. în drum spre 
calculatorul pe care era instalat KISS, 
mă gândeam care poate fi acţiunea 
acestui joc. Bănuiam că va fi vorba de¬ 
spre un soi de justiţie în care, bineînţe¬ 
les, trebuiau să fie implicaţi cei patru 
membri ai formaţiei. Ceea ce am găsit 
însă a fost cu mult peste aşteptările mele 
(ce-i drept aveam în minte şi jocul celor 
de la Iron Maiden, construit în jurul cele¬ 
brei lor mascote, Eddie). 

Mi-am ales unul dintre personajele , 
prezente şi... am pornit la joc. Frumuse¬ 
ţea graficii şi uşurinţa cu care îmi ma¬ 
nevram personajul m-au determinat să 
petrec mult timp în faţa calculatorului. 
Dar nu acestea sunt lucrurile care te im¬ 
presionează cel mai mult, ci atmosfera 
creată de joc. 



Cătălina virtuală. 


The Nightmare Child încă nu s-a i 
născut, însă mulţimea monştrilor apăruţi 
au făcut din Pământ un loc insuportabil. 
Stai cu arma în mână, păşeşti uşor şi în 
jur doar vântul şuieră trist şi parcă te 
avertizează că ceva este pe aproape. Mai 
faci un pas şi îi zăreşti, o mulţime de 
I păianjeni uriaşi cu braţe de oţel şi câini 
I ancestrali care scuipă foc. Şi ei te-au zărit 
1 pe tine, şi, ca la un semn, se reped cu 
toţii spre tine. Te lupţi din greu, reuşeşti ; 

I să-i omori şi din nou eşti înconjurat de I 
tăcerea îngheţată. Ştii că te aşteaptă şi 
alţii, ai vrea să scapi, dar în fond eşti în i 
Psycho Circus, de unde scapi doar dacă 1 
eşti mai viclean şi mai puternic decât ■ 
toate fiinţele pervers de malefice ale 
jocului. Te uiţi în jur, vezi că încă cerul 
i e acoperit de nori grei, că oraşul este 
pustiu şi te simţi atât de singur. Şi atunci 
îţi spui că trebuie să ieşi din acest coşmar 
cu orice preţ... 

V Cătălina 

V _ y 


morţi aş putea spune), deci voi 
va trebui să intraţi cu câte un 
personaj în fiecare „realm”, să 
recuperaţi toate piesele de armură 
ale Fidelilor, devenind noul gar¬ 
dian al tărâmului. Şi pentru că 
aveţi nevoie de cineva să vă ex¬ 
plice cum stau lucrurile pe acolo 
prin joc, producătorii au introdus 
o bătrână ţigancă, ce vă va 
îndruma paşii spre reuşită. 

S(lab) 



Documentaţia vine sub formă de bu¬ 
căţele de hârtie (pamphlets) care n-au fost 
puse de producători la vedere, ci au fost 
ascunse, dar vă veţi da seama de proprie¬ 
tăţile fiecărui obiect găsit în joc folosindu- 
1. Armele sunt în număr de şase şi nu diferă 
prea mult de la un personaj la altul. Prima 
diferenţă notabilă este prima armă (melee 
weapon), care este caracteristică fiecărui 
personaj. Ultima armă este de fapt o vrajă 
caracteristică fiecărui tărâm (apă, pământ, 
aer şi foc) care este eficientă şi destructivă, 
dar consumă foarte multă muniţie, care şi 
aşa se găseşte destul de greu în joc, dar va 
trebui să o folosiţi ca pe o ultimă soluţie, 
mai ales când veţi fi asaltaţi de un nor de 
„headless” sau „gasbags”. O ultimă obser¬ 
vaţie în ceea ce priveşte armele ar fi că pu¬ 
terea lor este mult mai mică decât mă aş¬ 
teptam, niciuna din arme nereuşind ca mu¬ 
niţia ei să treacă prin mai mulţi inamici la 
rând. Soluţii mai „subtile” de a aborda acest 
joc nu prea sunt, aşa că vă sfătuiesc să 
purcedeţi în genul Steven Segal, adică: 
„First SHOOT,thenASK!”. 

Cei care au auzit formaţia KISS înainte 
de acest joc vor recunoaşte multe piese ale 
lor care fac parte din fundalul sonor al aces¬ 
tui titlu. Melodia „God gave Rock&Roll to 
you” este ca un fel de bonus şi o veţi auzi în 



Fat Lady s-a îmbolnăvit de deces. 


Catedrală de catedrală... 

nivelul catedralei numai după ce o veţi fi 
omorât pe FatLady, dar credeţi-mă că şi 
mie, care nu sunt un fan al sus-numitei for¬ 
maţii, mi-a plăcut foarte mult. Efectele spe¬ 



ciale ale armelor, explozia proiectilului elec¬ 
tric şi vitraliile căzând în urma unei explozii 
pe care o provocasem, toate acestea au lăsat 
o bună impresie asupra nervului meu optic. 
Ce-i drept, este meritul engine-ului care este 
făcut pentRi aşa ceva! 

S(fârşit) 

Eu aştept de la producătorii autohtoni 
un shooter care ar putea avea numele FPS 
Psycho Guvernus: The Nightmare Times 
dar fără nici o legătură sau inspiraţie din 
viaţa reală, ci doar din benzile desenate la 
care participăm cu toţii! 

K’shu 

jp^PATg|T EHNfCE 

Gen: First Person Shooter 

Producător: Third Law Interactive 

Distribuitor: Gathering of Deve- 

lopers 


Sistem recomandat: Pentium II 450 MHz, 
64 MB RAM, DirectX 7.0. 

Accelerare 3D: Da. Multiplayer: Nu. 

V ampire The Masquerade: Redemp- 
tion, dezvoltat sub o licenţă a 
White Wolf Studios, creat pentru 
PC de către Nihilistic Software şi distribuit 
de Activision pare să fie reţeta RPG-ului 
de succes din zilele noastre. Cu o poveste 
pe măsură, care se întinde pe o perioadă de 
mai bine de un mileniu, în care iubirea în¬ 
vinge orice piedică, chiar şi a timpului, cu 
un modul de multiplayer foarte bine imple¬ 
mentat, un sistem de joc şi o interfaţă sim¬ 
plă, VTM:R este un pretendent serios la 
RPG-ul anului 2000, intrând în panoplia 
celor mai bune RPG-uri, cum ar fi Diahlo, 
Diahlo2, Soulhrin^er, Fallout, Falloiit2. 


Povestea 

...începe în secolul al Xll-lea avându-1 
ca erou principal pe Cliristoph Romuald, 
cavaler al Crucii, pornit în lupta sfântă 
împotriva barbarilor. Fiind rănit în luptă, 
acesta primeşte adăpost într-o mănăstire, 
unde se îndrăgosteşte de preafrumoasa 
Anezka, o călugăriţă din acea mănăstire. 
La scurt timp, Christoph va fi transformat 
în vampir de către Ecaterina the Wise din 
clanul Brujah. Datoria clanului Brujah, 
supranumit şi Prometean, este aceea de a-i 
proteja pe cei slabi şi care nu au aceeaşi 
putere ca a lor. Lasombra, Tzimiscc, 


Ventrue, Gangrel, Malkavian şi aşa mai 
departe, în total 13 clanuri, te vei întâlni 
cu toate şi vei alege între a te alia cu ei sau 
a lupta împotriva lor. Unul din primii tăi 
aliaţi va fi Wilhclm, un vampir din clanul 
Brujah pe care Ecaterina ţi l-a dat pentru a 
te ajuta. De aici până la a-ţi strânge încă doi 
aliaţi mai este cale lungă, pe care sunt sigur 
că o vei parcurge! Anezka pleacă în căuta¬ 
rea ta şi toţi o vor socoti moartă. între timp, 
tu afli povestea ei şi te duci după ea. Lumea 
vampirilor este foarte asemănătoare cu 
lumea în care trăim, trădarea, minciuna 
există şi ele aici, şi îţi vei da seama de aceste 
lucruri când, la Viena, te vei întâlni cu con- 


...vreau să văd mâinile-n aer. 

Christoph într-o poziţie de Mission Impossible. 
















Conu’ Christoph faţă cu reacţiunea. 


tele Orsi. Acesta tc va trăda, dar, cum orice 
datorie trebuie plătită, vei avea grijă ca în 
prag de mileniu (1999) să-i aduci aminte 
că nu i-ai uitat mişelia. La Londra şi New 
York, Pink te va trăda, ţinându-te în loc atâ¬ 
ta timp cât a avut nevoie Vukodlak pentru 
a se „ridica”. Dar Wilhlcm va fi acolo, ca şi 
în prima parte a Jocului şi te va ajuta să-l 
găseşti pe Vukodlak, însă alegerea finală 
este numai şi numai a ta! Oare vei alege să 
te lupţi cu puternicul Vukodlak sau îl vei 
recunoaşte ca noul tău stăpân? Oare vei 




Un grup de aventurieri hotărâţi. 

reuşi să o salvezi pe Anezka de la crudul ei 
destin? Răspunsul la aceste întrebări îl vei 
afla doar la sfârşitul jocului. 

Noutâti 

I 

Contrar tuturor RPG-urilor întâlnite 
până acuma, bara de viaţă este de culoare 
albastră, iar cea de mana este de culoare 
roşie. Mana este impropriu spus, deoarece 


pentru a executa 
orice vrajă o vei face 
numai atunci când 
consumi sânge, deci, 
aş putea spune că 
este un fel de 
„blood-bar”. 

Mai există şi un 
indicator de Frenzy 
care creşte în cazul în 
care personajul tău 
este atacat cu foc sau 
„lethal damage” sau 
dacă inamicii fac vrăji pentru a-ţi creşte sta¬ 
rea de frenzy. Frenzy este acea stare în care 
un caracter nu-şi mai poate controla acţiu¬ 
nile, „bestia” din el iese la iveală şi va ataca 
la întâmplare. Nu de multe ori mi s-a 
întâmplat ca un caracter din coterie-ul meu 
(ca să folosesc termenul producătorilor) să 
intre în Frenzy şi să-mi omoare un alt 
camarad, chestie destul de stresantă. Şi, 
dacă tot vorbeam de stări, ar fi momentul 
să amintesc şi de „torpor”! Ce este acest 
torpor? Dacă un membru al echipei tale 
„suferă” atât damage încât indicatorul de 
viaţă ajunge la zero, acesta intră într-un fel 
de stare latentă care poate fi înlăturată doar 
cu ajutorul vrăjii Awaken. Pentru cei fami¬ 
liarizaţi cu universul AD&D, vraja awaken 
este un fel de Ressurect. 

Damage-ul este diversificat în trei 
categorii: lethal, aggravated şi bashing la 
care pot adăuga şi fire damage-ul (arcuri şi 
arbalete şi mai târziu în joc aruncător de 
foc/grenade, lansator de rachete). Există trei 
setări ale comportamentului de luptă ale 
coechipierilor. Pe Offensive vor încerca să 
atace tot ce le stă în cale (şi în oraşe îi vor 
ataca pe cei neutri), pe Neutral vor începe 
lupta doar după ce ataci tu iar pe Defen¬ 
sive nu vor trage decât dacă sunt direct 
ameninţaţi. 

Inventory-ul fiecărui caracter este 
destul de mic, dar, în Haven, fiecare mem¬ 
bru al grupului tău are câte un comparti¬ 
ment gol în ladă, aşa că este loc pentru 
toate obiectele interesante pe care le vei 


găsi pe tot parcursul jocului. Haven este 
acel loc unde grupul tău se va putea odihni 
şi cheltui punctele de experienţă obţinute. 

Pentru ca jocul să devină mai inte¬ 
resant, producătorii s-au gândit să dea 
denumiri „exotice” la deja consacratele 



Rătăcind pe străzile Vienei. 

nume atât de des întâlnite în RPG-uri 
clasice, astfel: party-ul tău se numeşte „co¬ 
terie”, vraja de „Town Portal” este denu¬ 
mită Walk The Abyss iar „Identify” este 
Sprit’s Touch. 

R.L 

Pe tot parcursul jocului m-am lovit de 
destul de multe probleme grafice, umbrele 
o iau razna sau chiar înaintea unui personaj, 
texturile şi luminile, toate legate de en- 
gine-ul grafic. Unele dintre aceste neajun¬ 
suri au fost remediate de ultimul patch, dar 
se pare că nu îndeajuns. 

Harta nu îţi oferă prea multe indicii. 

în faţa unei uşi sigilată magic. 



ThvM carvtMtt v» rtranarly wailv U Ite dviiciu tlw valryhaU 
Mflliiiila thvy ar» lumUvri in a maiical loch 



Sucking blood is soooo fun! 


nu se poate călători de la o locaţie la alta 
doar dând clic pe hartă, ci va trebui ca de 
fiecare dată când ieşi cu „prada de război” 
dintr-un dungeon să călătoreşti până la 
fierar sau la magazinul de magie pentru a 
vinde ceea ce ai luat de la adversarii căzuţi. 


Probleme de Al ale inamicilor - uneori 
stau şi se uită la tine cum tragi în ei, mai 
ales în Temple of Seth. însă gafele de AI nu 


se opresc aici! Chiar şi partenerii tăi de 
aventură au un AI destul de stupid. Trag în 
ziduri, nu vin lângă tine, preferă să lupte de 
unii singuri. Mai sunt şi probleme de path- 
finding. Dacă Christoph are activată vraja 
Celerity, se va mişca foarte repede, iar ce¬ 


lorlalţi membri ai party-ului tău le va fi foar¬ 
te greu să-l urmărească, lucru ce va avea ca 
rezultat blocarea lor la diferitele cotituri 


din nivelele de pe tot parcursul Jocului. 

Shortcut-urile pentru vrăji, în număr 
de 6, sunt destul de puţine, având în vedere 
că la sfârşitul jocului, caracterul principal 
(Christoph) cunoaşte nu mai puţin de 12 
discipline, fiecare cu un minim de 4 vrăji 
disponibile. La fel, obiectele din „belt” nu 
am reuşit să le accesez rapid, ceea ce este 
un impediment în interfaţă. 

Dacă aduci skill-ul de Manipulation 
la 100, vei putea cumpăra obiecte la un 
preţ şi să le vinzi la un preţ mult mai mare. 
Nu ştiu dacă este un bug, dar oricum nu dă 
bine la nota finală a jocului. 

Totuşi, producătorii au scos un patch 
(ver 1.1) în care au rezolvat o mulţime de 
alte „mici erori” - pe lângă cea majoră: ina- 
bilitatea de a salva decât în Haven. Cred 
că ar trebui să mai scoată unul, mai ales în 
ce priveşte pathfinding-ul şi Al-ul! 

Bătrânul vampir 
vâ Sfătuieşte 

I 

Toate tomurile de discipline pe care le 
vei găsi în nivelele din Praga şi Viena te 
sfătuiesc să le foloseşti cu Christoph sau 
Wilhelm pentru că, după Viena, te vei trezi 
în Londra anului 1999, singur, deci orice 



Un „boss monster” care va apărea de mai multe ori în joc şi care nu e uşor de învins. 



5 - 

Bune 


Faună de canal constituită din: una bucată crocodil şi patru bucăţi vampiri. 


upgrade pe care l-ai tăcut coechipierilor 
tăi a fost cam în van. 

Tocmai, clin motivul enumerat mai sus 
pot să spun că jocul se împarte în' două 
bucăţi distincte: perioada veche şi cea 
modernă în care vei avea alte dotuă oraşe 
de parcurs: Londra şi New York. In 1999 se 
va schimba fundalul interfeţei, apărând 
semnul de armă de foc în locul săbiei şi 
semnul de scut dispare. Deşi amiele modeme 
(pistol, shotgun) dau impresia'Tinei puteri 
mai mari de foc, te sfătuiesc să nu te laşi 
amăgit, deoarece acestea au o acurateţe mică 
şi pe deasupra mai trebuie să cari după tine şi 
o tonă de muniţie. Soluţia adoptată de mine, 
spre sfârşitul Jocului, a fost de a-i echipa pe 
toţi din coterie cu arbalete (magneziu) care 
trag cu foc, iar pe Christoph cu sabia care 
rămâne după ce te trezeşti în Londra. 

Ceea ce n-am găsit, în tot Jocul, au fost 
obiecte care să mă protejeze de foc (Fire- 
ball), aer (Lightningbolt) şi alte discipline. 
Există în 1999 un costum de foc care dă pro¬ 
tecţie de +40 la foc, dar nu l-am găsit destul 
de bun şi a trebuit să renunţ la el în favoarea 
unei armuri balistice. 

Fiecare „dungeon” în care vei intra are 
trei subnivele la sfârşitul lor tu trebuind să 
învingi un boss-monster ceea ce respectă 


foarte mult stilul unui Joc arcade (de plat¬ 
formă). 

Cel mai simplu nivel mi s-a pămt de 


Filmele de început şi sfârşit sunt destul 
bine lucrate din punct de vedere grafic, 
toate celelalte secvenţe „filmate” fiind rea¬ 
lizate cu engine-ul Jocului. 

Muzica este foarte potrivită cu pe¬ 
rioadele şi nivelele din Joc. Am avut plă¬ 
cerea să ascult un rap de calitate în timp ce 
mă plimbam pe străzile New York-ului. 

Manualul este foarte bine documentat, 
fiecare caracteristică a personajului este 
descrisă în amănunţime şi ai ocazia să stu¬ 
diezi toate vrăjile care sunt în Joc. Bi¬ 
neînţeles că are şi o poveste destul de intere¬ 
santă chiar la început de manual, dar care 
este acolo doar cu scopul de a-ţi trezi pofta 
de aventură. 

Partea de multiplayer este o experienţă 
unică în ceea ce priveşte Jucatul pe Internet. 
Există posibilitatea de a schimba arme, de a 
ceda puncte de experienţă şi tomuri cu 


Vukodiak... adică dracul. 


Focul Gehennei. 

departe a fi cel din care trebuie să scapi, 
odată ajuns în Londra, asta, bineînţeles, da¬ 
că ai vraja Theft of Vitae din disciplina 
Blood. Anumite upgrade-uri ale vrăjilor din 
anumite discipline sunt inutile, ele func¬ 
ţionând efectiv doar cu primul nivel: Spi- 
rif s Touch, Walk The Abyss, Awaken. La 
final, când îl vei găsi pe 
Vokudlak la sfârşitul nive¬ 
lului doi din Cathedral of 
Flesh, vei avea posibilitatea 
să alegi trei fmaluri, două 
care se vor termina prin filme 
diferite şi unul în care 
trebuie să te lupţi efectiv cu 
Vokudlak. Când vei fi gata- 
gata să-l omori, acesta te va 
trimite în Bowels of the Ca- 
thedral, vei ieşi de acolo şi 
el se va transforma în Zulo. 
Pe acesta îl poţi omorî foarte 
uşor dacă ai vraja Prisoncr 
of Ice, deoarece acesta va ră¬ 
mâne nemişcat o perioadă de 
timp în care party-ul tău îl 
poate ataca. 


ajutorul cărora poţi învăţa alte discipline. 

Deşi sfârşitul este cam „în doi peri”, 
sunt sigur că producătorii, după succesul 
imens de care s-a bucurat Vampire The 
Masquerade: Redemption, vor scoate şi o 
continuare. 

K’shu 

Revlew 



L a sfârşitul acestei luni se împlineşte 
un an de când testul beta pentru 
Asheron s Caii s-a încheiat, produ¬ 
cătorii, Turbine Entcrtainment, fiind foar¬ 
te mulţumiţi de re 2 niltate şi încrezători în 
succesul jocului ce unna să fie lansat în 
luna noiembrie. Iniţial, pentru acel test beta 
au fost primiţi 1000 de candidaţi, după care 
numărul lor s-a dublat pentru ca spre final 
să devină open beta. Astfel, aproape toţi cei 
interesaţi de lumea fantastică a Dereth-ului 
au putut să-şi încerce forţele pentru aproape 
două săptămâni înainte de lansare. Motivul 
pentru care m-am decis să scriu acest mate¬ 
rial nu este pentru că Asheron s Caii ar fi 
un joc super-nou (după cum am spus, a 
fost lansat pe piaţă anul trecut în noiem¬ 
brie), ci datorită fenomenului căruia a dat 
naştere. 

Recunosc cu mâna pe inimă că am fost 
cucerit de acest joc încă de la început, am 
avut onoarea şi plăcerea de a mă număra 


printre cei 1000 de testeri admişi în prima 
fază a testului beta. De la apariţia jocului şi 
până acum s-au spus şi scris nenumărate 
lucruri, Intemetul în special este plin de 
pagini dedicate, construite şi întreţinute 
de către fanii acestui RPG. 



Sfârşitul unei zile agitate. 


Pe aceste pagini se poate găsi absolut 
orice informaţie despre cum să joci, cum 
să-ţi creezi personajul, cum să duci la capăt 


quest-urile şi - nu în ultimul rând - liste 
întregi ale magiilor şi skill-urilor. Nu trebuie 
să mire pe nimeni că Asheron s Caii a avut 
un asemenea succes de-a lungul acestui an. 
Jocurile Online sunt de-abia la începutul 
„carierei”. Deşi aparţin mai multor genuri, 
strategie, sport, acţiune, la capitolul Online 
RPG-urile sunt cele mai apreciate, iar din¬ 
tre acestea trei jocusri ies la rampă: Ashe¬ 
ron s Caii, Everquest şi Ultima Online. 

Chemarea 

Cu foarte mulţi ani înaintea evenimen¬ 
telor la care suntem martori, Dcreth, conti¬ 
nentul din Asheron s Caii, era stăpânit de o 
civilizaţie foarte puternică, Empyrc. Ca ori¬ 
ce regat fantastic ce se respectă, îşi are Mer- 
linul său, de data aceasta un tânăr năvalnic 
pe nume Asheron care la un moment dat a 
început să testeze posibilitatea călătoriilor 
instantanee prin teren cu ajutorul unor por- 

drăznesc să atace oraşele, în 
schimb oamenii s-au transfor¬ 
mat din vânat în vânător, iar 
pentru creaturile Derethului au 
început zilele grele. în sfârşit, ci¬ 
neva a răspuns chemării lui 
Asheron şi a început campania 
de curăţare a continentului. 


Clau Diu (Level RO), Hedodes 
şi Drakenux (Level CZ). 

taluri magice. La început, toate au fost bune 
şi frumoase, dar cum ulciorul nu merge de 
multe ori la apă, într-o zi Asheron a deschis, 
fără să vrea, un porUil către o dimensiune pa¬ 
ralelă în care vieţuia o civilizaţie insecti- 
formă foarte agresivă şi posesivă, Olthoi. 
Prin deschiderea creată, valuri întregi de 
insecte războinice s-au revărsat în Dereth, 
ducând la distrugerea regatului Empyrean. 
In încercarea disperată de a salva ce se mai 
putea, Asheron a deschis alte şi alte porta¬ 
luri, însă tot ce a reuşit a fost să aducă şi alţi 
monştri în Dereth. 

Empyre a dispărut, 
legendele spun că 
până la urmă Ashe¬ 
ron ar fi reuşit să 
deschidă un portal 
către o oază de linişte 
unde s-a retras cu 
ultimii supravie¬ 
ţuitori. Printre noile 
rase ce au pătruns în 
Dereth s-au numărat 
şi oamenii, primii so¬ 
siţi fiind Aluvienii. 

Secole la rând oame- 
nii din Dereth au 
trăit ca sclavi pen¬ 
tru Olthoi, până 
când un lider s-a ri¬ 
dicat dintre aluvi- 
eni şi a reuşit să-şi elibereze poporul chiar 
dacă a plătit cu viaţa acest lucru. încetul 
cu încetul, oamenii au construit mici aşe¬ 
zări, s-au organizat, s-au apărat şi acum tră¬ 
iesc într-o relativă siguranţă. Spun doar re¬ 
lativă, deoarece, chiar dacă monştrii nu în- 


îngenunchează în faţa mea, Sir Gromnie! 


Orice RPG începe, clasic, 
prin construirea unui personaj 
care să ne reprezinte în lumea 
virtuală, iar Asheron s Caii nu face ex¬ 
cepţie, doar că, acum, va trebui acordată 
foarte mare atenţie modului în care o vom 
face. Un personaj cu lipsuri sau caracteris¬ 
tici setate aiurea va avea de înfruntat ne¬ 
numărate greutăţi şi se va dezvolta nespus 
de greu. Dacă pe serverele non-PK un per¬ 
sonaj nu tocmai reuşit mai are cât de cât o 
şansă, pe Darktide, serverul de PK (Player 
Killer), un astfel de caracter este sortit 
pierzaniei încă din start. Orice personaj are 
trei tipuri de elemente ce vor trebui setate la 
început, un set neesenţial în care se vor alege 
înfăţişarea, hainele, locul de pornire, un set 


de caracteristici fizice (forţă, rapiditate, coor¬ 
donare etc.) şi un set de skill-uri sau abilităţi 
(de apărare, atac, magice etc.). Pe întreaga 
perioadă a testului beta s-a observat că 
anumite abilităţi erau super-utilizate (cele 
combatante, cele defensive, cele magice), în 
timp ce altele erau ignorate complet (cook- 
ing, alchemy etc.). Spre bucuria sau nemul¬ 
ţumirea, depinde de gusturi, multora. Tur¬ 
bine a venit cu o idee ingenioasă care să 
atragă atenţia şi asupra acestor meserii puse 
la colţ. Fiind un joc online, în care o 
mulţime de jucători se vor „bate” să atingă 
ei primii anumite obiective, era foarte greu 
de implementat quest-urile clasice RPG, 
gen mergi recuperezi un artefact îl dai cui 
trebuie şi ai obţinut recompensa. Singurele 
recompense obţinute în Asheron s Caii sunt 
punctele de experienţă obţinute aproape din 


Această schemă am desprins-o din ultimul film cu Van Damme. 


Caracteristici... 

Strenght: Detennină forţa loviturii 
şi greutatea care poate fi cărată (armuri, 
arme, săgeţi, trofee, componente). 

Endurance: cantitatea de viaţă şi de 
stamina a personajului. 

Coordination: ajută să loveşti opo¬ 
nentul mai des în acelaşi timp să-i eviţi 
atacurile. Mai influenţează şi skill-uri 
secundare precum Fletching. 

Quickness: viteza cu care loveşti, eviţi 
sau părăseşti locul luptei în cazuri 
disperate. 

Focus: componentă de bază a oricărei 
abilităţi magice, inclusiv defence-ul. 

Seif: determină cantitatea de mana 
şi contribuie şi la dezvoltarea skill-uri- 
lor magice. 


..si Abilitâti 


Melee Defence: te protejează de lo¬ 
viturile „close combat” ale adversarilor. 

Magic Defence: te protejează de 
atacurile magice. 

Missile Defence: te protejează de ata¬ 
curi cu proiectile. 

Item Enchant: permite incantarea 
armelor şi armurilor. 

Creature Enchant: pcnnite incantarea 
personajelor şi monştrilor cu vrăji ben¬ 
efice sau vulnerabile. 

War Magic: simplu... magie de atac. 

Life Magic: Magii de protecţie şi 
healing. 

Arcane Lore: permite învăţarea şi 
utilizarea magiilor precum şi a obiecte¬ 
lor magice. 

Mana Conversion: reduce cantitatea 
de mana necesară castării vrăjilor. 

Healing: pennite vindecarea perso¬ 
najului cu ajutorul kit-urilor. 

Fletching: skill prin care un arcaş îşi 
V ^oate produce singur săgeţile. _^ 

orice activitate desfăşurată (inclusiv iden¬ 
tificarea obiectelor, a persoanelor, monştrilor, 
din faptul că eşti lovit de monştri ş.a.m.d.) şi 
obiectele recuperate de pe cadavrele 
învinşilor. Revenind însă la ideea iniţială. 
Turbine au introdus quest-uri pentru obţi- 




Exerciţiile de yoga îţi purifică sufletul. 

Cât e turcu’, şi pistoluM 



De-ar şti Guard-ul ce-l aşteaptă după colţ... 






nerea unor arme sau armuri superpotente. 
Unele dintre aceste quest-uri sunt per¬ 
manente (Sword of Lost Light) pe când 
altele apar şi dispar lunar, numai cei care 
se mişcă rapid beneficiind de ele (Mattekar 
Robe). Pentru a duce la capăt un astfel de 


Două cornuri şi o sticlă cu lapte, vă rog! 

quest, în general trebuie să execuţi mai 
mulţi paşi. Primul ar fi obţinerea elemen¬ 
telor componente ce constau în cea mai 
mare parte în trofee obţinute de pe cada¬ 
vrele monştrilor (golem heart, moţe, lugian 
sinew, shard, gromnie tooth). Aceste trofee 
au valori foarte mici, nu pot fi vândute de¬ 
loc sau numai anumitor colecţionari răs¬ 
pândiţi prin toate oraşele continentului, 
dar utilizarea lor în cadrul acestor quest- 
uri le-au făcut foarte preţioase... asta şi ca 
urmare a faptului că se găsesc relativ rar. 
Odată ce au fost adunate toate componen¬ 
tele, urmează partea cea mai complicată. 


Noapte de vis alături de o lumânare. 


combinarea lor. Luate două câte două aces¬ 
tea vor fi îmbinate, folosindu-te de aportul 
unor skill-uri non-combative precum al- 
chemy sau cooking, până la obţinerea pro¬ 
dusului final. 

Armele obţinute astfel sunt „legate” de 
personaj, adică nu pot fi date sau pierdute, 
doar vândute - moment în care ele se pierd 
definitiv. Surpriza va interveni însă la sfâr¬ 
şitul operaţiei, deoarece nu vei 
putea şti ce caracteristici finale 
va avea artefactul, deoarece 
pentru stabilirea acestora sunt 
luate în calcul calitatea ele¬ 
mentelor componente şi mai 
ales abilitatea personajului în 
mânuirea acelei arme. 

Orice personaj va avea trei 
caracteristici de bază, întâlnite 
de altfel în marea majoritatea a 
RPG-urilor. Este vorba despre 
sănătate, mana şi energie. Sănă¬ 
tatea nu mai are rost să o ex¬ 
plic, rămâi fără ea ai murit, ma¬ 
na la fel de simplu este folosită pentru ma¬ 
gii. în schimb, cu energia (stamina) lu¬ 
crurile sunt un pic mai complexe. Activi¬ 
tăţi normale precum alergatul (ciudat de 
altfel), mersul, adunatul obiectelor nu con¬ 
sumă energie. 

în momentul luptei însă, energia este 
vitală atât pentru magi cât şi pentru 
războinici. Fiecare lovitură a luptătorului 
va consuma din această ener¬ 
gie, fiecare eschivă va consuma 
stamina... iar rezultatul pierde¬ 
rii totale a acesteia este înceti¬ 
nirea fatală a mişcărilor, impo¬ 
sibilitatea de a mai alerga (în 
cazul în care vrei să fugi de 
vreun adversar), precum şi im¬ 
posibilitatea de a mai evita lo¬ 
viturile oponenţilor. 

Magii au altă utilitate pen¬ 
tru stamina. Pentru ei este o 
sursă vitală de mana şi health. 
Cu ajutorul unor combinaţii de 
magii, ei îşi pot „reumple” re¬ 
zervele epuizate. 


Dacă scăpăm de-aici, dau o bere! 


Personagii negative... 

Nu se putea să vorbesc atât de mult 
despre personajele noastre fără să amintesc 
şi despre oponenţii noştri, acele „sănnane” 
creaturi care ne stau de-a curmezişul pe 
drumul ce ne va duce... hmmm... chiar unde 
ne va duce? Dar, mă rog, e mai puţin im¬ 
portant... Dcrcth-ul este plin de monstruleţi 


Aici ne trimit monştrii când facem prostii. 

care mai de care mai ciudat, mai periculos, 
mai... Atlasul zoologic al continentului 
conţine pagini întregi cu creaturi unele 
dintre ele cu adevărat sărmane (iepuri, vaci, 
chiar şi drudge), pe când altele pot indica 
cel mai scurt drum către Lifestone unui 
grup întreg de aventurieri (golemi, olţhoi, 
virindi, chiar şi drudge). De obicei, monştrii 
sunt construiţi pe aceleaşi principii ca şi 
eroii, cu câteva modificări ce le conferă 
rezistenţe speciale la anumite tipuri de atac 

^ighter/Enchanter ^ 

Este poate cea mai echilibrată clasă, 
din punct de vedere al caracteristicilor. 
Indiferent de anna folosită, loviturile lui 
sunt ucigătoare, puternice. De asemeni, 
rezistenţa fizică îi permite să facă faţă 
atacurilor monştrilor, chiar şi când este 
înconjurat sau prins la colţ. Este sin¬ 
gurul care poate folosi tactici de pe vre¬ 
mea lui Ştefan cel Mare gen aruncatul 



cu capul înainte în grămada de duşmani, 
însă nu ezită să folosească şi metode ma¬ 
chiavelice de genul „Dezbină şi stăpâ¬ 
neşte”. Dacă se descurcă şi cu item sau 
creature enchant, atunci este cu atât mai 
periculos, deoarece va putea să-şi do¬ 
peze abilităţile, să pună magii puternice 
pe amiele şi annurile sale şi în acelaşi 
timp să-şi slăbească oponentul. Pe lângă 
aceasta, în momentul în care va fi echi¬ 
pat cu un wand de war sau life va putea 
învăţa şi folosi şi magiile acestor şcoli, 
chiar dacă numai de nivele mici. 

Caracteristici de bază: Strenght, En- 
durance, Coordination, Quickness. 

Caracteristici secundare: Focus, 
Seif 

Abilităţi principale (preferabil 
specializate): Skill de amiă, Melee De- 
fence. Magic Defence. 

Abilităţi secundare (trained): Mis- 
sile Defence, Arcane Lore, Item Enchant, 
Creature Enchant, Healing, Un al doilea 
skill de armă (prefereabil Unarmed 
Combat sau Bow). 


sau alte abilităţi mai „deocheate”. Chiar şi 
în cadrul aceleaşi specii există diverse 
ranguri (a se citi niveluri), diferenţa dintre 
acestea facându-se fie prin dimensiunile, 
fie prin culoarea monştrilor. începătorii 
s-ar putea să simtă pe propria piele „igno¬ 
ranţa” în cunoaşterea monştrilor, a slăbi¬ 
ciunilor lor... E adevărat că pe mulţi îi va 
deruta un pic clasificarea pe niveluri a 
monştrilor ce aparţin diverselor caste sau 
specii. Fiindcă un drudge de level 4 nu 


este acelaşi lucru cu un shadow de level 4. 
în timp ce un lugian de nivel 32 îl poţi 
extennina fără prea mari bătăi de cap, un 
lich de level 20 o să te pună cu botul pe 
labe. De asemeni, oricât de slabi ar părea 
anumiţi adversari, nu trebuie uitat că în 
număr mare pot fi fatali. Aici intervin două 
elemente importante de care trebuie ţinut 
seama. Primul ar fi AI-ul adversarilor, care 
sincer nu mi s-a părut grozav, cel puţin din 
ce am întâlnit până acum fiindcă 
subteranele Dereth-ului ascunde probabil 
mult mai multe ciudăţenii decât ne-am 
putea închipui. în genere, monştrii sunt 
extrem de legaţi de teritoriu: dacă le-ai 
intrat în rază, fac tot posibilul să te 
extermine, în cazul în care vrei să fugi te 
vor urmări un timp, iar la capătul te¬ 
ritoriului, dacă nu te prinde sau nu te ucide, 
renunţă la unnărire. în schimb, atunci când 
e vorba să se folosească de abilităţile lor 
speciale o cam dau în bară. Cei care mai au 
câte o sclipire de inteligenţă, care nu cred 
că se datorează Al-ului cât şansei, sunt 
monştrii dotaţi cu abilităţi magice. Dar şi 
aşa... Am văzut cum se chinuiau să extragă 
mana unui luptător chiar de la primele 



Liniştea de după furtună. 


schimburi de amabilităţi lucru ce nu folo¬ 
sea sau dăuna nici unuia dintre combatanţi. 
Războinicul odată angajat în luptă nu mai 
are nevoie de mana, lasă oţelul să vorbească 
pentru el, iar monstrul, deja cu mana la 
maxim, nu are nici o utilitate pentru cea pe 
care tocmai a extras-o. Sau, când nu are 
şanse să atace de aproape un jucător, deşi 
dispune de range attack, monstrul îl 
foloseşte destul de rar. Iar exemple de acest 
gen pot continua. Pe de altă parte, monştrii 
care pot folosi magia sunt de zeci de ori 
mai periculoşi decât unul non-magc chiar 
la leveluri inferioare. Viteza şi frecvenţa 



Un colţ uitat de lume, Direlands. 



de castare este foarte mare şi pe deasupra 
mai şi loveşte teribil de puternic, pe lângă 
avantajul de a trage de la distanţă. Pentru 
luptători tară range attack, aceştia sunt 
adevărate coşmaruri. Singurul lucru la care 
pot spera este să ajungă lângă monstni şi 
să-l omoare înainte să apuce acesta să dea 


Archer/Enchanter 



Este luptătorul specializat în atacul 
de la distanţă fie el Bow sau Crossbow. 
Tactica preferată şi recomandată este să-şi 
caute un loc bun, preferabil înalt unde 
nu poate fi ajuns de adversari, şi de acolo 
să-şi împrăştie săgeţile. O alta - la fel de 
utilă şi eficientă - este hit and nin, în 
care arcaşul expediază un mănunchi de 
săgeţi, după care se retrage înainte ca 
monstrul să apuce să se repeadă spre el. 
Este destul de puternic pentru putea 
rezista o perioadă în faţa unor atacuri pu¬ 
ternice în cazul în care nu şi-a doborât 
adversarul înainte de ajunge la el. Odată 
ce a pus mâna pe un Composite Cross¬ 
bow, puţini vor mai scăpa din faţa să¬ 
geţilor lui. 


Caracteristici de bază: Strenght, Co¬ 
ordination, Quickness. 

Caracteristici secundare: Endur- 
ance, Focus, Seif 

Abilităţi principale: Bow, Fletching. 

Abilităţi secundare: Arcane Lore, 
Magic Defence, Melee Defence, Mis- 
sile Defence, Item Enchant, Creature 
^nchant, Life Magic. j 


Revlew 

De-amorul meu te-ndură, o, dulce Juiietă! 

cu prea multe magii. Bineînţeles că aici 
intervin elemente de tactică impuse de 
experienţa fiecăruia, alergatul în zig-zag, 
alergatul în cerc, strafe, provocarea 
anumitor vulnerabilităţi, şi lista poate con¬ 
tinua. Toate aceste elemente au impus de 
altfel, mai ales la jucătorii avansaţi şi cu 
experienţă, construirea anumitor tipuri de 
personaje. Cele mai de succes s-au dovedit 
a fi: Fighter/Enchanter, Archer/Enchanter 
şi Mag. De altfel, nici nu am văzut pe ni¬ 
meni care să-şi fi ales un personaj presetat 
deşi opţiunea alegerii acestora există. 

Doamna cu coasa 

Pentru foarte mulţi, Asheron s Caii ar 
părea, la prima vedere sau din citite, că 
este un joc foarte plictisitor. Adică ce ar 
putea tl distractiv în a fugi în pădure omorî 
tot ce vezi şi poţi, jefuieşti cadavrele, te 
întorci în oraş, te echipezi şi apoi o iei de 
la început. Nimic deosebit faţă de alte RPG- 
uri întâlnite. însă ceea ce a construit suc¬ 
cesul Asheron-\\\\\\ a fost interacţiunea din¬ 
tre oameni, mulţi, chiar foarte mulţi, au spus 
că este o copie aproape fidelă a civilizaţiei 
noastre actuale. Există oameni norocoşi şi 
oameni ghinionişti, bogaţi şi săraci, am¬ 
biţioşi şi slabi de înger, nechibzuiţi, deş¬ 
tepţi, ce mai toată gama... Unii sunt foarte 
încăpăţânaţi sau ambiţioşi şi vor încerca 
să se descurce singuri, alţii se vor da bine 
cât mai repede pe lângă vreun personaj im¬ 
portant, alţii se vor vinde scump... Este jo¬ 


cul care pennite aproape orice 
manifestare... Stăm comod în 
fotoliul nostru, ne rupem de 
realitatea crudă şi visăm cu 
ochii deschişi la o lume fan¬ 
tastică plină de eroi, unde vom 
face exact ce ne trece prin cap, 
desigur cu umiările de rigoare. 
Sentimentul acesta de imersiu- 
ne într-o altă lumea este accen¬ 
tuat şi de „dotările” tehnice ale 
jocului, engine-ul 3D, care - 
surprinzător pentru un joc On¬ 
line - funcţionează fără cusur. 
Cu ajutorul unor plăci grafice 
mai performante vom putea fi 
martorii unor peisaje mirifice, ai unui de¬ 
cor în care ne putem mişca liber fără 


Manifestaţie antiguvernamentală în piaţa centrală 


Focuri de artificii pentru avansare în grad. 

oprelişti. Am avut ocazia să asist la nişte 
răsărituri şi apusuri de soare cu adevărat 
magnifice, mai ales dacă sunt 
privite de pe un punct înalt 
(turn sau munte). 

Dar uite cum îl fură amin¬ 
tirile pe om şi uită ce are de 
făcut. Asheron s Caii este un 
joc de interacţiune socială în 
care legăturile dintre oameni 
definite în joc prin fellowship 
şi allegiance sunt ingredientul 
de bază. Fellowship constă 
într-un grup de aventurieri care 
se decid să atingă un ţel comun 
(vânătoare, curăţirea vreunui 
dungeon, recupera¬ 
rea vreunui cada¬ 
vru sau realizarea unui quest). 
Fellowship-ul durează doar o 
singură sesiune, în momentul 
în care jucătorii se deconec¬ 
tează, ea se destramă. Punctele 
de experienţă obţinute în 
aceste expediţii se împart între 
toţi membrii fellowship-ului în 
funcţie de nivelul fiecăruia. Al¬ 
legiance, în schimb, este o le¬ 
gătură de durată prin care se şi 
fonnează o structură de clan. 
Această legătură este perma¬ 
nentă, nu se destramă la deco¬ 


nectare şi în interiorul ei pe direcţie ascen¬ 
dentă vor circula puncte de experienţă ge¬ 
nerate de vasal către patron. Legătura 
aceasta este atât de complexă încât mi-ar 
trebui pagini întregi ca să povestesc despre 
ea şi este unul din elementele care, recunosc, 
m-au captivat cel mai mult la Asheron s 
Caii Alianţele funcţionează pe unnătonil 
principiu. Vasalul generează puncte de 
experienţă patronului/monarhului său, 
puncte care nu se deduc din experienţa 
adunată cu greu de acesta şi pentru care 
patronul „plăteşte” prin diverse metode (îl 
echipează cu amie şi annuri, îl învaţă magii, 
îi arată locuri bune de vânătoare, îl ajută la 
quest-uri, îl recompensează pentru avansări 
în grad, îl ajută să-şi recupereze cadavre 
atunci când a murit sau, ultima modă, power 
level up). Ce înseamnă un power 
level up? Un personaj de level 
mare din alianţă, de preferinţă 
un mag cu creaturc şi item en- 
chantment, ia un personaj de 
nivel mic şi îl duce într-un loc 
cu monştri foarte puternici şi 
care vor genera multe puncte 
de experienţă. Magul va crea 
diverse vulnerabilităţi pe 
monstru şi îi va creşte caracte¬ 
risticile personajului astfel 
încât ace.sta din umiă va putea 
ucide monştrii din 2-3 lovituri, 
monştri de care în condiţii 
normale ar fugi, dacă ar mai 
apuca. Astfel se poate ajunge 
ca un jucător să sară literalmente de la level 
1 până la level 15-16 în mai puţin de două 


Nimic nu e mai plăcut decât o baie pe cinste! 

ore. De aici încolo, vasalul se va putea 
întreţine singur, ba chiar va putea recruta 
şi ajuta la rândul lui pe alţii mai puţin 
norocoşi. 

Player Kilier 

Darktide este un server special de 
Asheron s Caii pus la dispoziţie de MSN 
Zone. De ce? Pe toate serverele jucătorii 
sunt protejaţi... mai precis nu se pot ataca 
şi ucide între ei până nu ating un altar situat 
undeva în Direlands şi care va sparge aceas¬ 
tă protecţie. Toţi cei care vor duce la capăt 


Level - octombrie 2000 
























Mage 

Este poate cel mai de temut caracter. 
Construit bine, poate extenuina dintr-o 
singură lovitură chiar şi pe cei mai peri¬ 
culoşi adversari. Este şi singurul care 
poate învăţa repede toate cele patru 
şcoli de magie. La nivele mici este foarte 
vulnerabil în faţa atacurilor fizice, însă, 
odată dezvoltat şi cu ajutorul multitu¬ 
dinilor de protecţii pe care şi le poate 
conferi, va deveni aproape de neatins. 
Magiile sale puternice pot descuraja 
chiar şi pe cel mai încăpăţânat atacator. 
Şi nu în ultimul rând sunt poate cei mai 
adecvaţi pentru a fi monarhi sau patroni 
(Leadership-ul lor este mare) deoarece 
pot susţine foarte uşor din spate un 
caracter de level mic în lupta sa cu mon¬ 
ştrii feroce. Tactici preferate hit and run 
şi drain life (la nivele mici), vulnerabi¬ 
lităţi şi atacuri magice puternice la le- 
veluri mari. 



Caracteristici de bază: Focus, Seif 
Caracteristici secundare: Strenght, 
Coordination, Endurance, Quickness 
Abilităţi principale: War Magic, 
Life Magic, Mana Conversion 

Abilităţi Secundare: Arcane Lore, 
Magic Defence, Missilc Defence, Item 
Enchant, Creature Enchant, Skill de ar¬ 
mă (dagger sau stafQ, Assess Creature. 


ritualul vor deveni player killer, vor putea 
ucide numai alţi PK şi vor putea fi ucişi la 
rândul lor. Darktide este singurul server 



Unde-s doi, puterea creşte. 



pe care începi jocul direct 
ca PK şi tocmai de aceea 
nu este pentru începători, 
în această lume trebuie să 
fii permanent atent, e greu 
să ai încredere în cineva, 
trebuie să te uiţi tot timpul 
peste umăr. Oraşele din 
Darktide sunt poate cele 
mai mari cimitire din 
Asheron s Caii în această 
lume se schimbă aproape 
toate conceptele şi tacti- 
cile învăţate până acum. 

Adversarul nu va mai fi un 
script stupid, ci un om in¬ 
teligent, care la adăpostul 
monitorului său îşi va folosi toate abili¬ 
tăţile pentru a se asigura că nu-1 vei mai 
deranja mult timp. începutul mai ales este 
cel mai greu în Darktide, deoarece cazi 
foarte uşor victimă vânătorilor feroce care 
pândesc la marginile oraşelor. Intrarea în 
oraş pentru a vinde trofeele şi pentru a te 
reechipa este poate mai periculoasă decât 
o aventură prin catacombe. Există luptători 
de level 5-12 care pândesc orice intrus şi 
încearcă să-l elimine şi apoi să-l jefuiască, 
în schimb, între PK de level mare există 
deja stabilit un fel de cod de onoare. Chiar 
dacă se omoară între ei, de cele mai multe 
ori, învingătorii omit intenţionat să culeagă 
obiectele de pe cadavrele învinşilor. Aici 
se va observa cu adevărat importanţa 
monarhiilor şi a alianţelor dintre ele. 

Cuvânt de final 

Microsoft este companie care a stârnit 
nenumărate controverse, însă la capitolul 
jocuri a fost mai mult decât inspirată. Ashe¬ 
ron s Caii este de departe cel mai bun RPG 
Online pe care l-am văzut. Odată ce ai înce¬ 
put să-l joci, cu greu mai reuşeşti să te laşi, 
uiţi de familie, de iubită, de prieteni, de 
tot... Pierzi zile şi nopţi încrâncenat în faţa 
monitorului, fie încercând să aduni sufi¬ 
ciente puncte pentru a mai ridica un skill, 
fie pentru a vedea dacă eşti pregătit pentru 
cine ştie ce creatură. 

Pentru toţi cei care vă veţi decide să-l 
încercaţi, vă sfătuiesc să vă asiguraţi că 
aveţi o conexiune bună la Internet, deoa¬ 
rece astfel veţi scăpa de frustrarea de a vă 
vedea personajul măcelărit de monştri fără 
să puteţi să clintiţi un deget. La acest capi¬ 
tol, cci care s-au decis să încerce cu fighter 
sunt uşor avantajaţi în faţa magului, de¬ 
oarece bătălia este rezolvată pe serverul 
american, iar luptătorului, odată ce i-ai dat 
auto repeat hit, va continua să lovească 
până omoară adversarul sau este omorât 
de către aceasta, chiar dacă la tine pe moni¬ 
tor acest lucru nu se observă. Dacă, în 
schimb, lagul te-a prins atunci când erai 
înconjurat de mai mulţi adversari cred că 
nici rugăciunile nu te mai ajută. Pe Internet 


au apărut o serie de softuleţe ce au ca scop 
uşurarea „muncii” din Asheron s Caii. 
Dintre acestea vă recomand trei ca fiind 
must have. Split Pea este unul dintre ele şi 
este extrem de util deoarece vă ajută atât 
la crearea personajului cât şi la învăţarea 
magiilor. AC Explorer este un soft, ce se 
poate updata periodic de pe Internet şi care 
conţine o hartă a Dereth-ului împreună cu 
toate punctele de interes fiecare dintre aces¬ 
tea cu coordonatele exacte şi o scurtă de¬ 
scriere oferită de oameni care deja au fost 
pc acolo. Iar la unnă poate cel mai folositor 
dintre toate AC Tracker. Acesta din urmă 
va monitoriza constant activitatea perso¬ 
najului notând la intervale regulate coor¬ 
donatele acestuia. Acest lucru este foarte 
util în cazul deconectărilor subite soldate 
cu moartea personajului, ştiind unde ai fost 
înainte de deconectare ai şanse mult mai 
mari să-ţi descoperi cadavrul. Iar dacă sc 
întâmplă să mori undeva în sălbăticie AC 
Tracker va însemna frumos pe hartă locaţia 
corpului lăsat în urmă. Acestea fiind spuse 
nu mai îmi rămâne decât să vă urez mult 
noroc celor care v-aţi decis să încercaţi 
Asheron s Caii şi să-l recomand cu căldură 
celor care mai au încă ceva dubii. 

Claude 

Aşa că tot am votat primari noi anul acesta. 


D e când IVI axis a trecut la simularea 
vieţii de familie, simulatoarele ur¬ 
bane au cam fost date uitării. 
SimCity se află undeva în arhive şi nici o 
altă companie nu a mai încercat să realizeze 
un astfel de joc. Iată însă că în unnă cu câ¬ 
teva săptămâni a apărut ffeeware pe Internet 
un city-builder produs de o fînnă germană 
complet necunoscută, Glamus. Mohility, 
cum se numeşte Jocul, este un simulator 
clasic, un SimCity în toată puterea cuvân¬ 
tului cu mici accente pe aspectul traficului 
din oraş. Pentru fanii genului, cea mai 
potrivită comparaţie este SimCity 2000. 

Cu jalba la primar 

Ca şi în jocul produs de Maxis, trebuie 
să construim un orăşel prosper, sau o un me- 
galopolis (după gusturi), în care să avem 
grijă ca toate nevoile cetăţeanului de rând 
să fie îndeplinite. La îneeput, populaţia va 
creşte uşor până la fantasticul număr de 
15.000 locuitori, dacă le asiguri strictul ne¬ 


cesar: case şi locuri de muncă. De la această 
cifră în sus „migratorii” vor fi atraşi doar 
dacă le poţi oferi şi o multitudine de alte 
aspecte. Ca şi în SimCity^ delimitezi nişte 



zone diferenţiate prin eu lori pe care con- 
citadinii tăi vor ridica şi construcţiile adec¬ 
vate, în speţă apartamente, magazine şi 
fabrici. Dacă aceste zone sunt în cantitate 
suficientă şi la o distanţă corespunzătoare 
de dmm, vei vedea cum se vor umple rapid, 


fiindcă oamenii înalţă spre ceruri cele mai 
maiestuoase clădiri într-un hei-rup colec¬ 
tiv. Ca design, deşi nu sunt atât de variate 
ca cele din Sim Cit\\ sunt totuşi suficient 
de plăcute pentru a te detenuina să încerci 
să-ţi construieşti un oraş „drăguţ” din punct 
de vedere arhitectural. Pe lângă aceste con¬ 
strucţii, mai sunt disponibile, într-un nu¬ 
măr redus e adevărat, clădiri adiţionale ca¬ 
re însă prin modul cum au fost concepute 
şi desenate merită toată lauda. în această 
categorie de clădiri intră cele destinate ridi¬ 
cării nivelului de trai al locuitorilor oraşu¬ 
lui, adică şcoli, supermarket-uri, facilităţi 
sportive, fiecare dintre ele putând fl con¬ 
struite în trei categorii de dimensiuni: mici, 
mari şi extra-large. Cele extra-large sunt 
de departe cele mai frumoase şi în nici un 
caz nu trebuie ignorate, deşi sunt costisi¬ 
toare, atât la construcţie cât şi la demolare. 

Cea mai plăcută surpriză pe care mi-a 
oferit-o acest joc a fost posibilitatea de a 
investi bani din bugetul primăriei pentru a 
cereeta diverse modalităţi de îmbunătăţire 
a vieţii citadine. E adevărat că sunt exclu¬ 
siv legate de subiectul trafic, maşini nepo¬ 
luante, carburanţi noi sau metode de a ţine 
lumea în casă. Odată ce aceste cercetări au 
oferit rezultate, poţi face tot felul de con¬ 
cesii pentru a determina lumea să le utili¬ 
zeze. 

Poţi, de exemplu, să plăteşti un anu¬ 
mit procent din preţul unei maşini electrice 
sau poţi să acorzi reduceri de parcare pentm 
maşinuţe de buzunar (să nu mă audă şoferii 
de Tico şi Matiz că cine ştie ce idei le dau). 

Transportul 

Simularea constructivă nu este cel mai 
important aspect al lui Mobility, cu fon¬ 
durile de început poţi construi foarte rapid 
ditamai metropola. Accentul se pune, aşa 
cum am mai spus, pe rezolvarea uneia 
dintre cele mai arzătoare probleme ale 
oricărei aşezări umane: TRAFICUL. Nu 
este, bineînţeles, cel mai complex simula¬ 
tor, dar atinge câteva detalii pe care alte 



Fabrici şi uzine. 

Zona rezidenţială. 

Trenule, maşină mică... 



Complex sportiv demn de olimpiade. 


jocuri le-au ignorat. Normal că pentru a 
avea trafic trebuie să ai drumuri şi maşini. 
Mijloacele de transport în comun vei fi 
nevoit să le achiziţionezi din banii 
primăriei, însă restul de vehicule vor apărea 
imediat ce vei fi construit în oraş câteva 
puncte de închiriat maşini precum şi un 
centru de dirijare a traficului. Drumurile 
au un rol crucial în detemiinarea nivelului 
de trafic şi de aceea vin şi în mai multe 
variante, pe care, le vei folosi în funcţie de 
planificarea ta urbană. 

Drumurile secundare le vei aşeza, evi¬ 
dent, în zone în care consideri că traficul 
nu va fi foarte ridicat; unnează drumurile 
principale şi autostrăzile. însă, pentru a 


construi o stradă nouă, trebuie întotdeauna 
să începi dintr-o altă stradă, de aceea 
trebuie să fi atent cum amplasezi clădirile 
ca să nu ai surpriza de a nu mai putea con¬ 
strui şosele, cu atât mai mult că nu pot fi 
pornite din orice punct al străzii de origine, 
în afară de drumuri, se mai poate construi 
o reţea de trenuri urbane, însă eu, în ge¬ 
neral, am evitat-o, deoarece am avut difi¬ 
cultăţi mari în a intersecta şoselele cu ea. 

Odată reţeaua rutieră pusă la punct, 
urmează partea eea mai delicată şi com¬ 
plexă în acelaşi timp. Este momentul în 


care începi să simţi acele mici detalii despre 
care am amintit la începutul acestui para¬ 
graf Intră atât de mult în detalii încât ai 
posibilitatea să-ţi construieşti semafoare la 
intersecţii, ba chiar să stabileşti cât timp să 
stea aprinsă lumina verde pentru fiecare 
arteră în parte, să setezi priorităţile la inter¬ 
secţiile fără semafor sau să impui limite de 
viteză (mai ales în dreptul şcolilor, că doar 
nu vrei să rişti viaţa viitorilor „urbanişti”). 

Transportul în comun trebuie şi el su¬ 
pervizat cu mare atenţie. Mai întâi vor tre¬ 
bui amplasate staţiile, după care vei putea 
desena traseele (le fel ca în Traffic Giant) 
şi, în final, să distribui autobuzele. Spre 
deosebire de jocul produs de JoWooD Pro- 
ductions, Mobility 
oferă posibilitatea 
de a seta frecvenţa 
de circulaţie a auto¬ 
buzelor (frecvenţă 
în funcţie de care ţi 
se va şi cere un anu¬ 
mit număr de auto¬ 
buze). Dacă vreuna 
dintre linii este su- 
pra-aglomerată eşti 
anunţat imediat pen¬ 
tru a putea lua mă¬ 
surile necesare, cum 
ar fi mărirea frec¬ 
venţei, a numărului 
de autobuze pe acel 
tronson sau crearea 
unei linii adiţionale. 
Pentru a lucra eficient în această junglă 
citadină, ai nevoie de informaţii precise şi 
rapide. Mobility excelează în una şi cam 
clachează în cealaltă. Informaţii sunt o 
mulţime, multe utile, altele doar de formă. 
Tocmai din această cauză va fi destul de 
greu să realizăm care sunt cu adevărat cele 
de care avem nevoie, unde să acţionăm şi 
cum. Lipsa unui tutorial se simte cel mai 
acut tocmai în acest aspect. E adevărat că 
odată ce te-ai obişnuit îţi va fi destul de 
uşor să ajungi la informaţia dorită, dar până 
atunci o să te simţi ca un puşcaş marin asal¬ 



Cifre, cifre şi iar cifre. 


tat de gloata vietnameză. 

Pentru un joc distribuit free pe Internet 
şi produs de o companie care nu are nici 
un dram de experienţă în acest domeniu, 
Mobility este un joc reuşit la toate capito¬ 
lele. Nu are cerinţe de hard pretenţioase, 
este atractiv şi antrenant încât să te ţină 



Cărarea calului de oţel. 


ore întregi în faţa calculatorului, iar tehnic 
vorbind - grafica şi sunetul (midi), deşi la 
nivelul anului 1997, sunt satisfăcătoare. 
Nu îmi mai rămâne de făcut decât să vă 
urez zile uşoare în fotoliul de primar şi să 
vă bucuraţi de prezenţa acestui joc full de 
pe CD-ul nostru. 


Claude 



Gen: City Builder 

Producător: Glamus 

Distribuitor: Glamus 

Sistem recomandat: Pentium 166 MFlz, 
32 MB RAM, Win 95. 

Accelerare 3D: Nu. Multiplayer: Nu. 

T oată lumea aşteaptă cu sufletul la 
gură să vadă în ce direcţie se în¬ 
dreaptă City builderele produse de 
Impressions Games. Pharaolu lansat anul 
trecut în toamnă, nu a făcut altceva decât 
să îmbrace Caesar III în straie egiptene şi 
să-i înveţe pe romani să construiască monu¬ 
mente gigantice. 

Impressions se pregăteşte de un nou 
decor, cel al mitologiei greceşti, şi, în timp 
ce întreaga atenţie este îndreptată către 
proiectul Zeus, intrat deja în faza de beta 
test, producătorii au reanimat mitul celor 
două Jocuri anterioare Caesar şi Pharaoh. 

Cleopaîra: Queen of the Nile este un 
mission pack pentm Pharaoh, iar legăturile 
cu vechiul Caesar nu constau doar în refe¬ 
ririle la aventurile amoroase ale celebrei re¬ 
gine cu liderii romani Caesar şi Antoniu, 
ci şi în câteva mici schimburi de amabilităţi 
între cele două armate. Situaţia mission 
pack-urilor şi add-on-urilor nu este atât de 
ingrată ca cea a unor continuări. în timp ce 
un al doilea joc este obligat să vină cu idei 
şi elemente noi, un mission pack este sufi¬ 
cient să creeze doar nişte situaţii, provocări 
noi, iar dacă aduce şi câteva îmbunătăţiri 
atunci cu atât mai bine. 

Inima de... regina 

In cazul Cleopatrei cele două „nece¬ 
sităţi” au fost atinse. Pe de o parte continuă 
povestea de acolo de unde a părăsit-o Pha- 



Zonă rezidenţială la poale de templu. 



Frumuseţea a făcut întotdeauna casă bună 
cu misterul... 


raoh, adică din perioada de apogeu a gran¬ 
dioaselor piramide până la ultimul condu¬ 
cător adevărat pe care Egiptul l-a avut, 
Cleopatra, de la Piramidele lui Tuthanka- 
mon şi Ramses până la decăderea Alexan¬ 
driei, oraşul care la un moment dat ajunsese 
atât de puternic încât populaţia lui era du¬ 
blă faţă de cea a Romei. Doar transpunerea 
jocului într-o altă perioadă a istoriei Egip¬ 
tului nu ar fi justificat prezenţa acestui mis¬ 
sion pack pe piaţă. De aceea nu trebuie să 
ne mire că au apărut şi câteva noutăţi pe 
ici pe colo, unele impvse de epoca folosită, 
altele impuse de şeflil de proiect. 

Cele mai vizibile prezenţe sunt la capi¬ 
tolul meserii cu construcţiile aferente şi, 
nu în ultimul rând, obiectivele ce trebuie 
atinse. La ultima dintre acestea, modificările 
nu sunt majore, în genere au apărut misiuni 
cu termene limită de realizare sau altele în 
care trebuie să menţii anumite standarde 
pentru un anumit timp. Meserii noi, după 
cum am mai spus, au apărut... nu sunt foarte 
multe, dar se integrează bine în economia 
oraşului şi sunt chiar mai mult decât utile, 
în principiu, din produsele acestora se scot 
bani frumoşi prin comerţ, însă contribuţia 
lor la construirea giganticelor lăcaşe mor¬ 
tuare este majoră. Interiorul mormintelor 
este foarte întunecat, iar^lavii/muncitorii 
vor fi reticenţi în a intra în ele, moment în 
care prezenţa unui fabricant de lămpi în 
oraş este extrem de apreciată. De asemeni^ 
pretenţiile Faraonilor pentru designul şi 
aspectul monuântului au crescut simţitor, 
motiv pentru care artizani din toată Ţara 
Egiptului se strâng pentru a vopsi pereţii 
monuântului, activitate pentru care au ne¬ 
voie de vopsea ce se obţine din henna. Şi uite 
aşa un întreg lanţ de producţie a fost creat. 
Până una alta pe mine m-au distrat la culnfie 
dezastrele naturale ce se ivesc pe parcursul 
misiunilor, de la invazii de broaşte (ce-ţi 
alungă populaţia) sau lăcuste (ce-ţi deci¬ 
mează recoltele) până la transformarea 
Nilului în Marele Fluviu de Sânge. 

Egiptul este recunoscut pentru construc¬ 
ţiile mortuare pe care le-a lăsat moştenire 
posterităţii. însă civilizaţia lor glorioasă 
nu s-a limitat numai la acestea. Toată lumea 
a auzit de Farul din Alexandria, una dintre 
cele Şapte Minuni, sau realizează pierderea 
imensă pe care a suferit-o omenirea atunci 
când Biblioteca din Alexandria a ars arun¬ 
când în neant cunoştinţ^ unui popor în¬ 
treg. Toate aceste edipcu, alături de multe 
altele, pe care nu afe rost să le înşir acum 


aici, vor putea fi amplasate şi folosite în 
Cleopatra. Din nefericire, dacă până acum 
am amintit numai de noutăţile aduse de 
Cleopatra (apropo nu este stand alonc, veţi 
avea nevoie de Pharaoh instalat) a şi 
păstrat o mulţime de bug-uri ale predece¬ 
sorului său masculin.în special cele legate 
de găsirea traseului cel mai scurt de către 
muncitori sau cele ale managementului 
depozitelor. 

Teoretic Cleopaîra este pentru Pha¬ 
raoh ceea ce Brood War este pentru Star- 
craft, practic însă mă îndoiesc să se fi 
realizat acest obiectiv. 

Cu toate acestea nu pot să nu remarc 
oportunitatea momentului apariţiei. Toată 
lumea aşteaptă acum cu nerăbdare Zeus, 



Aşa se construiesc marile morminte. 


iar dacă au posibilitatea să-şi înece un pic 
focul cu Pharaoh înnoit nu cred că vor 
ezita. Dar asta numai până Ia apariţia lui 
Zeus. 


Claude 

Walkthrough 



lată câteva „Tips & Tricks” care sper că-ţl vor folosi. 


J ocul este liniar, deci, ori vei avea ne¬ 
voie de anumite obiecte, ori va tre¬ 
bui să fii prezent în anumite locaţii 
pentru a trece la următorul episod. Nu este 
nevoie să arunci banii pe obiecte „+1”, de¬ 
oarece le vei găsi în diferitele dungeon-uri 
prin care vei trece; în schimb, cele magice 
merită păstrate. Magul este foarte important, 
pentru că anumiţi adversari nu pot fi loviţi 
decât cu magie (aici se va dovedi util 
ciocanul lui Conlan), iar clericul are aceeaşi 
importanţă datorită healing-ului pe care-1 
poate face. Nu trebuie să scapi din vedere că 
un hoţ va fi întotdeauna util la deschis uşile 
şi cuferele încuiate, dar şi la a detecta 
capcanele ascunse prin toate nivelele jocului. 

Prolog - Easthaven 
si Kuldahar Pass 

I 

în colţul de S-W al hărţii o vei găsi pe 
Elisia (cea care îi cânta lui Jhonen). 

în colţul de S-E al hărţii te vei întâlni 


cu Damien, acesta îţi va povesti despre go- 
blini pe care va trebui să-i omori. Lui Dami¬ 
en trebuie să-i duci peştele pe jumătate 
mâncat ca să-i demonstrezi că i-ai omorât 
pe goblini. 

în Kuldahar Pass te vei întâlni cu un Ogre 
pe care-1 doare capul. Când ajungi la Kulda¬ 
har vorbeşti despre Ogre cu Arundel şi aces¬ 
ta îţi va spune reţeta antidotului pe care i-o 
vei comunica lui Ogre. în moara abando¬ 
nată, în nivelul superior vei găsi, închis 
într-un dulap, un băieţel pe care-1 eliberezi 
şi mai primeşti nişte experienţă. 

Capitolul 1 - The Vale 
of Shadows şi Temple 
of the Forgotten God 

După ce intri în caverna din N-E a hărţii 
şi îi vei bate pe toţi undead vei ajunge să 
vorbeşti cu spiritul lui Krcssclack. Acesta 
îţi va spune că nu el este sursa răului, dar te 


va ajuta în quest-ul tău doar după ce o vei 
omorî pe preoteasa Lysan (se atlă în peştera 
chiar la sud de Statuia din centail hărţii). 
Annele din categoria „blunt weapons” (ham- 
mer, mace) vor face mai mult damage (faţă 
de annele edged - săbii, topoare etc.) îm¬ 
potriva scheleţilor. în Temple of the For¬ 
gotten God nu vei găsi l leartstone gem, 
dar te vei întoarce la Arundel şi acesta îţi 
va da o nouă destinaţie pc hartă. 


Capitolul 2 - Dragon’s Eye 


în peşteri va trebui să-l învingi pe Liz- 
ard King care-i ţine captivi pe localnicii 
din Kuldahar. Tot aici se atlă şi Sheemish, 
fiul lui Conlan, iar când te vei întoarce la 
Conlan vei primi cheia de la cufăr (asta da¬ 
că nu l-ai descuiat deja cu „hoţul”!). Youx- 



onomei este chiar fetiţa care apare la în¬ 
ceputul nivelului final, iar în camera în 
care se află te sfătuiesc să nu intri, ci să 
foloseşti arme de distanţă, până vine ea 
spre tine. Asupra ei vei găsi Heartstone Gem. 


Capitolul 3 - Severed 
hand si Labelas Tower 

I 

Cele patru bucăţi din maşină (Astro- 
labe) le vei găsi astfel: o bucată se află la 
popa care te roagă să-i omori pe „semenii” 
lui, o bucată se află la căpitanul gărzilor 
(care îţi va adresa aceeaşi rugăminte), alta 
se află în porţiunea inferioară a turnului, 
iar ultima în partea superioară a turnului. 
Numai după ce vei repune în funcţiune ma¬ 
şina vei putea discuta cu Larell şi îi vei 
putea înmâna Heartstone gem. 




Decât s-o iau pe podul ăla şubred, mai bine o iau prin dreapta. 

Capitolul 4 - Dorn’s Deep 

Inamicii intitulaţi Drow sunt foarte 
buni, cei care trag la distanţă au arbaletă şi 
nişte săgeţi care fac 30 de puncte de dam- 
age în 15 secunde, deci atenţie. Nu sunt de 
neglijat nici magicienii Drow! în peşteră 
vei găsi doar un badge (ICrilac’s Badgc), 
dar vrăjitorul (Saablic Tan) îţi spune că mai 
sunt încă cinci pe care trebuie să le obţii 
pe toate. 

La masa rotundă vei observa scris pc 
ea trei semne care se repetă. în încăperea 
alăturată se află aceleaşi trei cercuri con¬ 
centrice. 

Trebuie să calci doar pe semnele cores¬ 
pondente cu cele din camera anterioară 
pentru ca să poţi elibera mecanismul 
(ciocanul căzut de la statuie). 

Calci pe primul semn (primul cerc), 
mergi pe lângă zid şi poţi călca în primul 
cerc şi pe semnul alăturat, după care mergi 
pe marginea cercului al treilea şi calci pe 
semnul de infinit. 

în al doilea ecran (după fantoma lui 
Norlinoor) găseşti „esenţa” lui Terikan pe 
care trebuie să o duci în cripta lui Jamoth, 
numai astfel îl vei învinge pe Lich. Vei găsi 
de asemenea multe alte obiecte utile prin 


monninte, deci merită să te uiţi prin ele, 
dar cu hoţul şi să aibă activată opţiunea 
„detect traps”. 

Capitolul 5 - Wyrm’s Tooth 

Gareth te va ruga să obţii cheia dc la 
ieşire pentru ca sclavii să scape. Soth îţi va 
da o carte cu ajutorul căreia vei reuşi să 



Oare de ce nu-i nimeni aici la bar? 


treci podul din S-W hărţii. Kerish îţi va da 
cheia bănuind că tu eşti un spion. După 
ce-i dai cheia lui Gareth toate salamandrele 
îţi vor deveni ostile. N-ar fi rău să te folo¬ 


seşti de ideea pe care ţi-a dat-o Gareth: 
aceea că salamandrele sunt sensibile la foc. 
Clericul ar trebui să aibă o vrajă Resist Fire/ 


Cold care se va 
dovedi utilă şi ea. 
Mergi la pod, îl 
repari cu ajutorul 
cărţii date de 
Soth, te baţi cu 
toţi Frost Giant 
din peşteră, inclu¬ 
siv cu Joril (obţii 
al doilea Badge), 
şi eliberezi sclavii 
după CC îl omori 
şi pe Kontik. 



Casa lui Arundel. 


Capitolul 6 - Dorn Deep 

Tarnished Sentry sunt nişte inamici 
demn de luat în seamă ei putând ataca atât 
de la distanţă cât şi dc aproape. 

Cea mai bună aniiă împotriva lor este 
magia, deoarece săgeţile nu au nici un efect 
asupra lor. 

Sfârşit subit... (continuarea în numărul 
viitor) 

K’shu 




O frumoasă fântână de foc. 


Cavalerii mesei rotunde. 

Multimedia 



Magfac HoyR Delinw 

Sau despre cum un program de calculator te 
poate face din om, un adevărat DJ! 



că sunt virtuale. Deci, nu pot fi mişcate cu 
mâna, şi nici mouse-ul nu poate fi folosit 
pentru a face scratch în timp real. în schimb, 
în fiecare din aceste tumtable-uri virtuale 
se pot stoca, pe lângă o piesă muzicală, 
până la opt sunete (loop-uri sau efecte so¬ 
nore, precum şi întregi fraze muzicale sau 
de voce). Pentru a uşura potrivirea pieselor, 
a loop-urilor şi a efectelor sonore într-un 
mixaj beton, ambele tumtable-uri au funcţii 
de detectare a BPM-ului, dar şi de potrivire a 
BPM-ului între cele două tumtable-uri prin 
rcsampling, pitchshifting sau timestre- 
tching, precum şi de sincronizare între tum¬ 
table-uri. Foarte util mi se pare faptul că, 
pe fiecare din turntable-uri apar patm „be- 
culeţe”, ce se aprind unul după altul pentm 
a marca bătaia piesei mlate. Este astfel mult 
mai uşor să ştii când trebuie să dai play la 
un anumit efect, deoarece beculeţele îţi 
indică unde te afli în cuprinsul măsurii 
muzicale, întocmai ca în cazul unui sequen- 
cer analogic. Bineînţeles, pentm ca această 
funcţie să-şi dovedească utili¬ 
tatea, trebuie ca latenţa audio 
a sistemului să fie cât mai redu¬ 
să. Această latenţă poate fi re¬ 
glată în meniul de Opţiuni, prin 
jonglarea cu dimensiunea buffem- 
lui din memorie folosit de pro¬ 
gram pentm datele audio. Este 
de preferat să deţineţi o placă de 
sunet care are drivere DirectX. 
Veţi evita astfel folosirea unor 
drivere DirectX emulate, ceea 
ce va duce la reducerea tim¬ 
pului scurs între mouse click şi 
efectul audibil al acestuia. 


F oarte mulţi cititori m-au întrebat, 
prin e-mail sau scrisori, despre un 
program care să le permită să mi¬ 
xeze MP3-uri în timp real, având la dis¬ 
poziţie diverse funcţii ce pot fi întâlnite 
de obicei pe mesele de mixaj ale DJ-lor, în 
discoteci. Produsul celor de la Magix, şi anu¬ 
me PlayR Deluxe, este un astfel de soft¬ 
ware, despre care vă pot spune deja că m-a 
surprins prin mulţimea de posibilităţi pe 
care le oferă. 

2 X Turntable 

„Tumtable" - asta ar cam însemna pick- 
Lip de DJ, din acela pe care se pune placa de 
vinii şi se fac, cu mâna, o grămada de efecte, 
cum ar fi scratch şi reverse, în diverse 
fonnule ritmice. De obicei veţi găsi pe masa 
unui DJ cel puţin două tumtable-uri, pentru 
a spori diversitatea sonoră necesară unui 
mixaj de calitate. Există şi în Magix PlayR 
Deluxe două astfel de tumtable-uri, numai 


Mixaj şi efecte 

Reducerea latenţei audio este într-ade- 
văr importantă, dat fiind că toate reglajele 
se pot face în timp real, şi, de aceea, este 
foarte important să le poţi potrivi cu mu¬ 
zica. Spre exemplu, se poate folosi un mixer 
pe 19 canale, din care 16 sunt dedicate 
sloturilor de efecte ale tumtable-urilor (câte 
8 de fiecare), două pieselor muzicale încăr¬ 
cate în tumtable-uri, şi unul intrării audio 
în timp real, de la un microfon. Pe fiecare 
din aceste canale (inclusiv pe cel de intrare 
audio din exterior) se pot pune câte două 
efecte, a căror intensitate se poate regla 
independent, se poate regla independent 
frecvenţa de tăiere a unui filtru (pentm fil- 
ter sweeps), precum şi panoramarea. 

Efectele ce pot fi folosite pe fiecare 
din aceste canale sunt reverb, echo, distor- 
tion şi compressor, precum şi un egalizator 
pe 10 benzi. La acestea se pot adăuga plug- 
in-urile DirectX instalate la voi în sistem, 
deoarece Magix PlayR Deluxe le recunoaş¬ 
te şi le poate utiliza. 

Dar, iată, ce surpriză! Magix PlayR De- 
luxe înregistrează fiecare mişcare, fiecare 
operaţiune pe care o executăm în timpul 
unui mix. Astfel, putem salva mixajele 
noastre ca fişiere de mici dimensiuni, ală¬ 
turi de care care mai sunt necesare doar 



Mixerul pe 19 canale 
al Magix PlayR Deluxe 


MP3-urile sau wave-urile sursă. Un mixaj 
astfel „capturat” poate fi apoi modificat 
oricând în timp real. 

O astfel de facilitate, alături de toate 
celelalte oferite de Magix PlayR Deluxe 
(printre care şi posibilitatea de a face MP3- 
uri - PlayR Deluxe aproape că include 
Magix MP3 Maker) fac din acest program o 
ofertă interesantă şi practică pentru cel 
dornic să-şi pună în mişcare prietenii, sau, 
de ce nu?, o discotecă întreagă. 


Marius Ghinea 

Faceţi mepetreiuri 
fraţilor, numai să aveţi 
cu ce! 

H e-he, este şi cu ce, dacă vă ridicaţi 
ochii la titlul de mai sus. Âsta-i 
programul cu care, repede şi fără 
probleme de nici un fel, puteţi face hocus 
pocus-ul: Uite CD-ul, nu e CD-ul! E MP3- 
ul! Sunt 10 CD-uri într-unul singur! Cum 
s-ar spune, Magix MP3 Maker este un pro¬ 
gram cu care se pot copia piste audio de pe 
un CD audio, după care acestea pot fi com¬ 
primate în fonnat mp3. Numai că lucmrile, 
deşi sunt atât de simple, nu sunt atât de să¬ 
race. Adică, Magix MP3 Maker are mai mul¬ 
te facilităţi de oferit, pentru a fi o sculă 
completă de făcut MP3-uri, şi una bună de 
ascultat poliţia militară 3, pe engleză şi cu 
iniţiale. 

Spintecaţi şi ardeţi! 

Să luăm apucăm cu putere Magix MP3 
Maker în mâini şi, astfel înanuaţi, să nă¬ 
vălim ca tătarii în CD-uri şi să le facem ce 
ne place nouă mai mult. Să facem rip, nimic 
mai simplu cu Magix MP3 Maker, dacă 
apeşi butonul de RIP CD. Şi dacă faci doar 
atât, asta înseamnă Rest In Peace CD, pe 
HDD-u’ meu. 

Dacă nu vrei asta, nu-ţi rămâne decât 
să arzi CD-ul pur şi simplu, apăsând 
butonul COPY CD, ceea ce duce la co¬ 
pierea fidelă a CD-ului aflat în unitatea 


CDROM. Sau, poate că vrei să faci eco¬ 
nomie de CD-uri, şi alegi să comprimi 
pistele audio ca MP3-uri. Foarte bine, ai 
ales corect, eşti pe drumul cel bun ca 
utilizator al Magix MP3 Maker. Că doar 
nu era să foloseşti doar o mică parte din 
acest program! Care, deşi mică, este 
suficient de ageră. Mă refer aici la faptul că 
rip-ul CD-ului se poate face după toate 
regulile artei, existând în meniul de opţiuni 
posibilitatea de a seta modurile de rip: 



Alegerea encoder-ului MP3. Pentru cel 
produs de QDesign, aveţi de dat nişte 
bani în plus. 

Normal, Burstcopy şi Sector Synchro- 
nisation. în acest ultim caz, se poate alege 
numărul de sectoare copiate la o citire 
precum şi numărul de sectoare la care să se 
realizeze sincronizarea. Apoi, dacă dăm 
check pe „Enhanced error detection” şi pe 
„Allow Spin Down on error de- 
tection”, putem fi aproape 
siguri că rip-ul va avea loc fără 
probleme. 

Grâmada cere 
vârf! 

Cel mai bine este să vă ur¬ 
caţi cu toţii pe wave-uri şi să le 
apăsaţi, să le storcoşiţi, să le 
comprimaţi, până scoateţi 
MP3-urile din ele. Dar, poate 
că vi se părea prea greu. Nu-i 



nimic, fiţi tătari până Ia capăt şi pocniţi 
din coada mousc-ului pe lângă Magix 
MP3 Maker, punându-vă procesorul la a- 
sudat. Repede, şi fără nici un fel de com¬ 
plicaţii, veţi obţine faimuseţe de MP3-uri. 
Ei, dar frumuseţea costă bani, şi, ca să ţi-o 
aduci pe desktop, mai dai nişte 10 dolari 
la nenea Magix, ca să poţi folosi encoderul 
QDesign, de calitate profesională. Cum vă 
spuneam, grămada cere vârf! Altfel, encodezi 
ca amatorul, cu encoderul inclus, pe numele 
său Blade - aproximativ bunicel calitativ, 
şi cam atât. Se pot seta ratele de compresie, 
până la maxim 320 kbps. Nu se pot encoda 
MP3-uri în mod VBR (Variable Bit Rate). 

Şi pentru că grămada cere vârf, chiar şi 
atunci când este vorba de facilităţi, Magix 
MP3 Maker ne oferă şi două playere de 
MP3-uri, ce pot fi folosite simultan pentru 
mixarea pieselor dintr-un playlist. există 
posibilitatea de crossfade între volumele 
celor două playere, precum şi de a modifica 
înălţimea, pitch-ul acestora, pentru a po¬ 
trivi mai bine piesele din BPM. Nu există 
funcţii legate tocmai de detecţia de BPM 
şi reglarea acestuia cu acurateţe. La cele 
două playere poate fi ataşat şi un ecran 
virtual pe care se derulează diverse efecte 
grafice, în genul plug-in-urilor vizuale de 
Winamp. 

în plus, celor dornici ca MP3-urile ob¬ 
ţinute să aibă o calitate cât mai bună, Magix 
MP3 Maker le oferă un modul numit Music 
Editor. Acesta este util în special celor care 
înregistrează muzică de pe benzi magnetice 
sau discuri, deoarece conţine utilitare de 
îndepărtare a zgomotelor parazite ce apar Ia 
acest tip de surse de înregistrare - banda 
magnetică şi discul de vinii. 

Marius Ghinea 

Minireview 



Submarine 

Tilans 


Pe sub ape, cânt la clape, fac un demo, 
eu sunt Nemo!!! 



A sosit vremea să punem 
ceva O doi deoparte 
pen’că vom purcede 
într-o misiune pe sub ape şi nu 
pe lângă plopii fără soţ. Acestea 
fiind spuse nu îmi rămâne decât 
să spun engheigi şi să ne scu¬ 


fundăm în marea cea mare. Sun¬ 
teţi gata, nu? Submarine Titans 
nu este altceva decât un joc de 
strategie creat de Ellipse Stu¬ 
dios în care noi gamerii avem 
posibilitatea de a ne da „în bărci” 
cu tot felul de submarine şi de a 
ne „lua de guler” 
cu eventualii ina¬ 
mici care pene¬ 
trează apele noas¬ 
tre teritoriale. 

Misiunea 
noastră din adân¬ 
curi va începe la 
bordul unui sub¬ 
marin tip Con¬ 
structor. Cu aju¬ 
torul acestuia ne 
vom putea înte¬ 
meia o „gospo- 


Infestofion 


Radical de ordinul trei din... Rediine! 


N U ştiu ce a fost în capul 
producătorilor acestui 
joc atunci când au cre¬ 
at Infestat ion, însă ştiu ce au 
reuşit să realizeze. 

Oricum, cert este faptul 
acest titlu reuşeşte, fără nici o 
problemă şi cu o mare uşurinţă, 
să ne dea bătăi de cap. Şi asta 
nu pentru că ar fi, prin definiţie, 
vorba de un joc prost pentru că 



nu este aşa. Dimpotrivă, Infes- 
tation dispune de o grafică sus¬ 
pect de reuşită. Durerile de cap 
se datorează în primul rând 
acţiunii complexe pe care eu 
unul nu am reuşit să o înţeleg 
nici după trei ore de încercări 
asidue, dar mai ales efortului 
„intelectual” pe care trebuie să 
îl depunem atunci când jucăm 
Infestation. Totul se petrece 

-- într-un univers, 

pe un tărâm fan¬ 
tastic acolo un¬ 
de „no one has 
gone before” şi 
unde vieţuiesc 
tot felul de oră¬ 
tănii robotizate 
care mai de care 
mai supărate şi 
mai hidoase. Mi¬ 
siunea noastră 
este una extrem 



dărie” sub malul apei colţ cu 
Agigea de unde ne vom putea 
întinde tentaculele către bazele 
inamice. 

Mare atenţie la valul de 
cianură care vine dinspre Baia 
Mare (Orice asemănare cu rea¬ 
litatea este pur întâmplătoare!). 

Submarine Titans vine 
într-un moment în care omul - 
cel mai evoluat animal - încear¬ 
că să colonizeze adâncul mă¬ 
rilor în speranţa găsirii unui loc 
frumos cu multă lumină, ver¬ 
deaţă şi... ceva salată de mare. 
Acestea fiind spuse, vă las să 


vă scufiindaţi „in ză uatăr şi să 
prociid” împotriva celor care 
încearcă să câştige supremaţia 
adâncurilor. 

Şarpele de mare 

de simplă şi anume să eliminăm 
cu orice preţ (preţul să fie în 
lei) eventuali inamici care ne 
ies în cale. 

Tot ce vă rog este să nu mă 
dezamăgiţi şi să vă achitaţi de 
sarcinile, sau mai bine spus mi¬ 
siunile, pe care am să vi le încre¬ 
dinţez pentru că acolo în acea 
„sălbăticie” veţi fi singuri, adi¬ 
că doar voi, maşina şi gun-ul. 

Sper să vă placă şi să reuşiţi 
să nimiciţi tot ce vă iese în cale, 
pentru că de fapt acesta repre¬ 


zintă şi obiectivul principal al 
acestui joc, nu? 

Virusu’ 

beeslyle BMX 

Pedalaţi, pedalaţi şi iarăşi pedalaţi! 


S unteţi gala să facem pu¬ 
ţină mişcare să ne mai 
dezmorţim puţin oase¬ 
le? Ce poate fi mai fnimos de¬ 


cât o plimbare în doi cu bici¬ 
cleta (fiecare cu bicicleta lui) 
în mijlocul naturii? Iată două 
întrebări la care vom încerca să 
răspundem în conti¬ 
nuare. Părerea mea este 
că o plimbare cu ţoacla 
este întotdeauna bine¬ 
venită şi tocmai de ace¬ 
ea vă propun să dis¬ 
cutăm despre un joc în 
care ne vom putea da cu 
o astfel de „maşinărie”. 

Se poate spune că 
Freestyle BMX este un 
simulator de biciclete 
dar cred că o astfel de 
afirmaţie ar fi puţin tra¬ 
să de păr aşa că cel mai 
bine ar fi să spunem că 
este un joc cu şi despre 
biciclete. BMX-ul este 
o bicicletă sport, un Fer¬ 
rari al bicicletelor, capa¬ 
bilă să atingă o viteză ma¬ 
ximă constructivă de „nu 
ştiu câţi” kilometri/pe/ 





oră. A juca Freestyle BMX în¬ 
seamnă a te da cu ţoacla şi a face 
tot felul de cascadorii (pe bici¬ 
cletă, bineînţeles) pentru care 
vom primi puncte, în funcţie de 
complexitatea cascadoriei. Con¬ 
cursurile au loc în locuri amena¬ 
jate special pentru astfel de spor¬ 
turi extreme. Tasta cheie a jocului 
o reprezintă space-ul, pentru că 
doar prin apăsarea acesteia bici¬ 
clistul nostru va efectua o casca- 
dorie. 

Acestea fiind spuse, vă las să 
pedalaţi şi... nu uitaţi ca din când 
în când să daţi câte un „spaţiu”- 


a se citi speis, pentru că altfel 
pedalaţi degeaba. Eu pedalez, eu 
am pedalat... eu am căzut... Uite 
mama, un şarpe pe bicicletă! 

Le serpent 

avec le toaclă 

_ 1 

- .. 

Jkslwix şi Obelix 


Motto: Nu tot ce zboară se mănâncă... cu linguriţa! 


N U cred că există cineva 
care să nu fi auzit de 
aceste două personaje 
simpatice. Cu toate acestea am 
să la fac o mică prezentare, pen¬ 
tru că până la urmă avem de-a 
face cu două staruri de cinema. 


nu? Aslerix este un tip tempe¬ 
ramental, slăbuţ, cu o înălţime 
de aproximativ 1200 de mili¬ 
metri dus-întors, care se remarcă 
printr-un şarm parizian de in¬ 
vidiat. Colegul şi bunul său pri¬ 
eten OB...elix, cunoscut şi sub 


apelativul de „ne¬ 
potul lui chintal”, 
se caracterizează 
printr-un calm sa¬ 
xon de invidiat şi 
o siluetă a la Pie- 
done. Este foarte greu să îi deo¬ 
sebeşti datorită asemănării 
„izbitoare” care există între cei 
doi. Acţiunea jocului este una 
extrem de complexă. Putem 
alege unul dintre cele două per¬ 
sonaje cu care vom pomi la lup¬ 
tă împotriva romanilor care 
încearcă cu disperare să ne cu¬ 
cerească satul. Bineînţeles că 
nu putea lipsi acel ser miracu¬ 
los care le va da putere celor 
doi luptători facându-i mai tari, 
mai voinici, mai viteji, mai... 
Eroii noştri vor alerga disperaţi 
doar în stânga sau în dreapta, 
vor sări şi vor putea Iovi cu bran- 
du’ pe duşmani. 


în concluzie, nu se poate 
spune decât că Asterix şi Obelix 
este un joc distractiv care cu 
siguranţă ne va descreţi frunţile 
încruntate. Cum adică de ce în¬ 
cruntate? Păi... nu a început 
şcoala?!? 

Serpix 

Console 



Sled Storm 


Deşi Iarna mai are mult până soseşte, hai să ne 
obişnuim din timp cu zăpada. 




i pentru că ţara noastră intră cu paşi 
|mari (făcuţi în spate) în Europa, de 
ce nu ne-am da şi noi cu snow- 
m^iilul. Staţi liniştiţi că nu e 800.000 de 
lei un sfert de oră, ca în Poiana Braşov. 
Nuuii! Este gratis! Nu trebuie decât să pu¬ 
neţi ghcmţele pe Sled Storm, ultimul simu¬ 
lator de astfel de vehicule, şi puteţi să le 




călăriţi cât vrea inimioara voastră. 

Titlul în cauză, creaţie a echipei de la 
Electronic Arts, propune o multitudine de 
moduri de joc, menite să satisfacă gusturile 
unui număr cât mai mare de gameri. Printre 


acestea vom găsi coborâri contra-cronome- 
tru, probe de îndemânare, modul challenge, 
în care vom provoca una dintre vedetele 
acestui sport (numele acestora au o impor¬ 
tanţă prea mică). 

Cei mai experimentaţi vor putea trece 
direct la single championship, care cu¬ 
prinde o îmbinare a modurilor de Joc enu¬ 
merate mai sus. 

Amatorii de multiplayer au posibili¬ 
tatea de a disputa meciuri aprinse în com¬ 
pania a încă trei Jucători, aspect la care 
diagonala televizorului este un argument 
demn de luat în considerare. 



Fulgi de nea 

Aspectul Jocului, în special cel grafic, 
este de o calitate destul de bună. Detaliile, 
mai ales cele legate de snow-mobil şi de 
conducătoml acestuia, sunt bine lucrate, 
astfel încât imaginea să se apropie cât mai 
mult de realitate. Au fost introduse şi efecte 
meteorologice, cum ar fi ninsori, viscole, 
succesiunea noapte-zi. Pe perioada nopţii, 
vehiculul nostru va fi dotat şi cu sursă pro¬ 
prie de lumină. 



Modul de control este uşor şi pennite 
o efectuare lejeră a figurilor artistice din 
probele de îndemânare. Camera de luat 
vederi va avea un zoom automat, care va 
compensa rămânerea în iînnă faţă de ve¬ 
hicul prin depărtarea de acesta. 

O mare importanţă o are garajul, în care 
snow-mobilului i se pot face o serie de 
upgrade-uri. Importanţa acestora pe par¬ 
cursul curselor se va face simţită mai ales 
în modul championship, în care aceste up¬ 
grade-uri sunt necesare pentru a face faţă 
adversarilor. 

Sunetele reuşesc să întregească atmos¬ 
fera de competiţie care caracterizează între¬ 
gul Joc. Zgomotele motoarelor supra-tura- 
te, bubuiturile pe care le scoate vehiculul 
la impactul cu solul, precum şi alte zgo¬ 
mote ce provin din mediul înconjurător, 
printre care ovaţiile şi aplauzele publicului 



ocupă un loc de seamă, compun sound-ul 
din Sled Storm. 

Cred că v-am dat destule motive pentru 
a nu rata titlul echipei de la Electronic Arts, 
un titlu care garantează distracţia şi feel- 
ingul unei plimbări cu snow-mobilul. 

Dr. Pepper 

Xena Warrior 
Princess 

Mai puţin sexi decât cea din film, 
dar la fel de bărbătoasă, 

Xena, femeia bărbat-bine. 



E ra doar o chestiune de timp apariţia 
eroinei din serialul de televiziune 
cu oarecare succes, Xeim Warrior 
Princess, pe ecranele monitoarelor. Şi deşi 
a apărut tot pe ecranele televizoarelor, că 
doar este vorba despre un joc ce se adre¬ 



sează posesorilor de console, contează că 
a apărut. 

Jocul, care poartă acelaşi nume, 
îmbracă forma unui third-person action, 
lucru care mă determină să spun încă o 
dată că pentru Lara Croft concurenţa este 
din ce în ce mai puternică. în ciuda ase¬ 
mănării numelor, legătura cu filmul se 
rezumă la prezenţa în Joc a două-trei per¬ 
sonaje din acesta, printre care o vom găsi 
şi pe credincioasa Gabrielle. în rest, lupte 
peste lupte şi ceva ostateci de salvat, dar 
în rest nimic. 



More fight, less story 

Deşi intriga din joc este greu de deslu¬ 
şit, este cert că frumoasa vitează va avea 
de înfruntat mai multe feluri de adversari, 
care-i vor face viaţa un iad. în lupta sa cu 
aceşti adversari, va putea apela şi la o serie 
de vrăji. 


Acestea sunt accesibile în limita punc¬ 
telor alocate acestui capitol, puncte pe care 
personajul le obţine salvând ostateci. Ba 
mai mult, prin satele prin care va merge, 
Xena a noastră va mai găsi şi câte un power- 
up care-i va aduce fie puncte de sănătate, 
fie puncte de magie. 

Cum era de aşteptat, arma caracteris¬ 
tică a eroinei, chakram-ul, se va regăsi şi în 
joc. Şi pentru că acest nume ciudat nu spune 
nimic, o să vă explic eu despre ce este vor¬ 
ba. Este vorba despre un disc cu găuri, ale 
cărui margini sunt ascuţite şi au şi zimţi, şi 
care se comportă ca un boomerang. Acesta 
va fi folosit cu foarte mare succes la salva¬ 
rea ostatecilor, deoarece orice încercare de 
apropiere este egală cu uciderea ostatecu- 
lui de către inamicii Xenei. 



Şi cum fiecare misiune are un număr 
maxim de ostateci care pot deceda, este 
indicat să învăţăm cât mai repede să fo¬ 
losim această armă specială. 

Rotunjimile Xenei 


Aspectul grafic al jocului este bun, în 
sensul că personajele capătă o rotunjime 
mai apropiată de aspectul real decât cele 



cu care alte producţii 3D concepute pentru 
acest gen de suport ne obişnuiseră. Chiar 
dacă această colţurozitate va caracteriza 
în continuare clădirile şi fonnelc de relief, 
totuşi jocul arată mai bine decât prede¬ 



cesorii săi. Singura nemulţumire a mea este 
legată de camera de luat vederi, care uneori 
rămâne în urmă faţă de mişcările perso¬ 
najelor. 

Sunetele reuşesc să accentueze atmos¬ 
fera de suspans şi luptă în care jocul celor 



de la Electronic Arts ne învăluie, astfel 
încât posesorilor de console li se garantează 
o aventură pe cinste, în faţa căreia nu ar 
trebui să ezite. 

Dr. Pepper 

SIMM. Acum sunt DIMM-urile, în viitor 
va fi poate altceva (RIMM?). Ce e impor¬ 
tant, adică principiul funcţionării, a rămas 
aproape neschimbat, în principal numai 
forma fizică a modulelor de memorie s-a 
modificat. 

Memoriile SIMM (Single Inline Me¬ 
mory Module) erau folosite pentru 486-uri, 
primele Pentium-uri şi procesoarele din 
generaţia lor, dar epoca lor s-a cam încheiat. 

Odată cu apariţia procesoarelor Pen¬ 
tium o nouă problemă a apănjt: memoriile 
existente funcţionau pe 32 biţi, iar Pen¬ 
tium-uri le aveau nevoie de 64 biţi. Prima 
soluţie a fost folosirea a două module 
SIMM pe 32 biţi de aceeaşi dimensiune, 
simultan, pentru a oferi procesorului 64 
biţi. Apoi au apărut DIMM-urile, care au 
fost o soluţie mult mai bună, adoptată de 
mai toata lumea. 


Memoria DIMM 


C um v-am promis luna trecută, de 
acum înainte o să încerc să vă explic 
cum stau lucrurile cu părţile com¬ 
ponente ale unui calculator. Pentru că în 
ultimul timp am primit multe scrisori şi 
mail-uri în care întrebaţi de memorii, m-am 
gândit că ar fi potrivit să încep cu acest 
capitol. 

La ce este buna 
memoria? 

Procesorul unui calculator, chiar şi un 
vechi 486, este foarte rapid... Bine, rapid 
în comparaţie cu harddisk-ul, principala 
memorie a unui calculator (sau floppy disk- 
ul, CD-ul, DVD-ul sau ce mai aveţi voi pe 
acolo). Procesorul, ca să funcţioneze, are 
nevoie de nişte informaţii (date) ca să ştie 
ce trebuie să facă. Dacă aceste date ar fi 
citite doar de pe harddisk, sistemul vostru 
ar funcţiona jalnic. Dar, memoria este scum¬ 
pă şi harddisk-urile sunt ieftine. închipuiţi-vă 
cât ar costa 6 GB de memorie... Aşa că 
bunicii noştri, cei care au 
făcut primele calcula¬ 
toare şi mai apoi le-au 
perfecţionat, au găsit un 
remediu. Să ne uităm în 
desenul alăturat, unde, 
schematic, este descris 
modul în care informaţia 
circula într-un calculator 
modem. 

Cum se traduce? Un 
joc are hărţi pentru nive¬ 
le, care să zicem că au 
100 MB, şi sunt ţinute pe 
harddisk. Noi pornim jo¬ 


cul şi harta primului nivel (20 MB) este 
citită de pe harddisk şi copiată în memoria 
principală. De aici procesorul poate citi mai 
repede decât pe harddisk şi aici poate scrie 
informaţiile despre jocul în desfăşurare 
(monstrul ăla rău e mort şi zace acolo, ăla 
mai mic e încă viu şi se năpusteşte spre 
tine etc.). în afară de memoria principală, 
mai există memoria cache, care este şi mai 
rapidă şi procesoml o foloseşte mai mult, 
după aceleaşi principii, dar nu are rost să 
intm în detalii. Cred că mai toţi aţi avut 
încetiniri ale sistemului provocate de swap- 
ping (memoria fiind insuficientă este 
folosită o parte din harddisk pentm a o 
suplini), şi aţi văzut cât de enervant este. 

Ce trebuie sâ ştiţi 
despre o merriohe? 

„Fomia” în care se prezintă memoria a 
suferit modificări de pe vremea primelor 
PC-uri. 


Aproape toate PC-uri le de acum sunt 
echipate cu DIMM-uri. Aceste module sunt 
un pic mai mari decât vechile SlMM-uri, 
au 72 de pini pentru conectare, sunt acce¬ 
sibile pe 64 biţi şi la rândul lor vin în mai 
multe variante. Primele apărute funcţionau 
la viteza de 66 MHz, adică puteau să trans¬ 
fere date cu această viteză. Acestea luceau 
bună companie pentru unele versiuni de 
Pentium II şi încă mai fac pentru procesoa¬ 
rele Celeron şi mai noile Celeron II. Fiind 
insuficientă, viteza a fost crescută la 100 
MHz, apărând standardul PCI00, iar după 
un timp a apăi*ut şi standardul PC133 (după 
cum se înţelege şi din nume, funcţionează 
la 133MHz). Memoria PCI00 este nece¬ 
sară pentru un procesor care funcţionează 
la viteza bus-ului de 100 MHz, iar cea 
PC 133 pentru unul care merge la 133 MHz, 
dar există şi excepţii. Placa de bază poate 
fi construită cu un chipset (unele Via şi 
i815), care foloseşte memoria asincron. Dc 
exemplu, un procesor cu bus-ul la 133 MHz 
pe o placă care foloseşte memoria în acest fel 
poate funcţiona cu memorie PC 100 foarte bine, 
însă perfbnnanţele nu vor fi la fel ca în cazul 
funcţionarii cu o memorie PCI33. Două 
module DIMM, amândouă urmând aceleaşi 
specificaţii (PCIOO sau PCI33) pot fi 
diferite ca performanţă. 
Un modul poate funcţio¬ 
na la viteza de 100 MHz, 
dar timpul în care infor¬ 
maţia este citită (ce este 
interesant pentru noi se 
numeşte CAS sau CL) 
poate diferi. 

Modulele DIMM ar 
trebui să se identifice 
singure cu un cod, dar nu 
toate fac asta, şi nu sunt 
multe programe care să 
ştie să interpreteze aceas¬ 
tă infomiaţie. în cel mai 


Acum câţiva ani erau memoriile 

Extensii ale creierului.- 

Stadiul actual de dezvoltare a tehnologiei informatice permite 
automatizarea unui număr mare de operaţiuni, dar pentru aceasta 
aveţi nevoie şi de componentele specifice fiecărei operaţiuni. Vă 
propunem un scaner, o imprimantă şi un CD-RW. 



fericit caz, pe memorie este lipit un ab- 
ţibild pe care este scris acest cod şi memo¬ 
ria se poate identifica foarte simplu. Codul 
se prezintă sub forma PCn-abc-xxxx, de 
exemplu PC100-333-611. Primul număr 
după PC este viteza la care modulul func¬ 
ţionează; poate fi 66,100,125,133 sau 150. 

Următoarele trei cifre sunt, în ordine, 
latenţa CAS, RAS to CAS delay şi Row 
Precharge (cam tehnic, dar o să vedeţi mai 
încolo că acestea pot fi utile). Ultimul grup 
de cifre reprezintă tot nişte viteze, dar 
acestea au mai mică importanţă. 

O memorie cu CL2 (PCx-2bc) este mai 
rapidă decât o memorie CL3 (PCx-3bc) 
pentru că timpul în care aceasta poate oferi 
infonnaţia este, evident, mai mic. 

Cum spuneam mai sus, cele trei valori 
(a, b şi c din codul memoriei) sunt utile în 
cazul în care vreţi să vă configuraţi sistemul 
pentru optima performanţă. Dacă intraţi în 
BIOS veţi găsi un meniu (totuşi, sunt unele 
BlOS-uri care nu vă permit acest lucru) un¬ 
de există trei opţiuni care, de obicei, se nu¬ 
mesc la fel - CAS Latency, RAS to CAS 
delay si Row Precharge - şi de aici puteţi 
configura memoria. După ce aţi aflat „co¬ 
dul” memoriei, verificaţi dacă infonnaţia 
din BIOS coincide: ar fi păcat să nu bene¬ 
ficiaţi de toata viteza ei. Atenţie, dacă valo¬ 
rile introduse de voi în BIOS sunt mai mici 
decât cele ale memoriei, puteţi avea pro¬ 
bleme cu sistemul - se poate bloca sau, în 
cel mai rău caz, va refuza să pornească.. 

Overclocking 

Pe lângă procesor, memoria este un alt 
factor care influenţează succesul acestuia. 
Noi nu recomandăm sub nici o formă aceas¬ 
tă practică, dar, dacă totuşi încercaţi, sunt 
unele lucruri de care trebuie să ţineţi sea¬ 
mă. Cel mai sigur lucru este să aveţi o me¬ 
morie care să fie capabilă să funcţioneze la 
viteza (sau peste) la care ridicaţi sistemul. 

O memorie PC 133 este cu foarte puţin mai 
scumpă decât una PC 100. 

In cazul în care nu aveţi posibilitatea | 
de a schimba memoria, pentru a spori şan¬ 
sele de reuşită, puteţi să creşteţi din BIOS 
valorile celor trei opţiuni de care aminteam 
mai sus (3-3-3). 

De obicei, o memorie PC66 poate mer¬ 
ge stabil până la 83 MHz şi una PCI00 
până la 112 MHz. 

„Regula de aur” 

Cu cât mai multă memorie este insta¬ 
lată în calculatorul vostru, cu atât este mai 
bine. De obicei, 64 MB îşi fac treaba, dar 
cu 128 MB problemele voastre legate de 
memorie vor dispărea în mare parte. Dacă 
viteza nu vă satisface, atunci o memorie 
CL2 este primul lucru cu care trebuie să 
începeţi. 

toshy I 


HP DeskJet 930C 

Poate că o imprimantă alături de cal¬ 
culatorul tău este un lucni care îţi lipseşte. 

Vei avea o surpriză plăcută la întâlnirea 
cu imprimanta DeskJet 930 de la Hewlett 
Packard. Pe lângă faptul că se pot obţine 



documente de calitate foarte bună, pe o 
simplă coala de hârtie A4 (poţi tipări pos- 
tere, coperte de CD-uri), această impri¬ 
mantă este şi foarte silenţioasă, atunci când 
un document este tipărit, neauzindu-se 
aproape nici un sunet. Are o impresionantă 
listă de denumiri pe cutie cum ar fi tehnologia 
HP PhotoREt III, sau HP ColorSmart III, care 
de fapt sunt temieni care descriu capabilitatea 
ei de a folosi cerneala şi hârtia cu o economie 
maximă, totul la o viteză maximă de tipărire. 

In funcţie de cât dc complex este docu¬ 
mentul pe care vrei să îl tipăreşti, HP Desk¬ 
Jet 930C poate atinge o viteză de până la 9 
pagini pe minut în format alb-negru şi 
aproape 7,5 pagini atunci când este folosit 
cartuşul color. 

Ofertant: distribuitorii HP România 

HP ScanJet 5370C 

Unul dintre cele mai bune produse din 
categoria scanerelor produse de cei de la 
HP este şi ScanJet 5370C. Rezoluţia optică 
de la care acesta poate achiziţiona imagini 



este de 1.200 x 2.400 dpi, la o adâncime 
de culoare de 42 de biţi care poate captura 
imagini cu un număr aproape nelimitat de 
culori, fie de pe document în fonnă A4 sau 
chiar mai mici. Scanerul are pe carcasă pa¬ 
tru butoane, prin intermediul cărora ima¬ 
ginile proaspăt scanate se pot transmite au¬ 
tomat prin e-mail sau se pot publica pe 
Internet. Lucrul cu acest aparat este foarte 
uşor, el putând fi conectat atât pe portul 
paralel cât şi pe cel USB, dar având şi 
posibilitatea de a trimite direct la impri¬ 
mantă documentele scanate, fiind dotat cu 
o ieşire pentru portul paralel. Pentru uti¬ 
lizarea sa nu este necesar un sistem per¬ 
formant, cu toate acestea, producătorii au 
inclus pe CD şi drivere pentru noul Win¬ 
dows 2000. 

Ofertant: Distribuitorii HP România 

Sony CRX-145E-RP 

Sony oferă un CD-Writer cu o viteză 
de scriere nu prea des întâlnită, mai exact 



lOX, vitezele obişnuite fiind fie 8X fie 
12X. Celelalte două numere din specifiaţii 
sunt viteza de 4X la rescriere, şi cea de 
32X (viteza maximă pe care o poate atinge) 
la citire, la aceste capitole 145E-RP intrând 
în rând cu majoritatea unităţilor similare 
de pe piaţă. Unitatea este produsă în două 
variante, atât pe IDE cât şi pe SCSI. Soft- 
ware-ul de scriere care se află în pachet 
este WinOnCD 3.7, alături de Sony CD- 
Tools, o colecţie de unelte pentru gestio¬ 
narea CD-urilor. Comportarea la scriere a 
lui 145S-RP este foarte bună, neridicând 
nici un fel de probleme, aceasta şi din cauza 
celor patru MB memorie cache. 

Ofertant: Flamingo Computers 
Telefon: 01-2225041 
Preţ: 244 USD 

Troubleshooting 


Service Autorizat 


D upă „mica” pauză de luna trecută iată 
că rubrica revine, de aceasta dată, cu 
un nou „căpitan” Ia cârmă. Pentru că 
majoritatea celor care scriu întreabă de up- 
grade-uri, aţi văzut că de luna trecută am 
început o nouă rubrică: „Minimum System 
Requirements”, care va apărea din nou luna 
viitoare. Pentru preţuri puteţi consulta cu 
încredere reclamele din revistă, şi vă puteţi 
interesa direct la firme. De acum înainte, în 
această rubrică, nu vom mai răspunde la 


Probleme cu memoria 


(Pistol Ovidiu Slayer2000(a k.ro) 

un Celeron la SOOMHz, 32MB RAM, 
VooDoo 2 cu 16MB RAM şi de curând mi-am 
luat încă 32 MB RAM. După ce i-am instalat, în 
Windows îmi afişa că am 64 MB RAM, dar în 
jocuri nu vedeam nici o diferenţă. La început am 
crezut că modulul de 32 MB RAM e defect, dar 
când am încercat altul, aceeaşi problemă. ” 

Diferenţa asta depinde de Jocurile pe care le 
rulezi. Dacă joci Stareraft sau ceva de genul acesta, 
diferenţa nu este foarte mare, de fapt este 
insignifiantă, dar dacă joci FPS-uri - Quake, Un- 
real Toumament - diferenţele ar trebui sa fie destul 
de mari. Mai ales în cazul Unreal Toumament, 
diferenţa ar trebui să fie remarcabilă. 

Ca să vezi dacă există vreo diferenţă, încearcă 
sa faci un bcnchmark cu 32 MB şi unul cu 64 
MB, să notezi rezultatele şi să le compari. Dacă 
jocurile tale se „opreau” pentru perioade scurte, 
şi în acest timp era accesat harddisk-ul, cea mai 
mare diferenţă vizibilă este că acestea nu se vor 
mai opri atât de des. 

Dacă tot nu merge, îţi recomand să reinstalezi 
sistemul de operare, şi dacă nici atunci nu observi 
nimic, să încerci să schimbi placa de bază, poate 
ea este cea care face probleme. 


Quake3 Benchmarks 


(Mihai mmihai(i7 netcompsj.ro) 

.. în numărul 8/2000 al revistei voastre daţi 
la pag. 72 rezultatele testelor unei plăci GeForce2 
care, pe lângă 3DMark 2000 le faceţi şi cu 
Quake 3 Arena. 

Cum să procedez ca să testez cu Qua¬ 
ke 3 Arena, sau alt joc, placa mea video? Din 
articol nu am înţeles, din păcate... ” 

Pentm a efectua un test cu Ouake3Arena, 
se procedează în felul umiător: după ce ai ales 
rezoluţia şi nivelul de efecte grafice, apasă pe 
tasta ['] (care se află de obicei dedesubtul tastei 
[ESC] şi din partea de sus a ecranului o să apară 
o consolă. Aici tastezi unuătoarele comenzi: 
timedemo 1 şi demo demoOO 1 saudemodemo002. 
Aşteaptă ca testul să se termine, după care mai 
apasă o dată tasta ['], şi vei vedea rezultatele. 


OpenGI/Glide/Direct3D 


(D. Andrei deftu andrei^ yahoo.com^^ 

„Am o întrebare. Am văzut că unele jocuri 
cer suport grafic Direct3D, altele suport Glide, 


scrisorile sau mail-urile care ne întreabă de 
upgrade-uri sau de preţuri, informaţiile 
necesare se vor găsi în M.S.R. rubrică ce va 
reflecta de acum înainte scrisorile voastre. 

De asemenea, dacă aveţi acces la Internet, 
puteţi vizita forumul LEVEL (www.level.ro) 
sau trimite e-mail-uri cu probleme legate de 
hardware sau software la adresa .set'vice_au- 
torizat@.level.r o, unde vi se va răspunde 
garantat. 

toshy 


iar altele suport OpenGL. Vreau să ştiu dacă un 
joc care cere un anumit .suport grafic merge şi 
cu o placă cu alt suport grafic. De exemplu, un 
joc care cere Direct 3D, merge cu o placă Riva 
'tNT2?'' 

OpenGL este un standard pentru randat 
grafică 3D (făcut de cei de la SGI). D3D este un 
fel de interfaţă între DirectX şi placa grafică. Glide 
este un fel de OpenGL special făcut pentru 3dfx. 

Jocurile trebuie să ştie cum să comunice cu 
placa video pentru a crea grafica, şi fiecare tip de 
placă cunoaşte un „limbaj” diferit. Dacă jocul 
ştie OpenGL şi placa are suport (cam toate ştiu 
într-o mai mică sau mai mare măsură), poţi să îl 
rulezi pe OpenGL liniştit, dar performanţele (ca 
urmare a modului în care a fost conceput 
OpenGL) vor fi mai mult ca sigur slabe. Dacă 
jocul „ştie” D3D, atunci jocul comunică cu Di¬ 
rectX, iar acesta comunică cu placa, „traducând” 
în limbajul ei. Acest lucru este realizat de driverele 
plăcii. La Glide jocul poate să comunice direct cu 
placa Voodoo, fără nici un fel de intermediar, 
pentru că plăcile 3dfx „vorbesc” acest limbaj, 
acesta este şi motivul pentru care Glide este un 
pic mai rapid. 

Dacă placa arc drivere bine puse la punct şi 
suport de DirectX/D3D, merge, iar Riva TNT2 
are drivere care au suport pentru Direct 3D. 


DLL şterse 


urile sau să schimbi unitatea, pentru că aşa ceva 
se poate întâmpla oricând. 

„ Voodoo-ul meu funcţionează la 143 MILz, 
la cât pot să îl oveclockez? " 

In principiu, overclocking-ul este o ches¬ 
tiune de noroc. Fără răcire adiţională, adică fără 
un ventilator pe procesor, un Voodoo3 2000 ar 
trebui să meargă înjur de 166 MHz, dar nu poţi 
să vezi asta decât dacă îl testezi la diferite viteze. 


Sistem buclucaş 


’j 


(Adrian Marinescu din Bârlad) 

,, Vite că vă scriu şi eu cu o mare problemă 
pe cap... Sistemul meu, achiziţionat nu de mult, 
îmi face figuri de câte ori intru intr-un joc. Mai 
precis se blochează la 5-10 minute de la 
începerea oricărui joc. Am reinstalat Windows- 
ul, am reinstalat placa grafica, DirectX-ul, tot ce 
mi-a trecut prin cap, dar tot degeaba. Spuneţi-mi 
şi mie care poate fi problema şi cum se poate 
rezolva. ” 

Nu ne dai prea multe informaţii despre 
sistemul tău, dar mi s-a părut interesant pentru că 
acum câteva zile am avut o problemă asemănătoare 
cu sistemul lui Claude, care se comporta tot aşa. 
Problema s-a rezolvat după ce am schimbat placa 
video, dar nu îţi recomandăm să faci acest lucru, 
deoarece, într-un final, am descoperit că ultimele 
drivere (detonator) pentru GeForce au rezolvat 
problema cu placa originală. 


Probleme la instalare. 


(Badea Florin din Ţăndărei) 

Dacă ai şters DLL-uri care erau necesare 
Windows-ului, şi acum, când porneşti sistemul, 
îţi dă eroare şi cere acele fişiere, atunci cea mai 
bună soluţie este reinstalarea Windows-ului. 


Magie Voodoo cu CD-ROM-ul? 

(Bărâlă Alexandru, Piatra Neamţ) 

„Acum cătex’a zile, CD-ROM-ul meu, după 
ce am băgat un CD mai vechi cu demo-uri l-a Jăcut 
praf şi pulbere şi au ieşit bucăţele în exteriorul 
său. De ce? ” 

Problema poate fi a CD-ului sau a unităţii. 
Dacă CD-uI era vechi, poate s-a descentrat, iar la 
viteza mare la care se roteşte în unitate se poate să 
fi apărut forţe foarte mari care pur şi simplu l-au 
distrus. Asta nu este grav, a fost vina CD-ului; 
curăţă unitatea cu un CD special si, dacă lentila 
nu a fost zgâriată, ar trebui să meargă. Dacă uni¬ 
tatea ta a început să dea semne de îmbătrânire, 
atunci este mai grav. S-ar putea să se fi descentrat 
chiar unitatea şi atunci ar trebui să ai grijă cu CD- 


(Săcarlan Marius din Brăila) 

„în urmă cu ceva timp am încercat .să-mi 
instalez fresh Windows 98, după ce versiunea 
instalată anterior a început să-mi facă probleme 
mari (în principiu, erori de regiştri). Problemele 
au apărut după ce am încercat să îmi creez o 
nouă partiţie cu Partiîion Magic. Acum, la 
instalare continuă .să-mi apară erori de regiştri, 
ecrane albastre cu mesaje de genul „A fatal er- 
rorhas oceuredat... "şi alte asemenea. Evident, 
de atunci sunt incapabil să-mi folosesc PC-ul, 
care a devenit un simplu obiect de mobilă. Credeţi 
că este vreo problemă cu una din componente 
sau trebuie să caut sursa necazurilor în 
experimentele cu Partition Magic? Ce îmi 
recomandaţi să fac in această situaţie? " 

Primul lucru pe care ar trebui să îl faci, după 
ce în prealabil ai salvat toate datele importante de 
pe harddisk, este să ştergi partiţia cu FDISK, 
după care să o recreezi, iar numai după aceea să 
încerci să reinstalezi Windows-ul. Problema poate 
să fie o eroare în fişierele lui, pe care, dacă nu le-ai 
şters, pot influenţa (mai mult ca sigur negativ) 
noua instalare de Windows, păstrând informaţii 
eronate. Totodată ar trebui să verifici dacă nu 
exista conflicte de întreruperi sau lucruri 
asemănătoare. Acestea se pot rezolva relativ 
simplu activând opţiunea „PNP OS Installed” 
din BIOS. O altă idee bună ar fi să scanezi sis¬ 
temul de viruşi întrucât şi aceştia pot face 
probleme. 

De mare folos ţi-ar fi şi un Surface Check la 
harddisk, să nu cumva să ai zone cu bad-uri 
neraportate în care sistemul încearcă să scrie. Dacă 
ai o asemenea problemă caută să izolezi aceste 
zone într-o partiţie pe care să nu o foloseşti deloc. 

Chatroom 



Un nou capitol din ciclul 

„Şarpele şi scrisorile 


n 


Dragii şarpelui!!! 

Ştiţi voi cum se transportă şerpii, mai ales ăştia veninoşi, ca să 
nu facă victime? Se bagă într-un sac de pânză. Ştiţi voi, că aţi văzut 
pe Discovery. Ei bine, am şi eu sacul meu. Şi în el am scrisorile de la 
voi, să am şi eu material de lectură în timpul călătoriilor. Numai că 
a apărut o mare problemă! Nu prea mai am loc în sacul ăsta de la o 
vreme, din cauză că sunt prea multe scrisori. Las’ că mă descurc cu 
cumva. Am făcut rost de o prelată de maşină şi am transformat-o în 
sac. Aşa că, scrieţi în continuare, fraţilor! 



Adun Tonidas, LEVEL! 
(Adun Pere, Antonia!) 

Mai neim iz Storm, uel iz Antonia aka 
Stonn |Iuăr ingliş is spectaculăr. Ai em 
sneic. Uaild Sneic.]. Este posibil să mai fi 
auzit de mine |Cum spuneai că te chea¬ 
mă?), dar de data aceasta am de gând să 
mă prezint cum se cuvine [Hai... să au¬ 
zim!). 

Va să zică sunt o gameriţă de 17 ani 
din Bucureşti ]17 ani! Ce vârstă frumoa¬ 
să! îmi pare rău că îmbătrânesc!), care 
pe lângă faptul că „învaţă” )învăţaţi, învă¬ 
ţaţi şi iarăşi învăţaţi!) îşi mai face timp 
pentru maşini ]Cum ai spus, maşini? Adică 
vrei să spui că îţi plac maşinile? Hmm...şi 
eu care credeam că don^şoara Andreea 
este excepţia care întăreşte regula!) (care 
sunt febleţea mea) şi calculatoare. 

Din mica mea experienţă cu Level-ul 
ştiu că Ssssnake este )A fost, este şi va fi!) 
pasionat de maşini )Pasionat este puţin 
spus.). 

Dacă da, atunci înseamnă că mi-am gă¬ 
sit cu cine să fac una mică )Deja...mă gân¬ 
deam la prostioare.) (adică o cursă) pe 
Celtic Ruins (este traseul meu favorit) jSunt 
perfect de acord. Dar de ce doar pe Celtic 
Ruins? Eu zic că ar fi interesant să 
încercăm şi alte trasee, nu?). 

Aş avea câteva întrebări la adresa 
Şerpimii Dumneavoastră jSssspune): 

1. Când va avea loc unnătorul Level 
Câmp? )Anul viitor şi... sper că ai să vii şi 
tu.) 

2. De curiozitate, câte fete au fost în 
Câmp? )Două fete: Bianca din Braşov şi 
Ioana din Oradea.) 

3. Când te prind la un NFS, Snake? )De 
ce? Mai întâi jucăm... prinsea?) 

4. Te-am plictisit cu scrisoarea? )în nici 
un caz. Mi-a făcut mare plăcere să ne 
cunoaştem şi să discutăm. Sper că ai să 
mai scrii... chiar te rog să mai scrii!) 

Cam atât dragii mei. I pup you & Jump 
to the next Level!!! 

)Bine, draga noastră. We pup you, 
too!) 

Antonia din Bucureşti 



)Din păcate, domnul Geza a uitat să ne 
salute. Noi îl salutăm: Bună ziua, domnule 
Grausam (de ce aşa Cumplit?!) Geza!) 

Când v-am scris în luna aprilie încă 
nu am ştiut că nu răspundeţi la e-mail-uri 
)Cum adică nu răspundem la e-mail-uri? 
Nu este adevărat! Poate că mail-ul tău 
nu a ajuns la noi). Aşa că, no offense, dar 
vă scriu din nou ]îmi place că eşti per¬ 
severent), dar nu pentru a vă critica ]Eu 
chiar te rog să ne critici pentru că doar 
aşa putem afla nemulţumirile voastre, ale 
cititorilor, legate de revistă.), ci încercând 
o „compilare” (nu cu zip, ace sau rar) Idar, 
cu ce?) a revistei LEVEL şi a jocurilor ac¬ 
tuale. Să începem cu revista [Săîncepem!). 
Să ştiţi că eu nu deplâng rubrica „Fun Stuff ’ 
pentru că mi s-a părut un pic prea... cum să 
vă zic ) Direct şi... fără ocolişuri. Fii ne¬ 
iertător!) ca să nu vă jignesc, dar totuşi să 
fiu destul de explicit... să zicem prea „Pan- 
telimonist” sau „BUG Mafia”-ist [...sau 
mai bine spus „de cartier”. Este părerea 
ta şi trebuie respectată). Adică din punct 
de vedere al limbajului [Aha... Păi, de ce?). 
Sincer să fiu rubrica respectivă avea aluzii 
caţaventistice [Păi, tocmai în acest lucru 
stătea farmecul acestei rubrici), însă spre 
deosebire de ziarul condus de Dinescu, în 
„Fun Stuff ’ erau numai lejerităţi şi compo¬ 
ziţii „Part pour Part” [Probabil că ţie nu 
ţi-a plăcut Fun StufT, dar există mulţi care 
regretă acest lucru. Ştii tu... fiecare cu 
gusturile sale!) 

Spre deosebire de rubrica amintită mai 
sus (despre care aveam numai critici), îmi 
lipseşte nepus de mult o altă rubrică: Spe¬ 
cial Review. Cred că era cea mai bună ru¬ 
brică din punct de vedere jurnalistic. Şi nu 
numai atât! Rubrica aceea era o istorie pură 
din care gamerii puteau citi câte ceva des¬ 
pre jocurile mai vechi. Despre jocuri adevă¬ 
rate care te ţineau ore (sau luni) în şir în 
faţa monitoarelor Hercules (cred că gene¬ 
raţia PRO„Gameri” nici nu ştie ce înseamnă 
acest cuvânt) şi nu din cauza graficii, ci 
din cauza feeling-ului deosebit, feeling ce 
nu era cauzat de special effects (Voodoo X 
sau Dolby sau etc.) de doi bani ci de... JOC. 


)Sunt de acord cu tine în ceea ce priveşte 
acea „epocă de aur” în care stăteam în 
faţa „monitoarelor Hercules”, dar cred 
că majoritatea cititorilor noştri doresc 
să afle lucruri noi, informaţii de ultimă 
oră din domeniul jocurilor. Părerea mea 
este că „ce a fost a fost” şi că trebuie să 
privim în faţă şi că această evoluţie ui¬ 
mitoare a jocurilor nu poate fi decât 
benefică pentru toţi gamerii din lume. Şi... 
mai cred că toate efecte speciale de care 
aminteai tu nu sunt chiar de doi bani şi 
cred că la această oră acestea reprezintă 
„sarea şi piperul”!) 

Dar până acum am fost mai depresiv 
ca Nietzsche în ultimele sale zile. Acum 
trebuie să vă felicit pentru că aţi introdus 
rubrica cititorului. Trebuie să vă mai spun 
eă termenul de ,jocuri lansate în ultimele 
luni” mi se pare exagerat din două motive, 
în primul rând, buzunarul românului nu 
este pe măsura jocurilor cât de cât actuale. 
Nu cred că sunt mulţi care pot scoate 80-90$ 
pentru un joc nou. Să vă zic cel de-al doilea 
motiv, referitor la „joeurile adevărate”. 
Prea puţine sunt jocurile despre care se 
poate scrie ceva. De exemplu, eu am jucat 
Wheel of Time şi nu mi-a plăcut deloc. De 
ce? Citind cartea şi crezând că este vorba 
despre un quest/rpg, am pus prea înaltă 
ştacheta. 

Serisoarea electronică care v-am trimis-o 
în luna aprilie s-a temiinat cu o sugestie: 
să scoateţi un număr special cu CD care să 
conţină ceva „vechituri” full. Acum, chiar 
vă rog! )Ideea ta nu este rea, dar să ştii că 
noi ne gândim de mult să facem acest 
lucru. Totul depinde, bineînţeles, de bani, 
iar în momentul în care vom găsi o 
soluţie care să satisfacă ambele părţi, 
vom pune această idee în aplicare). 

Grausam Geza aka Old „Grunt” 
Dinosaur din Miercurea Ciuc 

Hello Level! 

în primul rând vreau să vă felicit pen¬ 
tru revista pe care o faceţi şi să vă spun că 
deşi am cutreierat tot oraşul în căutarea 
revistei, a meritat efortul )Vorba ’ceea: 

Cine caută... găseşte!]. Dar, totuşi, vreau 
să aflu un lucru, din pură curiozitate, şi 
anume: cum aţi reuşit să daţi pe CD un joc 
full? [Nu cred că este important să afli 
„cum” am reuşit să facem acest lucru! 
Important ar fi să ştii „dacă” vom mai 
face acest lucru! Răspunsul este DA.) Acum 
câteva luni aşa ceva era de domeniul impo¬ 
sibilului |Nu era chiar de domeniul im¬ 
posibilului). Şi chiar dacă nu am fost prea 
încântat de joc (eu sunt fan al simulatoa¬ 
relor) [Calul de dar nu se caută la dinţi!], 
sper că în numerele umiătoare vor veni şi 
alte jocuri fiill, din ce în ce mai bune. [Bine¬ 
înţeles! Aceasta este şi dorinţa noastră de 
a vă oferi tot ce este mai bun.) Dar va 
umia şi o scumpire a revistei? [Poate că 
da. Acest lucru va depinde de vechimea 
jocului, dar şi de modul în care va evolua 
economia naţională!) 

1. Ce părere aveţi despre videoclipul 
celor de la Red Hot Chili Peppers? [Este 
foarte interesant. Eu unul nu am auzit de 
un astfel de joc, dar cine ştie?) 

2. Există o reprezentanţă UbiSoft în 
Cluj? [Din păcate nu, însă dacă doreşti 
vreun joc poţi merge la sediul din Bucu¬ 
reşti sau îi poţi suna la 01-2316769.) 

3. în redacţie vă jucaţi întotdeauna cele 
mai noi jocuri? [în general, jucăm titlurile 
despre care trebuie să scriem şi apoi cele 
care ne plac. Dar, în general, fiecare re¬ 
dactor scrie despre cea ce îi place.) 

4. De fapt, care sunt jocurile voastre 
preferate? Pe Wild Snake nu îl mai întreb, 
pentru că ştiu deja pe ce loc doboară 
recordurile de viteză. [Mike - flight sim- 
uri, RTS-uri, K’shu - RPG-uri, FPS-uri, 
Claude - simulatoare sportive, Dr. Pep- 
per-3D shooter, RTS-uri etc. [ 

5. Cam câte ore de calculator (pe zi) 
sunt permise pentru a nu avea dureri de 
ochi şi de cap? [Fiecare cât poate. Totuşi 
este recomandabil să nu stăm prea mult 
pentru că s-ar putea să avem probleme 
cu ochii şi „head”-ul. Aşa că... pauzele 
lungi şi dese, cheia marilor succese!) 

Sper să îmi publicaţi scrisoarea, nu de 
alta dar este un lucru pe cale mi-1 doresc de 
mult [Dorinţa ta e poruncă pentru mine. 
Dai un suc!). 

Mihai Keller aka Cyborg 
din Cluj-Napoca 

Draga Mr. LEVEL 
Postman, 

îţi scrie o fată tristă dintr-un orăşel amă¬ 
rât [Vai... te rog frumos să nu mai fi tristă 
pentru că nu îmi plac fetele triste!), în 
care, cu toată propaganda făcută în legătură 
cu gamer-iţele că există şi ele şi că joacă de 
toate, unii o tot ţin într-una că sunt o „eroare 
genetică”, că numai ei, băieţii, sunt mari şi 
tari şi că unele genuri le sunt dedicate ex¬ 
clusiv lor. [Ce răi sunt şi băieţii ăştia! Cred 
că cel mai bine ar fi să îi ignori pentru că 


oricum nu au dreptate. Poate că dacă nu 
îi mai bagi în seamă vor înceta să te mai 
necăjească.) Părerea mea este că numai 
genul porno este dedicat exclusiv lor!... 
[Poate că da, poate că nu. Depinde cum 
priveşti problema.) Sunt o mare fană a unui 
gen. Şi asta mi se pare un lucru grozav, pen¬ 
tru că atunci când eşti fan cu adevărat, co¬ 
lecţionezi fiecare joc de marcă, strângi toate 
posterele, vizitezi toate site-urile şi decu¬ 
pezi ca un maniac toate articolele. [Şi mie 
mi se pare grozav. Asta înseamnă că ai o 
pasiune şi că nu trebuie să renunţi la ea, 
indiferent de ce cred alţii.) Hai să nu mai 
lungim treaba, este vorba de genul Horror. 
Dar acum să nu te miri şi tu, că este chiar 
adevărat [Să ştii că nu mă mir deloc. Unde 
scrie că unei fete nu poate să îi placă genul 
Horror?). Dacă mie asta îmi place, ce au 
ăştia cu mine? [Habar nu am! Cred că 
sunt invidioşi.) 

Odată ne-a lăsat să aducem jocuri la 
ora de informatică. Bineînţeles că am adus 
Diablo, lăsându-i mască pe toţi înfumuraţii 
ăia din clasă! [1-0 pentru tine![ Şi în loc să 
mă admire că am tenninat un nivel în juma’ 
de oră (în timp ce ei se chinuie vreo 2 ore) tipii 
îndrăznesc să mai facă şi figuri, zicând în 
sictir: „Băi, Macareno (poreclă împotriva 
voinţei mele, datorată părului meu lung şi 
creţ), tu să joci Rayman 2 şi Tomb Raider 
sau mai bine ascultă Britney Spears şi ad- 
miră-1 pe DiCaprio că ăsta nu este joc de na¬ 
sul tău!”. [Acum este totul clar şi limpede. 
Sunt invidioşi şi nu pot face altceva decât 
să te tachineze şi să fie răutăcioşi. Cum 
ţi-am mai spus: ignoră-i!) 

Ei, dragă Mr. Postman, lunga mea epis¬ 
tolă se sfârşeşte aici. Odată cu sfârşitul sto<- 
ryline-ului, mi-am vărsat toţi nervii. Acum 
că ai citit mai mult de o pagină din „quest 
log-ul” meu, cred că mă înţelegi cât de greu 
îmi este să supravieţuiesc ciumelor acestea 
şi te rooog disperată să mă ajuţi!!! Este sim¬ 
plu... Publicând măcar prima şi ultima parte 
a scrisorii mele, vei dovedi că eşti de partea 
mea şi astfel vei convinge măcar o parte \ 
din tipii „mari şi tari” să devină mai mici şi 
mai înţelegători. [Ei, draga mea, sper că 
publicându-ţi scrisoarea te ajut în lupta 
ta împotriva „ciumelor” şi sper ca acest 
lucru să îi facă pe acei băieţi răi să 
înţeleagă că nu are nici un rost să con¬ 
tinue să se poarte aşa şi că faptul că eşti 
fată nu te împiedică cu nimic să fii mai 
bună decât ei la Diablo sau Shadowman![ 

îţi mulţumeşte pentru răbdarea şi 
înţelegerea ta, aceeaşi fată (mai puţin tristă 
ca la început) din Buzău. [Fată dragă, nu 
fi tristă...) 

Salut! (Salutare!) 

Iată că nici luna aceasta nu mă pot ab¬ 
ţine (de parcă aş fi dependent de Level) şi 
vă mai trimit o scrisoare [Plăcerea este de 
partea noastră). Adevărul este că, la o 


rubrică de chat atât de mare, la care re¬ 
dactorii răspund la scrisori încercând să 
lămurească şi pe cei mai puţin pricepuţi 
într-ale computerului, scriu scrisori cu cea 
mai mare plăcere [Vai, dar ce drăguţ eşti. 
Iţi mulţumesc pentru aceste gânduri 
frumoase). 

Se pare că nu voi renunţa la ideile mele 
care kiar (a se citi chiar) cred că ar face nu¬ 
mai bine revistei [Ideile tale sunt întot¬ 
deauna binevenite!). Probabil că le cu¬ 
noaşteţi, dar eu tot am să le mai scriu [Re¬ 
petiţia este mama învăţării.) 

în primul rând 100 de pagini la revistă 
nu cred că ar deranja pe nimeni [ Bineînţeles 
că nu ar deranja pe nimeni, dar un preţ 
mai mare cu siguranţă că ar deranja pe 
cineva). Părerea mea este că prea multe ar¬ 
ticole de RTS-uri spaţiale, Flight sim-uri şi 
RPG-uri, iar cele cu maşini sau 3D shooter-e 
sunt foarte puţine [părerea ta). Faceţi un 
Top 10 de jocuri că, dacă tot vă trimit 
scrisori în fiecare lună să am cu ce să umplu 
paginile [Hmm...până acum eşti singurul 
care ne-a cerut acest lucru). 

Este un început acest joc flill pe care l-aţi 
pus pe CD, chiar dacă este, cu riscul de a 
mă repeta, mai nasol [Măi... dar ce preten¬ 
ţioşi mai sunteţi!]. La anul poate mai pu¬ 
neţi un alt joc full mai bun şi tot aşa... Im¬ 
portant este că aţi pus un joc complet, dove¬ 
dind astfel că Level este o revistă de jocuri 
serioasă, care îşi respectă fanii [Mda, pro¬ 
babil că ai dreptate). 

Atât am avut eu de spus luna aceasta. 
Sper că nu v-am plictisit cu scrisoarea [Nu 
ne-ai plictisit, dimpotrivă!). Dacă am avut 
greşeli de ortografie sau de exprimare, vă 
rog frumos să mă scuzaţi [Eşti scuzat[. 

Ghioc Marius din Bacău 

Hail to you, 

Level champions! 

O să fiu scurt şi la obiect precum un 
dagger înfipt în inima unui fallen [Ăsta da 
început de scrisoare. Eşti tare, colega![. 
Pentru început doresc să atrag atenţia asu¬ 
pra câtorva erori comise în numărul de sep¬ 
tembrie 2000 [Să auzim:]. Pruna eroare am 
observat-o în articolul despre Diablo 2: pri¬ 
mele 3 acte au câte 6 quest-uri şi nu 8 cum 
precizează Claude [Claude ştie şi îşi cere 
scuze. Probabil că de vină sunt oboseala 
şi graba). A doua eroare, se referă la acelaşi 
articol în care se spune că nu există hotkey- 
uri pentru skill-urile mai des utilizate. Păi, 
cum să nu existe. Există tastele de la F1 până 
la F8 a căror destinaţie este chiar aceea de a 
le folosi drept pentm skill-urile frecvent uti¬ 
lizate [Aşa este. Ai dreptate. 2-0 pentru tine.]. 
Atreia eroare îi aparţine domnului K’shu care 
critica A.I.-ul din Dens Ex într-un mod 
nedrept. Păi, este normal să nu se întoarcă 
soldaţii nici dacă tragi cu tunul lângă ei 
(exagerez) dacă nivelul de dificultate este 
setat pe „easy” [Hmm...nu cred că domnul 

K’shu a jucat Deus Ex pe „easy”. Oricum, 
nu este singurul care are o părere rea 
despre A.I., aşa că...|. Acum că mi-am 
ridicat în cap doi dintre redactorii mei 
preferaţi, am totuşi curajul să fac şi eu o 
rugăminte [Stai liniştit că nu ţi i-ai ridicat 
în cap!|. Nu puteţi face un program care să 
adune toate fişierele „level.ini” într-o bază 
de date în care gamer-ul să găsească rapid 
pe ce CD se află demo-ul pe care îl caută 
|Şi noi ne dorim să facem acest lucru şi 
probabil că în viitorul apropiat vom 
reuşi să punem pe CD un Remote Level. 
Pentru început acesta va apărea pe site- 
ul Level|. May the spirit of Arcane protect 
me! IO.K.I 

Duţă Cosmin 
aka Black Death 
din Ploieşti 


Scrisoarea lunii 

Snake draga, 

Mă tot gândeam eu ce să vă scriu şi 
mi-a venit o idee drăguţă. Ce ar fi să faceţi 
voi ceva concursuri pe plan naţional? Să 
se mai cunoască gamerii între ei... asta 
depinde numa de voi. Nope? 

în mare, revista e satisfăcătoare, asta 
însemnând desigur că pc mine nu mă 
satisface (hehe...nu te gândi la prostii...), 
dar, având în vedere că voi încercaţi să 
satisfaceţi toate gusturile şi preferinţele... 
sunteţi ok (acum să dea naiba să îţi iei 
nasul la purtare!). O rugăminte (să îi spun 
aşa) tot aş avea la voi: am înţeles faza cu 
posterul măi, dar trebuie să înţelegeţi că 
avem şi noi nevoie de ceva MARE şi TA¬ 
RE să ne clătim ochii cu tot felul de ima¬ 
gini... acum aşa este, revista este destul 
de scumpă, dar nu aţi putea încerca şi voi 
să scoateţi postere independent de revis¬ 
tă, iar cine îşi permite să le ia, bine, cine 
nu, nu! Asta e! Ar trebuj la hardware să 
faceţi testele puţin mai mişto, prin asta 
înţelegând să ne spuneţi şi nouă care placă 
merită cumpărată şi care nu, după care ar 
trebui să mai aşteptăm puţin şi alte chestii 
din acestea care n^-ar putea ajuta la gân¬ 
dire (vezi tu, noi gândim mult la jocuri şi 
nu mai prea gândim în realitate (din pă¬ 
cate) aşa că, HELPUS!). 

Să continuaţi s^îmbunătăţiţi revista, 
să munciţi tot aşa, ^să dea dracu’ să deve¬ 
niţi serioşi!) că noi cititorii trgbuie să pro¬ 
fităm! 

PS: La anul sâ fie mai bine organiz^jţş^ 
concursurile la Level Fans Câmp, (nu că 
nu ar fi fost fain, dar s-a pierdut ceva timp) 
şi să schimbaţi tipul de reţea! 

Ceao & IWILL JUMP TO THE NEXT 
LEVELS WITH THE OJHER GAMERS 
hehe... 

Marian aka Mike din Oradea 


Hello, it’s me, 

the Diablo kiiling giri! 

(Wow...l’m so scared!) 

Sunt convinsă că mă cunoaşteţi. Sunt 
Angela Rădulescu aka Oarka sau proto- 
ssiana care v-a trimis două e-mail-uri 
|Aaaa... îmi aduc aminte!]. Acum că mai 
am una bucată săptămână până începe şcoa¬ 
la [Asta-i viaţa!], trebuie să „say goodbye” 
la zilele în care stăteam câte 7-8 ore jucând 
Diahlo, Broodwar sm Wareraft (Gata! S-a 
dus distracţia!]. însă ştiu un singur lucru: 
până nu îmi răspundeţi nu mă las ]Eu te 
rog ca şi după ce îţi răspundem să nu te 
laşi şi să continui să ne scrii]. Ştiu că vă 
pisez, dar înţelegeţi-mă! JNu ne pisezi, dar 
oricum te înţelegem.] Orgoliul meu de ga- 


Dragul meu Marian, 

Mă bucur că te-ai gândit să ne scrii 
câteva rânduri pentru că îmi era tare dor 
de tine. Ideea ta este foarte bună însă pen¬ 
tru a organiza astfel de concursuri este 
nevoie de mult timp, bani şi foarte multă 
muncă. Asta nu înseamnă că nu vom ţine 
cont de ea. Noi am făcut primul pas în 
această direcţie prin organizarea primei 
tabere de jocuri Level Fans Câmp la care 
ai participat şi tu. La anul, acest eveni¬ 
ment va fi repetat şi sper că vor veni mai 
mulţi gameri ca anul acesta şi astfel vor 
reuşi să se cunoască între ei. Mă bucur că 
eşti mulţumit de felul în care arată revista 
noastră, şi... stai liniştit nu m-am gândit 
la prostii şi nici nu mi-am luat nasul la 
purtare. Totuşi, sunt bucuros şi în acelaşi 
timp mândru când cineva apreciază 
munca noastră. în ceea ce priveşte pos¬ 
terul, îmi pare rău, dar nu te pot ajuta din 
simplu motiv că structura revistei nu per¬ 
mite în acest moment introducerea unui 
poster. Şi apropo... nu suntem editură de 
postere!!! Testele hardware sunt astfel 
realizate încât voi să vă daţi seama care 
placă este mai bună. Puteţi face acest lucru 
citind cu atenţie articolele şi mai ales ta¬ 
belele în care sunt trecute performanţele 
fiecărei plăci la diferite jocuri. Deci... noi 
vă ajutăm, aşa că nu are rost să fiţi supăraţi 
pe noi. 

^ Bineînţeles la anul vom încerca 
să brgănîzăm^. Level Camp-ul ceva mai 
•^inefflin toate punctele de vedere. Ori¬ 
cum, păj^eă mea este eă în primul rând 
contează atmosfera care după părerea 
mea anul acesta a fost extraordinară şi 
asta se datorează într-o foarte mare măsură 
participanţilor. Multă baftă şi sper să ne 
mai scrii!!! 

Aa^aşi Wild Snake 


mer-iţă împătimită este atins când văd că 
50% din cei care vă scriu la Chatroom sunt 
aceia care scriu pentru prima oară sau care 
cumpără revista doar de jumătate de an. 
]Nu trebuie să te superi. Nu acesta este 
criteriul după care selectăm scrisorile. 
Pur şi simplu unii dintre aceştia trimit 
nişte scrisori interesante şi ar fi păcat să 
nu le răspundem.] 

Am auzit că există un program care 
face bine la nervi: ai un ciocan virtual şi te 
poţi descărca pe propriul monitor aplicân- 
du-i câteva lovituri care aduc foarte mult 
cu realitatea atât grafic cât şi sonor! )îmi 
pare rău, dar nu am auzit de un astfel de 
program, dar dacă îl găseşti înaintea mea 
te rog frumos să mi-l trimiţi şi mie, pentru 
că nu mai rezist mult şi... nu vreau să îmi 
cumpăr alt monitor.] 

Angi aka Oarka 
din Bucureşti 

Salutare stimabililor! 
(Buna, draga mea 
draga!) 

Veste bună: am primit şi cele două nu¬ 
mere ale revistei care îmi lipseau ]Mă bucur 
pentru tine şi sper că nu vei mai pierde 
nici un număr de acum încolo!], dar asta 
după ce am schimbat adresa de corespon¬ 
denţă ]Aha... deci, aceasta era problema.]. 
Am apucat doar să răsfoiesc acest număr, 
dar abia aştept să-l citesc şi să pătrund în 
tainele MTG-ului ]Sper că o să îţi placă 
toată revista nu doar articolul de MTG]. 
Ho! Ajungă-vă! Zău, aşa! Mai lăsaţi-i şi pe 
alţii să fie nominalizaţi la „Scrisoarea 
Lunii”. 

Nici nu îmi încap în piele de bucurie. 
[Ce să fac? Dacă ai trimis scrisori inte¬ 
resante te-am pedepsit şi te-am nomina¬ 
lizat de două ori pentru scrisoarea lunii!]. 

Eu sunt destul de conservatoare [Să 
înţeleg că ai conservanţi?[ în multe pri¬ 
vinţe şi vreau să vă spun că sunt foarte mul¬ 
ţumită de mouse-ul meu de 5 dolari Genius 
[Mă bucur pentru tine şi pentru mouse-ul 
tău!]. Nu are rotiţă de scroll, ci doar „bilă” 
şi trei butoane ]Bine că are bilă!]. S-ar pu¬ 
tea ca în această propoziţie să fi făcut o 
greşeală [Unde este greşeala că eu unul 
nu am văzut-o?]. Vreau să vă spun că urăsc 
acel butonaş verde aflat pe mouse! Pur şi 
simplu este inestetic şi îl urăsc.]Totul se 
rezolvă cu puţină vopsea şi ceva înde¬ 
mânare.] 

Sper să încep cât de curând activităţile 
de operator de teren şi mediator şi să strâng 
bani pentru upgrade, joace şi tot felul [Vor¬ 
ba ’ceea: Bani n-aduc fericirea dar o men- 
ţin!]. 

Mă grăbesc, dar vreau să vă mai plicti¬ 
sesc cu un amănunt: Vă iubesc! [Şi noi te 
iubim mult de tot![ Pe toţi! (nu pe rând). 

Vorbesc serios! Mă simt minunat şi vă con¬ 
sider prietenii mei! |Bine, prietena noas¬ 
tră, şi să ştii că abia aştept să ne cu¬ 
noaştem şi să discutăm câte ceva despre 
maşini!) Vă sărut pe toţi! 

I Sayonara de la Andreea 

I 

Salut 

" Mă numesc Grigore Cristinel, sunt din 
Bucureşti şi vă scriu pentru a patra oară, 
deşi fără să primesc vreun răspuns (răilor)! 
[Să înţeleg că stau de vorbă cu un cititor 
fidel!) în primul rând, vreau să vă urez „La 
mulţi ani!” pentru cei trei ani de existenţă 
şi să vă felicit pentru minunatul rod al mun¬ 
cii voastre [în sfârşit cineva care şi-a adus 
aminte de aniversarea noastră. Mulţu¬ 
mim!]. O să fiu scurt, deoarece cam tot ce 
am avut de spus v-am făcut cunoscut în pre¬ 
cedenta scrisoare, dar o să reiau câteva su¬ 
gestii şi aş adăuga şi câteva sugestii şi 
întrebări [Să auzim!). Ce spuneţi de un 
„dicţionar” cu termeni din domeniul jocu¬ 
rilor, rubrică în care să explicaţi chestii gen 
„bilinear filtering” [Poate aşa reuşim să 
contribuim la cultura voastră generală 
din domeniul calculatoarelor) sau de o 
rubrică de mică publicitate, cu anunţuri 
legate exclusiv de domeniul calculatoare¬ 
lor, taxele percepute pentru aceste anunţuri 
urmând a acoperi costurile unor eventuale 
două pagini cu anunţurile şi eventual 
dicţionarul [Ceva de genul: Vând, cumpăr 
sau...închiriez! [. Am înţeles că se pot cum¬ 
păra şi numere mai vechi de LEVEL [Ai 
auzit bine). 

Care este cel mai vechi număr 
disponibil, începând de la care să pot co¬ 
manda? [Este vorba chiar de numărul 1, 
dar asta nu înseamnă că mai avem pe 
stoc începând de la numărul 1 toate cele¬ 
lalte reviste. Dacă vrei o revistă anume, 
sună ia redacţie pentru a afla dacă mai 
este disponibilă.) 

Al vostru fidel fan, 
Cristinel Grigoare din Bucureşti 


Ne-au mai scris: 

Gogeneaţă lonuţ din laşi, Lucaci Edu- 
ard din Reghin, Inu din Bistriţa, Papuc Flo¬ 
rin din Bărăgan, Constantinescu Alex din 
Bârlad, Popescu Vladimir din Câmpina, 
Cachiţ Sebastian din Iaşi, Tudorică Con¬ 
stantin din corn. Troianu, Albu Nicolae din 
Alba lulia, Solomon Vlad din Braşov, Ana¬ 
conda din Bucureşti, Grigore Cristinel 
Gabriel din Bucureşti, Muntean Sorin din 
Aiud, Blidaru Şerban Dan din Moldova 
Nouă, Bălan Adrian din Râmnicu Vâlcea, 
Avasiloaia Iulian din Bucureşti, Stoian 
Vlad din Bucureşti, Moldovan Aurel din 
Sibiu, Ursu Alexandru din Galaţi, Pavel Ra¬ 
du din Caransebeş, Takas Andreea din Bis¬ 


triţa, Pârvulescu Sorin din Mediaş, Cristea 
Flavius Georgian din Vâlcea, Dobre Vlad 
din Bucureşti, Andrei Hociung din Piatra 
Neamţ, 9mm aka PLIKTISIT [data viitoare 
te rog să trimiţi 3 plicuri] din Constanţa, 
Vasilescu Florin din Ploieşti, Filimon Ioana 
din Oradea, Anghelescu Cornel din Timi¬ 
şoara Vuşcan Horia din Oradea, Bărbieru 
Constantin din Miercurea Ciuc, Popescu 
Ondin din Teuci, Nedelcu Cristian din Bu¬ 
zău, lonescu Alexndru din Plieşti, Negoiţă 
Andrei din Braşov, Trică Eugen din Sinaia, 
Deleanu Emil din Costanţa, Vasiliu Radu 
din Bucureşti, Enescu Marian din Bucu¬ 
reşti, Sorin Călinescu din Bucureşti, Andro- 
nic Alex din Sibiu etc . 

Cititi în numărul viitor: 

Heavy Metal: FAKK 2 

Juiie Străin în variantă virtuală. 


HomeWorId 

Cataclysm 


întoarcerea acasă nu înseamnă 
sfârşitul problemelor. 






O 

Tinereţea la 
800.000 de ani. 


Carmageddon 
TDR 2000 

Trecerea de pietoni nu mai este 
un ioc sigur. 

O 



IjVIL - octombrie2000 










o SPECIAL 


CHIR 


SPECIAL 


! 

I 



D 


IVERE 


- sfaturi pentru instalare 
de funcţionare 
ntajele actualizării 


Si Drivar* pantr^^O^graţica, plici da bioâ, plici da sonat, 
imprimante, tcaner, timer TV, modem şl reţea 


Un nou CHIP SPECIAL 

editat de Vogel 
Publishing, dedicat de 
această dată driverelor. 
Din cuprins: 


% 


ce sunt driverele, cum 
funcţionează 

j 

cum se instalează un 
driver 

upgrade-uri pentru sistem 
şi instalarea noilor 
componente 

tips & tricks pentru Windows 


CD-ul conţine 500 MB de drivere 
pentru plăci de bază, plăci video, 
plăci de sunet, imprimante, scanere, 
modem uri, tunere TV. 

Acer Communicatlon & Multimedia Inc. (ACMI) este o marcă ce 
se remarcă prin vitalitate, creativitate şi înaltă tehnologie. Dar 
probabil aţi auzit acest lucru şi la alte firme. Ceea ce ne face să ne 
deosebim de ceilalţi sunt urechile. Noi ascultăm atenţi tot ceea ce 
clienţii noştri au de zis. La ce vă gândiţi, care vă sunt nevoile, ce 
obstacole aveţi de depăşit. Cu aceste informaţii în faţă ne apucăm 
de treabă. Pentru noi tehnologia avansată este o metodă de a vă 
ajuta să vă îndepliniţi visele , fie că sunt legate de monitoare 
multimedia, scannere, unităţi de memorie optice (CD-ROM, CD- 
RW, DVD), CD Blank-uri, monitoare LCD 

